
FORORD 


Ved  Udgivelsen  af  denne  lille  Bog  har  det  ikke  været 
Hensigten  at  udarbejde  en  udtømmende  Fremstilling  af 
Orthopædiens  therapeutiske  Hjælpemidler.  Meningen  har 
været  at  udgive  en  praktisk  Veiledning  — beregnet  for 
praktiserende  Læger  og  Studerende  — i Behandlingen  af 
de  i det  daglige  Liv  hyppigst  forekommende  orthopædiske 
Sygdomme.  I Løbet  af  de  9 — 10  Aar,  hvori  jeg  har 
ledet  den  ene  Afdeling,  af  -»Samfundet  for  Vanførers 
Klinik,  har  jeg  meget  ofte,  saavel  mundtligt  som  skrift- 
ligt, hørt  Beklagelse  over,  at  en  praktisk  Veiledning  ikke 
fandtes.  Der  er  kun  medtaget  de  Behandling smaader, 
som  enhver  Læge,  hvorsomhelst  — i Land  eller  By  — 
kan  udføre  alene  eller  ved  Hjælp  af  almindelige  Haand- 
værkere.  Grundlaget  er  den  Behandling , som  jeg  an- 
vender paa  Kliniken , den  suppleres  ved  Methoder  og 
Apparater , som,  anbefalede  i den  nyere  orthopædiske 
Literatur,  passe  ind  i den  ovenfor  omtalte  Ramme. 

Det  er  jo  et  sørgeligt  Faktum,  at  mange  Kolleger 
straks  henvise  enhver  orthopædisk  Patient  til  en  Banda- 
gist »for  at  faa  en  Bandage «,  uden  at  denne  Henvisning 


ledsages  af  nærmere  Ordination , medens  det  aldrig  vilde 
falde  de  samme  Kolleger  ind  at  henvise  en  Patient  med 
en  Mave-  eller  Lungesygdom  til  et  Apothek  og  overlade 
Valget  af  Medikamentet  til  Apothekeren. 

Dette  paatrykker  Orthopædien  et  Stempel,  som  en- 
hver Læge,  der  specielt  har  beskæftiget  sig  med  den , 
energisk  maa  protestere  imod . Orthopædien  er  lige- 
saa  berettiget  som  speciel  Gren  af  Lægevidenskaben 
som  enhver  anden  » Specialitet « og  Behandlingen  af  De- 
formiteter udkræver  ligesaavel  en  medicinsk  Uddannelse 
som  Behandlingen  af  enhver  anden  Sygdom. 

Det  er  ikke  min  Tanke  at  tale  ilde  om  de  sam- 
vittighedsfulde Bandagister.  Der  er  ikke  mange  af  dem 
og  vi  kunne  ikke  godt  undvære  dem , men  — det  maa 
erindres,  at  de  kun  ere  Haandværkere  med  mere  eller 
mindre  sammenstykket  Viden  om  medicinske  Spørg smaal. 
Flertallet  af  » Bandagister « ere  Snedker-,  Sadelmager- 
eller Smedesvende,  som  have  troet  at  see  deres  Regning 
ved  at  blive  Bandagefabrikanter.  Deres  Uvidenhed  og 
Dristighed  overskrider  stundom  alle  Grændser.  Det  pas- 
serede mig  saaledes  i Sommer,  at  en  ung,  fattig  Tjeneste- 
pige kom  til  mig  med  en  Spondylitis.  Hun  havde  nylig 
hos  en  » Professor « — selvbestaltet  — kjøbt  en  ret  kost- 
bar Bandage , som  viste  sig  at  være  aldeles  meningsløs, 
hvilket  jeg  meddelte  hende.  Hun  gik  til  sin  » Professor «, 
som  svarede  hende:  » naa ! har  De  været  hos  ham,  ja, 
han  forstaar  sig  aldeles  ikke  paa  den  Ting!« 

Hensigten  med  denne  Bog  har  som  sagt  ikke  været 
at  ov  er  flødig  g j øre  Bandagisten,  men  at  vise,  at  Lægen , 


n a ar  han  vil  ofre  Tid  og  Arbejde,  i de  almindeligst  fore- 
kommende orthopædiske  Sygdomme  selv  kan  hjælpe  sin 
Patient,  eventuelt  ved  at  tage  almindelige  Haandværkere 
til  Hjælp,  og,  at  han  i alt  Fald  i ethvert  Tilfælde  vil 
kunne  domne  sig  en  selvstændig  Opfattelse  om,  hvordedes 
Patienten  bør  behandles  og  da  lade  en  Bandagist  ejter 
sine  detaillerede  Forskrifter  forarbeide  et  Apparat  eller 
en  Bomdage. 

Maatte  det  lykkes  mig  at  vække  Interesse  hos  Kol- 
leger for  en  mere  selvstændig  Optræden  ved  Behandlingen 
af  orthopædiske  Lidelser  og  derved  bidrage  til  at  hæve 
Orthopædien  op  Ira  det  Dyb , hvori  den,  tildels  ved  Læ- 
gernes Lunkenhed,  er  sunket. 

Kjøbenh  avn,  den  21.  Oktbr.  1894. 


P.  Panum. 


Indledning. 


Inden  vi  gaa  over  til  at  omtale  de  enkelte  De- 
formiteters Behandling  skulle  vi,  for  at  undgaa  Gjen- 
tagelse,  her  give  en  Beskrivelse  af  Kontentivbanda- 
gernes  og  Gibsafstobningens  Fremstilling. 

Kontentivbandagerne. 

»Kontentivbandagen  er  Orthopædiens  Sjæl«  (Hoffa), 
ved  den  fastholdes  Resultatet  af  den  opnaaede  Ud- 
retning. Disse  Bandager  ere  uundværlige  i Orthopæ- 
dien  og  kunne  med  Lethed  fremstilles  af  forskjelligt 
Materiale. 


a)  Gibsbandagen. 

Til  Forfærdigelsen  af  en  Gibsbandage  anvende 
vi  Gibsbind,  som  ere  færdige  lige  til  Brug.  De 
opbevares  i en  Blikkasse.  Gibsen  maa  være  fin,  ikke 
kornet  eller  klumpet  og  navnlig  ganske  tør.  Den 
saakaldte  Allabastergibs  er  den  bedste  og  smukkeste, 
men  ogsaa  den  dyreste.  Har  Gibsen  nogen  Tid  hen- 
staaet  i en  Daase,  bør  denne  før  Anvendelsen  stilles 
paa  en  varm  Kakkelovn  med  lidt  aabnet  Laag.  Til 

Bindene  anvendes  Gaze.  Hvis  det  ønskes,  at  Ban- 
dagen hurtig  skal  tørre,  anvendes  appreturfri  Gaze  — 
en  saadan  Bandage  er  imidlertid  skør.  Appretur- 
holdig  Gaze  anvendes  derimod,  naar  der  ønskes  en 
vis  Elasticitet,  f.  Eks.  ved  aftagelige  Gibsbandager  — 
disse  Bandager  tørre  kun  forholdsvis  langsomt.  Gazen 
rives  i Strimler  af  den  Bredde,  som  man  ønsker 
Bindet  skal  have.  Bredden  af  Bindene  er  som  Regel 
10 — 12  Ctm.,  til  Gibskorsetter  20  Ctrri.  Gazen  ind- 
gnides med  en  rigelig  Mængde  Gibs  og  rulles  op. 
Det  er  af  stor  Betydning,  at  Bindene  ikke,  saaledes 
som  det  jevnligt  er  Tilfældet  med  de  i Handelen 
forekommende,  blive  for  fast  rullede,  da  de  i saa 
Tilfælde  ikke  kunne  gjennemtrænges  af  Vandet.  De 
saaledes  præparerede  Bind  kunne  i lange  Tider  op- 
bevares paa  et  tort  Sted,  saasom  i en  tæt  Blikkasse. 

Legemsdelen,  som  skal  bandageres,  indhylles  før 
Gibsbindenes  Anlæggelse  paa  forskjellig  Maade.  Paa 
Truncus  anvendes  hertil  Uld  trikot.  Dette  kan  kjøbes 
dels  i »Tarme«  af  forskjellig  Vidde,  lige  færdige  til 
Brug,  dels  i Alenmaal.  Dette  Trikot  spændes  da  i det 
enkelte  Tilfælde  stramt  om  Legemet  og  syes  sammen. 
Ømme  eller  prominerende  Partier,  som  ikke  taale 
Tryk,  maa  beskyttes  for  at  undgaa  Smerte  eller  Deku- 
bitus.  Hertil  anvendes  Stykker  af  tykt  Filt,  Handske- 
fingre udstoppede  med  Vat  o.  lign.,  som  anbringes 
udenpaa  Trikot’et.  Paa  Ekstremiteterne  have  vi  stun- 
dom ogsaa  anvendt  Trikot  som  Underlag,  f.  Eks.  ved 
Fremstillingen  af  Landerers  Gibsstøvle,  men  Risiko 
for  Dekubitus  er  ret  stor  og  Bindene  bør  i saa  Til- 

fælde  lægges  meget  jævnt  og  uden  at  strammes.  Ved 
saadanne  Tnkot-Gibsbandager  maa  Opmærksomheden 
særligt  være  henvendt  paa  Yderkanterne,  at  de  ikke 
trykke.  Det  sædvanlige  Underlag  er  Vat,  anbragt 

som  et  tykt  Lag  om  Delen.  For  lidt  Vat  giver  let 
Anledning  til  Dekubitus,  naar  der  anvendes  en  kraf- 
tig Udretning,  for  meget  Vat  er  ogsaa  uheldigt,  da 
Fiksationen  derved  lider.  Vattet  fastholdes  med  et 
fugtigt  Gazebrud,  bruges  et  tort  Gazebind,  bor  det 
anlægges  ganske  lost,  da  det  trækker  sig  sammen, 
naar  det  bliver  fugtigt  og  da  let  kan  afstedkomme 
Tryk.  , 

Umiddelbart  før  Brugen  lægges  Gibsbindet  i 
varmt  Vand.  Vi  anvende  ingen  Tilsætninger,  saaledes 
som  det  tilraades  fra  forskjellig  Side.  Hoffa  an- 
befaler at  komme  en  Haandfuld  Alun  i Vandet,  for 
at  Gibsen  hurtigt  kan  stivne.  Cement  og  Salt  an- 
vendes i samme  Øiemed  (Bloch). 

Gibsbindet  skal  helt  gjennemlrænges  af  Vand, 
dette  er  sket,  naar  der  ikke  stiger  flere  Luftblærer 
op.  Derpaa  vrides  det  fast  op,  for  at  fjerne 
det  overflødige  Vand  og  anlægges.  Efter  Forholdene 
anvendes  Cirkel-,  Kryds-  eller  Længdetoure.  Ren- 

versé  bør  undgaaes,  vil  Bindet  ikke  slutte  sig  til  og 
føie  sig  efter  Legemsdelen,  bør  man  flittigt  anvende 
Saksen.  3 — 4 Lag  Gibsbind  ere  som  oftest  tilstrække- 
lige. Vi  anvende  aldrig  Skinner  af  Spaan,  Pap, 
Staaltraadsnet  el.  lign. 

Korrektionen  af  Deformiteten  kan  foretages  sam- 
tidigt med  eller  efter  Bandagens  Anlæggelse.  Narkose 

er  ofte  nødvendig,  dels  paa  Grund  af  de  ved  Udret- 
ningen fremkaldte  Smerter,  dels  for  at  slappe  stram- 
mende Muskler.  Sker  Udretningen  samtidigt  med 
Bandagens  Anlæggelse,  fastholdes  Legemsdelen  i den 
ønskede  Stilling  paa  forskjellig  Maade,  enten  af  en 
Assistent  med  Hænderne  alene  eller  med  Bistand  af 
mekaniske  Hjælpemidler,  saasom  Bindslynger.  Ved 
Anlæggelse  af  Gibsbandager  paa  Truncus  anvendes 
som  Regel  Suspension.  Legemsdelen  maa  fastholdes 
i den  korrigerede  Stilling,  indtil  Gibsen  er  fuldstændig 
stivnet.  Udretningen  kan  søges  opnaaet  i een  Seance, 
som  ved  Redressement  forcé  eller  lidt  efter  lidt,  idet 
Bandagen  jevnligt  skiftes  samtidig  med,  at  Stillingen 
hver  Gang  søges  forbedret.  I Stedet  for  at  skifte 
hele  Bandagen,  anvender  Wolff  sin  »Etappeforbinding«. 
Bandagen,  deles  ved  et  Snit  i to  Dele,  paa  den  Side, 
hvorhen  Udretningen  ønskes  foretaget,  udskæres  en 
Kile  af  Bandagen  og  efter  at  Korrektionen  er  udført, 
fikseres  Delen  i den  nye  Stilling  atter  ved  Gibsbind. 
Dette  gjentages  med  3 — 4 Dages  Mellemrum,  indtil  Resul- 
tatet er  naaet.  Denne  Methode  har  stor  Anvendelse 
ved  Deformiteter,  navnlig  paa  Underekstremiteten. 

Heineke  udfører  først  Udretningen  efter  at  Gibs- 
bandagen  er  anlagt.  Gibsbindene  lægges  temmelig 
løst,  uden  at  der  tilstræbes  nogen  Udretning ; denne 
søges  først  opnaaet  i det  Øieblik  da  Gibsen  begynder 
at  stivne,  idet  Legemsdelen  da  fattes  med  Hænderne 
og  holdes  saavidt  mulig  korrigeret  indtil  Gibsen  er 
fuldstændig  stivnet. 

Hos  Børn  er  det  hensigtsmæssigt  at  fernisere 

Gibsbandagen  med  en  Lakopløsning  — 1 Del  Schel- 
lak til  10  Dele  Alkohol. 

Ringe  og  Kroge  kunne  indgibses  i Bandagen  til 
Angrebspunkt  for  Ekstension,  elastisk  Træk  o.  lign. 

Aftageisen  af  en  Gibsbandage  er  et  meget  be- 
sværligt og  ubehageligt  Arbeide.  Talrige  ere  de  In- 
strumenter — Knive,  Sakse  og  Save  — som  ere 
konstruerede  i dette  Øiemed,  men  alle  blive  de  hur- 
tigt sløve.  Aftageisen  kan  lettes  ved  nogle  Timer  før 
Aftageisen  at  indhylle  Gibsbandagen  i vaade  Stykker. 
Hoffa  anvender  Tørklæder,  dyppede  i en  koncentreret 
Kogsaltopløsning.  Vi  anvende  som  Regel  en  stærk 
Kniv  eller  Saks  — en  almindelig  stærk  Havesaks  er 
meget  brugbar. 

Gibsbandagen  kan  anvendes  som  cirkulær,  »fast«, 
uaftagelig,  som  »afbrudt«  eller  som  »løs«  — aftage- 
lig. Den  »faste«  Bandage  anvendes,  hvor  der  ønskes 
en  uafbrudt  og  sikker  Fiksation.  Den  »afbrudte« 
Bandage  anvendes  ofte  ved  Led,  den  bestaar  af  to 
Dele,  en  ovenfor,  en  nedenfor  Leddet.  De  to  Afsnit 
forbindes  ved  stærk  Telegraftraad  eller  leddede  Skin- 
ner. Den  »løse«  Gibsbandage  har  en  meget  stor  An- 
vendelse, idet  den  muliggjør  samtidig  Anvendelse  af 
Massage,  Bade,  Elektricitet  og  gymnastiske  Øvelser. 

Anlæggelsen  af  en  »løs«  Gibsbandage  sker  ganske 
paa  samme  Maade  som  den  faste  — altid  med 
Trikotunderlag  — men  for  at  lette  Aftageisen  anbringes, 
førend  Bandageringen  begynder,  en  Zinkstrimmel 
under  Trikot’et.  Opskæringen  af  Bandagen  sker  da 
imod  denne,  hvorved  Huden  beskyttes.  Efter  Af- 

tagelsen  tørres  Gibsbandagen  fuldstændigt,  hvorefter 
den  monteres  med  Trikot  udvendig  samt  med  Snøre- 
apparat eller  Spænder.  Snøreapparatet  bestaar  af  en 
Læderstrimmel,  hvortil  er  fastsyet  »Snørehægter«. 

En  særlig  Form  af  Gibsbandager  er  Gibsskinner 
og  Gibsgouttierer  Beelys  Gibs-Hampskinne  fremstilles 
af  Hamp,  som  dyppet  i Gibsgrød  formes  efter  Delen 
og  fastholdes  med  et  Bind,  indtil  fuldstændig  Stivning 
er  indtraadt.  De  have  den  Fordel  at  passe  meget 
noie,  de  ere  aftagelige  og  holdbare. 

Braatz  fremstiller  paa  ganske  lignende  Maade 
Trikotgibsskinner  af  Trikotstrimler,  dyppede  i Gibs- 
grød. Hos  Voksne  lægges  de  umiddelbart  paa  Huden, 
hos  Born  lægges  et  Linnedlag  under.  Der  maa  oftest 
anvendes  flere  Lag.  Yderligere  styrkes  Skinnerne 
ved  Indlæg  af  Staaltraadsnet. 

b)  Stivelsebandagen. 

Bandager,  anlagte  af  appreturerede  Gazebind 
— Orgatinbind  — have  store  Fordele.  De  anlægges 
let,  ere  lidet  vægtige,  billige  og  nette,  men  de  have 
een  Feil,  som  i høi  Grad  hæmmer  deres  Anvendelse 
i Orthopædien,  at  de  nemlig  først  stivne  efter  1 — 2 
Døgns  Forløb.  I den  nyere  Tid  have  Appreturbindene 
dog  faaet  en  betydelig  Anvendelse  i Forbindelse  med 
Papskinner,  til  Forarbejdelsen  af  Wolffs  »Etappefor- 
binding«.  Orgatinbindene  anlægges  over  et  Underlag 
af  Trikot  eller  Vat.  Lige  før  Anvendelsen  lægges  de 
i varmt  Vand  — Bloeh  bruger  koldt  Vand.  — Den 
færdige  Bandage  dækkes  af  et  tørt  Gazebind. 

c)  Guttaperchabandager. 

Ved  Hjælp  af  det  i Handelen,  i Plader,  fore- 
kommende brune  Guttapercha  kander  fremstilles  mange, 
i Orthopædien  brugbare,  Skinner  og  Bandager.  De 
passe  godt,  ere  renlige,  let  aftagelige,  varige  og  taale 
Fugtighed,  men  ere  temmelig  dyre  og  tunge.  Gutta- 
percha har  den  Egenskab  at  blive  blød  ved  Opvar- 
tning og  kan  da  formes  i en  hvilketsomhelst  Form,  som 
det  da  beholder  efter  Afkølingen. 

Guttapercha  har  været  anvendt  til  Colliers  og 
Korsetter  ved  Spondylitis  og  Torticollis,  til  Skinner 
for  Over-  og  Underekstremiteterne  o.  s.  v.,'  ganske 
ligesom  Gibsbandager. 

Skal  en  Guttapercha-Bandage  laves,  udskæres  et 
Stykke  af  passende  Form  og  Størrelse.  Det  maa 
erindres,  at  Guttapercha  ved  Opvarming  trækker  sig 
noget  sammen,  medens  det  tiltager  i Tykkelse.  Styk- 
ket dyppes  i Vand,  hvorved  det  blødgjøres,  og  læg- 
ges paa  den  med  Olie  indgnedne  Hud,  formes  nøie 
efter  Delen  med  en  fugtig  eller  fedtet  Haand,  og 
fikseres  med  et  fugtigt  Bind.  For  hurtigere  at  faa 
Bandagen  til  at  stivne,  har  man  anbefalet  at  over- 
sprøite  den  med  koldt  Vand,  eller  at  aftage  den  med 
stor  Forsigtighed  og  dyppe  den  ned  i Isvand.  Der 
hører  en  Del  Øvelse  til  at  omgaaes  Guttapercha,  op- 
varmes det  ikke  tilstrækkeligt  kan  det  ikke  formes 
nøiagtigt,  opvarmes  det  formeget  klæber  det  fast 
overalt. 

d)  Filtbandagen. 

Det  poroplastiske  Filt  har  den  Egenskab,  at  det 
i kold  Tilstand  er  haardt  som  et  Bræt,  medens  det 
saasnart  det  opvarmes  kan  formes  og  bibeholder 
Formen  efter  Afkølingen. 

I Handelen  forefindes  saavel  engelsk  som  italiensk 
poroplastisk  Filt.  Disse  præparerede  Stoffer  ere  gode, 
men  meget  dyre. 

Efter  Bruns  Anvisning  kan  man  selv  præparere 
Filtet  paa  følgende  Maade.  En  Plade  Saalefilt  pens- 
les med  en  Sehellakopløsning  — 600:  1 Litre  — 
indtil  Filtet  er  fuldstændig  imbiberet.  Efter  nogle 
Timers  Forløb  foretages  endnu  en  Pensling.  Der- 
efter tørres  Pladen,  hvilket  i fri  Luft  sker  i Løbet 
af  nogle  Dage,  i en  Ovn  derimod  i Løbet  af  nogle 
Timer.  Efter  at  være  blevet  fuldstændig  tørret,  pres- 
ses Pladen  med  et  varmt  Strygejern  og  opbevares  til 
Brug. 

For  at  undgaa  Forbrænding  bør  disse  Bandager 
formes  over  en  Ctibsafstøbning  af  Legemsdelen.  Et 
Stykke  af  det  præparerede  Filt  skæres  til,  blødgjøres 
ved  at  dyppes  i koghedt  Vand  eller  ved  at  stryges 
med  et  hedt  Strygejern  og  lægges  hurtigt  om  Mo- 
dellen. Efter  denne  formes  Filtet  nøie  dels  ved  Stryg- 
ninger, dels  ved  Trækninger  ved  Hjælp  af  flade  Tæn- 
ger. Stivning  indtræder  hurtigt  og  kan  paaskyndes 
ved  Oversprøjtning  med  koldt  Vand. 

Vi  have  i Reglen  fremstillet  Filtbandagen  paa 
den  Maade,  at  det  upræparerede  Filt  blev  spændt 
saa  stramt  som  muligt  om  Gibsmodellen  og  fastholdt 

ved  Som  langs  de  frie  Kanter.  Derpaa  pensles  Filtet 
med  Schellakopløsning,  indtil  det  er  fuldstændigt  imbi- 
beret  og  tørres  saa  paa  Formen.  Tørringen,  som 
foregaar  langsomt,  paaskyndes  ved  fra  Tid  til  anden 
at  anvende  Strygning  med  et  varmt  Strygejern.  Er  Ban- 
dagen helt  tør,  aftages  den  og  forsynes  med  Snøre- 
apparat eller  Spænder. 

Skal  enkelte  Steder  skaanes  for  Tryk,  kan  man 
enten  paaføre  mindre  Lak  eller  med  en  Hammer 
banke  dem  biode. 

Filtbandager  ere  lette  og,  naar  Filtet  er  »hjemme- 
lavet«, ret  billige,  men  de  ere  ikke  meget  varige  og 
formes  ikke  meget  noiagtigt. 

e)  L æ d e r b a n d a g e r. 

Læderbandagen  maa  altid  formes  over  en  Gibs- 
model,  som  beklædes  med  tykt  Flonel.  Læderet  er 
almindeligt,  2 — 3 mm.  tykt,  Saalelæder.  Hoffa  an- 
vender dels  Kalvelæder,  dels  Okselæder,  f.  Eks.  til 
Skinner  bestemte  til  Grus  eller  Femur.  Læderet  tilskæres 
efter  Papir-Schabloner  og  lægges  i Vand.  Naar  det 
er  godt  gjennemfugtet,  gnides  det  mellem  Hænderne, 
indtil  den  ru  Side  af  Læderet  er  bleven  blod.  Der- 
efter anbringes  det  paa  Gibsmodellen,  hvortil  den 
ene  frie  Rand  fæstnes  med  Søm.  Nu  strammes  det 
vaade  Læder  meget  stærkt  om  Formen,  til  hvilket 
det  nøie  skal  slutte  sig.  Bankning  med  en  Træ- 
hammer hjælper  til  at  forme  Læderet.  Derefter  fast- 
gjøres  den  endnu  frie  Rand  med  Som.  Hele  denne 
Proces  kaldes  Læderets  Valkning.  For  Ventilationens 

Skyld  slaaes  en  Mængde  Huller  af  omtrent  */2  Gtm.s 
Diameter  i Bandagen  ved  Hjælp  af  et  Huljerm 
Bandagen  tørres  nu  langsomt  i en  Ovn  ved  ensartet 
- Temperatur.  Naar  Læderet  er  halvtørt,  glattes  det 
med  et  »Polertræ«.  Efter  fuldstændig  Tørring  tages 
Bandagen  af  Gibsmodellen,  tilpasses  og  beskæres, 
poleres  med  »Træpolitur«  — Schellak  opløst  i Alko- 
hol — kantes,  fodres  med  Trikot,  samt  forsynes  med 
Snøreindretning  eller  Spænder. 

Vi  have  i en  Aarrække  anvendt  Læder  i stor 
Udstrækning  til  Korsetter  og  Skinner.  Bandagerne 
ere  lette,  meget  holdbare,  passe  fortrinligt  og  ret  billige. 


f)  Træspaanbandager. 

Disse  Bandager  ere  indførte  i Orthopædien  af 
Walltuch. 

Materialet,  Spaanen,  forekommer  i Handelen  og 
indforskrives  fra  Wien  eller  Norge.  Ved  selve  Fabrika- 
tionen ruller  Spaanen  sig  sammen  i Ruller.  Disse 
Bind  ere  omtrent  6 m.  lange,  5 Ctm.  brede  og  0,5 
mm.  tykke.  Spaanen  skal  være  i høj  Grad  bøielig 
uden  at  spalte.  Der  anvendes  god  Kølnerlim,  som 
først  sættes  »i  Blød«  8 — 10  Timer  i koldt  Vand,  og 
derefter  ophedes  i en  Limpotte  uden  yderligere  Til- 
sætning afVand.  Limen  skal  være  saa  tyk,  at  man, 
ved  at  føre  Penslen  igjennem  den,  føler  en  Modstand. 
Til  en  Pot  Lim  tilsættes  3 — 4 Spiseskefulde  Glycerin, 
Bandagen  bliver  derved  mere  elastisk.  Tilsættes 
5 Theskefulde  af  en  Opløsning  af  kromsurt  Kali 

pr.  Pot  Lim  bliver  Bandagen  mere  modstandsdygtig 
ligeoverfor  Fugtighed. 

Spaanbandager  formes  altid  over  en  Gibsmodel. 
Denne  beklædes  først  med  tykt  Flonel,  hvorover  der 
spændes  et  Lag  Trikot,  som  fæstes  med  Søm.  Her- 
efter følger  et  Lag  stærkt,  grovt  og  stift  Lærred. 
Et  Stykke  heraf  tilklippes  til  en  passende  Form, 
stryges  med  et  tyndt  Lag  Lim  og  lægges  udenpaa 
Trikot’et.  Det  maa  slutte  sig  nøie  til  Formen  uden 
Folder,  hvorfor  større  og  mindre  Indklip  med  Saksen 
bliver  nødvendigt.  Bandagen  henstilles  til  Tørring 

indtil  næste  Dag,  da  den  egentlige  Spaanbelægning  tager 
sin  Begyndelse.  Spaanet  anbringes  i Cirkel-,  Spiral- 
og  Længde-Lag.  Hvert  Stykke  Spaan  dækker  1/3 
af  det  foregaaende  Stykke.  For  at  Spaanet  kan 
passe  paa  uregelmæssige  Flader,  spaltes  Spaanstykkets 
Ender.  Ved  Forarbeidelsen  gaar  man  langsomt 
til  Værks,  idet  det  ene  Lag  helst  maa  være  helt 
tørt,  førend  det  næste  limes  paa.  3 Lag  ere  som 
Regel  nødvendige.  Imellem  hvert  Lag  Spaan  paa- 

limes  et  Lag  Lærred.  Limen  bør  smøres  paa  i 
tynde  Lag.  Særligt  udsatte  Steder  styrkes  ved  et 
Ekstralag.  Efter  at  Bandagen  er  fuldstændig  tørret, 
tages  den  af  Formen,  tilpasses,  tilskæres  og  monteres. 

I de  senere  Aar  have  vi  i større  Udstrækning 
anvendt  disse  Walltuchs  Spaanbandager.  De  have 
den  Fordel  at  være  stærke,  varige,  . lette,  de  passe 
godt  og  ere  ret  billige.  En  Ulempe  ved  dem  er  den 
ret  besværlige  Forarbeidelse,  men  har  man  een  Gang 
instrueret  en  Snedker,  kan  Arbeidet  overlades  til  ham. 

I »Samfundet  for  Vanføre«  lade  vi  Spaanbandagerne 
lave  af  en  eenarmet  Snedker.  Vi  have  anvendt  disse 
Bandager  ved  Skoliose,  Spondylitis,  som  Popleskinner 
og  Reklinationssenge. 

g)  Vandglasbandager. 

Disse  Bandager  tilvirkes  af  Bind,  som  ere  gjennem- 
vædede  med  en  koncentreret  Opløsning  af  kiselsurt 
Natron.  Da  Stivningen  indtræder  langsomt,  anlægges 
som  oftest  udenpaa  Vandglasbandagen  en  let  Gibs- 
bandage,  som  fjernes  nogle  Dage  senere.  Tilsætning 
af  Zinkilte  (Karenski)  eller  Magnesit  (Hoffa)  til  Vand- 
glasopløsningen bidrager  til  at  Stivningen  indtræder 
hurtigere. 

Vi  foretrække  at  forme  Bandagen  over  en  Gibs- 
model. 

Vandglasbandagerne  ere  smukke,  stærke,  billige 
og  holdbare.  Omtales  bør  Kappeler  og  Hafter’s  An- 
vendelse af  Vandglasbandager  som  artikuleret  mobile, 
ikke  ved  Anbringelse  af  Leddeskinner,  men  ved  pas- 
sende Udsnit  i Bandagen.  Udsnittene  anbringes  paa 
de  Steder  af  Leddene,  hvor  Huden  ved  Leddets  Bøi- 
ning  danner  de  største  Folder.  Ved  Fodleddet  an- 
vendes et  Tværsnit  foran,  ved  Knæleddet  et  Tvær- 
snit bagpaa.  Skal  Bøiningen  være  ud  over  90°,  maa 
der  ved  Knæleddet  foretages  en  Udskæring  foran  og 
Sidepartierne  styrkes  ved  elastiske  Remme.  Udskæ- 
ringerne maa  foretages  førend  Stivheden  fuldstændig 
er  indtraadt,  da  den  fuldstændig  stivnede  Bandage 
kun  er  lidet  elastisk.  Foretages  derimod  Udsnittet 

førend  Bandagen  er  helt  stiv  og  udføres  derefter 
Bevægelser  indenfor  de  mulige  Grændser,  beholder 
Bandagen  for  stedse  sin  Bøielighed  (Hoffa). 

Gibsafstøbningen. 

Gibsafstøbninger  finde  udbredt  Anvendelse  i 
Orthopædien,  dels  som  Kontrolmiddel  ved  Behand- 
lingen, dels  som  Hjælpemiddel  ved  Fremstillingen  af 
Bandager  og  Støvler. 

Vi  anvende  Beely’s  Fremgangsmaade.  Legems- 
delen indgnides  med  Olie,  hvorefter  appreturfrie  Gibs- 
bind  anlægges  med  stor  Omhu.  Gibsbindene  maa 
indeholde  rigeligt  Gibs  og  de  enkelte  Ture  gnides 
omhyggeligt  med  Haanden  eller  en  Zinkplade,  for  at 
Bindene  nøie  kunne  forme  sig  efter  Delen  og  Gibsen 
trænge  ind  i enhver  Fordybning.  Ere  Gibsbindene 
stivnede,  opskæres  Formen  — som  Regel  imod  en 
i Forveien  anbragt  Zinkstrimmel  — og  aftages.  Efter 
at  Snitrandene  ere  bievne  glattede  og  med  et  Gaze- 
bind holdte  tæt  op  mod  hinanden,  hænges  Formen  op 
til  Tørring.  Hertil  medgaar  som  Regel  1 — 2 Dage. 
Indsiden  af  den  fuldt  tørre  Form  pensles  med  Olie 
eller  indgnides  med  grøn  Sæbe,  hvorefter  den  helt 
fyldes  med  Gibsvælling  *).  Den  med  Gibs  fyldte  Form 

*)  Gibsvællingen  skal  have  en  Konsistents  som  tyk  Flode. 
Den  fremstilles  ved  at  udrøre  god  tor  Gibs  med  varmt 
Vand.  Gibsen  stroes  i Vandet,  indtil  der  omtrent  er 
ligesaa  meget  Vand  som  Gibs,  og  man  rorer  om  »saa- 
længe  der  endnu  viser  sig  Striber  i Vandet«  (Bloch). 

maa  henstaa  nogle  Dage,  for  at  Gibsen  kan  blive 
tør.  Ved  Afstøbning  af  Truncus  navnlig  hos  større 
Børn  og  hos  Voksne  vilde  der  medgaa  betydelige 
Mængder  af  Gibs,  hvis  hele  Formen  skulde  fyldes. 
Man  nøies  da  med  at  anbringe  et  tykt  Lag  Gibsgrød 
paa  den  indolierede  Forms  Indside.  Er  Gibsen  helt 
tør,  aftages  den  negative  Form,  enten  i sin  Helhed 
eller  ved  at  vikle  Gibsbindene  af.  Man  har  da  skaffet 
sig  en  Model  af  Legemsdelen,  som  med  nogen  Øvelse 
endog  gjengiver  finere  Detailler. 

Ønskes  en  særlig  nøiagtig  Gjengivelse,  anvendes 
Schabloner.  Vil  man  f.  Eks.  skaffe  sig  en  smuk  Af- 
støbning af  en  Haand,  gaar  man  frem  paa  følgende- 
Maade.  Man  tager  et  Bræt  eller  et  Stykkke  Pap,, 
som  er  nogle  Tommer  større  i alle  Retninger  end 
Haanden.  Paa  dette  Bræt  anbringes  tyk  Gibsgrød  i 
et  Lag,  som  omtrent  er  halvt  saa  tykt  som  Haandens 
Høidediameter.  Derpaa  lægges  Haanden  — indsmurt 
i Olie  eller  grøn  Sæbe  — lige  ned  i Gibsen  og  holdes 
rolig,  indtil  Gibsen  stivner.  Med  en  Kniv  glattes  den 
Haanden  omgivende  Gibsvold,  og  med  passende  Mellem- 
rum udhules  en  Række  halvkugleformede  Fordybninger. 
Omtrent  5 Minutter  efter  er  Gibsen  helt  stiv,  hvorefter 
Haandens  Dorsalflade  og  den  omgivende  Gibsmasse 
overhældes  med  Olie  eller  indgnides  med  grøn  Sæbe*. 
Derpaa  dækkes  det  Hele  med  et  meget  tykt  Lag  Gibs- 
grød. Naar  denne  sidstpaaførte  Gibs  er  halvt  stivnet, 
føres  en  Kniv  rundt  om  Formen.  Grændsen  mellem 
øverste  og  nederste  Schablon  viser  sig  da  som  en 
mørk  Linie.  Er  Gibsen  helt  stiv,  stikkes  et  Knivsblad 

ind  mellem  Schablonerne,  og  den  øverste  aftages. 
Haanden  løftes  ud  af  den  nederste  Schablon,  og  vi 
have  den  negative  Form  færdig.  Paa  den  øverste 
Schablon  findes  en  Række  halvkugleformede  Frem- 
staaenheder,  som  svare  til  de  ovenfor  omtalte  For- 
dybninger. Formen  henstaar  nogle  Dage  for  at  tørres 
fuldstændigt.  Derefter  indgnides  Indsiden  med  Olie 
eller  grøn  Sæbe,  Schablonerne  bindes  fast  sammen, 
og  Formen  fyldes  med  Gibsvælling.  Aabnes  Formen 
nogle  Dage  efter,  udtages  en  smuk  Gjengivelse  af 
Haanden. 

Krukenberg  anbefaler  til  særlig  vanskelige  Afstøb- 
ninger følgende  Fremgangsmaade.  175  Grm.  Zinkilte 
udrøres  jevnt  med  400  Grm.  Glycerin  og  300  Grm. 
destilleret  Vand.  Hele  Massen  gjøres  flydende  paa 
et  Vandbad  og  afkøles  under  stadig  Omrøring.  Er 
Massen  tilstrækkelig  afkølet,  paaføres  den  Legems- 
delen med  en  Ske  og  stivner  der.  Disse  negative 
Former  udstøbes  paa  samme  Maade  som  Gibsformer, 
og  skulle  give  meget  smukke  Afstøbninger. 


Torticollis  *)• 

Ved  den  medfødte  Torticollis  eller  i de  forholds- 
vis sjeldne  Tilfælde,  som  optræde  ved  svære  Fødsler, 
paa  Grund  af  hel  eller  delvis  Ruptur  af  M.  sterno- 
cleidomastoideus,  med  paafølgende  Hæmatomdannelse, 
bør  Behandlingen  paabegyndes  saasnart  efter  Fødslen 
som  muligt. 

Behandlingen  bestaar  i,  at  Lægen  flere  Gange 
daglig  med  sine  Hænder  udretter  Hovedets  feilagtige 
Stilling,  samt  i Massage  af  de  retraherede  Muskel- 
partier paa  den  syge  Side.  I den  første  Tid  bør 
Lægen  selv  udføre  Behandlingen,  senere  kan  den  over- 
lades til  Forældrene,  hvorved  Kuren  dog  i Reglen 
trækkes  i Langdrag.  Det  er  uheldigt,  at  Barnet  ligger 
i en  Vugge  med  bløde  Puder.  Barnet  bør  fikseres  i 
en  Stilling,  hvorved  Hovedet  holdes  korrigeret  eller 
om  muligt  overkorrigeret.  Dette  sker  bedst  ved,  at 
den  lille  Patient  anbringes  i en  Phelps’  Gouttiére  **), 

*)  Her  omtales  kun  Torticollis  muscularis. 

**)  Forarbejdelsen  af  Phelps’  Gouttiére,  samt  af  et  im- 
proviseret Ekstensionsapparat  (Drachmann)  s.  under 
Spondylitis,  Fig.  5 og  Fig.  10. 

til  hvis  Hovedende  der  anbringes  et  Ekstensionsapparat, 
saaledes  anbragt,  at  Trækket  virker  skjævt.  Herved 
virkes  der  stadig  hen  til  en  Udretning  af  Deformiteten. 
Skulderen  paa  den  syge  Side  maa  holdes  nede  ved 
Hjælp  af  et  Bind. 

I ikke  for  svære  Tilfælde  opnaas  ved  Udholden- 
hed Helbredelse  i Løbet  af  nogle  Maaneder.  Hoffa 
angiver  4 — 6 Uger. 

Hos  Børn,  som  først  i en  senere  Alder  komme 
under  Behandling,  indledes  denne  ligeledes  først  med 
Massage  af  de  strammende  Muskelpartier  og  med 
Redressements.  Hos  mindre  Børn  anvendes  kun 
passiv  Udretning,  hvorimod  større  Børn  tillige  maa 
udføre  aktivt  redresserende,  gymnastiske  Øvelser.  Ved 
i aarevis  og  med  Taalmodighed  at  gjennemføre  denne 
Behandling  kan  man  selv  hos  8 — 12  Aar  gamle  Børn 
opnaa  smukke  Resultater  (Redard). 

Massagebehandlingen  *)  bestaar  i centripetale 
Strygninger  af  Halsens  syge  Side,  samt  af  en  Gjennem- 
æltning  (Pétrissage)  af  hele  den  tilgængelige  Hals- 
muskulatur, saavel  paa  den  sunde,  som  paa  den  syge 
Side. 

Passiv  Udretning  kan  udføres  manuelt.  Patientens 
Skuldre  maa  holdes  rolige,  enten  ved  at  fikseres  af  en 
Assistent  eller  ved  Hjælp  af  Lægens  Knæ,  idet 


*)  Til  Massagen  bør  anvendes  renset  Svinefedt,  i Stedet 
for  det  saa  jevnlig  anvendte  Vaseline,  som  ofte  giver 
Anledning  til  Furunkeldannelse,  paa  Grund  af,  at  Fedt- 
stoffet meget  vanskeligt  fjernes  fra  Huden. 

Patienten  anbringes  paa  en  Skammel  foran  ham 
(Redard).  Øvelserne  vedvare  i 5 — 10  Minutter  og 
stige  efterhaanden  i Styrke. 

Hos  Born  fra  4 Aars  Alderen  kan  passiv  Ud- 
retning foretages  med  Sayre’  Suspensionsapparat,  an- 
bragt skjævt,  saaledes,  at  Ekstensionen  virker  kraftigere 
paa  den  syge  Side,  hvis  Skulder  holdes  nede  derved, 
at  Patienten  holder  en  Haandvægt  i Haanden,  Fig.  1. 
Børnene  vænne  sig  hurtigt  til 
Heisningen,  naar  man  begynder 
smaat.  Taaspidserne  maa  uaf- 
brudt støtte  imod  Gulvet.  Heis- 
ningen varer  i Begyndelsen  kun 
faa  Øieblikke,  men  lidt  efter  lidt 
forlænges  Tiden  indtil  5 Minutter. 

De  hos  større  Børn  anvendte 
aktive  gymnastiske  Øvelser,  ere 
enten  rent  aktive  Bevægelser, 
hvorved  Patienten  selv  søger  at 
udrette  eller  om  muligt  at  over- 
korrigere Hovedets  abnorme  Stil- 
ling, eller  saakaldte  »kombi- 
nerede» Øvelser,  hvorved  Patient 
og  Læge  ligesom  arbeide  imod 
hinanden.  F.  Eks.:  Patienten 

kontraherer  M.  sternocleidomastoi- 
deus  paa  den  sunde  Side,  medens 
Lægen,  med  sin  paa  Hovedet  an- 
bragte Haand,  udøver  en  Mod. 
stand  imod  den  af  Patienten  til- 
sigtede Bevægelse ; eller  omvendt : Fig.  i. 

Lægen  søger,  ved  et  Træk  med  den  paa  samme 
Maade  anbragte  Haand,  at  føre  Hovedet  over  imod 
den  syge  Side,  hvorimod  Patienten  med  Musklerne 
paa  den  sunde  Side  gjør  Modstand. 

Modstanden  bør  altid  være  jevnt  afpasset,  saa- 
ledes,  at  den,  ligesom  élastisk,  giver  efter.  Øvelserne 
bør  ikke  antage  Karakteren  af  Brydekamp  og  gjen- 
tages  8 — 10  Gange. 

Opnaaes  der  ikke,  efter  nogle  Maaneders  ihærdige 
Bestræbelser,  et  tilfredsstillende  Resultat,  ved  Hjælp 
af  disse  Midler,  er  der  intet  Andet  at  gjøre  end  at 
foretage  en  Gjennemskæring  af  de  strammende  Blød- 
dele,  som  modsætte  sig  Korrektionen. 

Den  subkutane  Tenotomie  af  M.  sternocleido- 
mastoideus,  som  først  blev  udført  af  Strohmeyer,  har 
mærkelig  nok  nu  de  varmeste  Tilhængere  i Frankrig, 
medens  de  tyske  Orthopæder  i næsten  alle  Tilfælde 
anbefale  Volkmanns  aabne  Overskæring. 

Den  subkutane  Tenotomie  har  den  Fordel,  at 
Faren  for  Sepsis  er  meget  ringe,  men  to  væsentlige 
Mangler,  at  Operatøren  arbejder  aldeles  i Blinde, 
hvilket  i denne  paa  store  Kar  saa  rige  Region  er  ret 
uhyggeligt,  og,  at  kun  Senerne  kouperes,  medens  de 
i alle  sværere  Tilfælde  talrigt  forekommende,  tildels 
meget  dybtliggende,  fibrøse  Strænge  lades  urørte.  St. 
Germain  fastholder,  at  Tonotomie  af  Portio  sternalis  i 
alle  Tilfælde  er  tilstrækkeligt  og  hævder,  ligesom  Redard, 
at  Massagebehandlingen  kan  faa  Bugt  med  de  resterende 
strammende  Partier.  Redard  mener,  at  Retraktion  af 
begge  »Portioner«,  i Forbindelse  med  dybe  Strænge 
og  Adhærencer,  kan  indicere  aaben  Gjennemskæring, 

hvilken  Methode  i alle  Tilfælde  anbefales  af  Hoffa. 
Efter  at  have  prøvet  begge  Methoder,  kunne  vi  fuldt 
ud  slutte  os  til  Hoffa.  Volkmanns  Methode  har  saa 
i Øie  faldende  store  Fortrin:  hele  Operationsfeltet 
er  overskueligt,  saaledes,  at  Faren  for  Karlæsioner 
bortfalder,  og  Udsigten  til  et  godt  Resultat  er  langt 
større,  da  ogsaa  de  dybe  Strænge  kunne  overskæres. 
Redards  Frygt  for  Sepsis  er  vel  overflødig,  naar 
Operationen  gjennemføres  antiseptisk,  ligesom  hans 
Anke,  at  der  efterlades  et  Ar,  neppe  kan  siges  at 
have  Betydning. 

Den  subkutane  Tenotomie  udføres  paa  følgende 
Maade.  Operationen  udføres  i Narkose.  En  fast 
Pude  lægges  under  Patientens  Skuldre.  En  Assistent, 
som  staar  bag  Hovedet,  bøier  dette  bagover,  samtidigt 
med,  at  det  roteres  saaledes,  at  Ansigtet  vendes  hen- 
imod  den  sunde  Side.  Skulderen  paa  den  syge 
Side  trykkes  stærkt  nedad.  Herved  strammes  Senen 
og  springer  stærkt  frem.  Skal  P.  sternalis  kouperes, 
føres  en  spids  Tenotom  gjennem  Huden,  1,5 — 2 Ctm. 
ovenfor  Senens  Insertion,  og  føres  frem  mellem  Hud 
og  Sene.  Derefter  ombyttes  den  med  en  stump 
Tenotom,  og  Senen  gjennemskæres  udefra  indefter. 
Ved  Overskæringen  af  P.  clavicularis  løftes  en  lodret 
Hudfold  ved  Senens  Udside,  hvoraf  Halvdelen  ligger 
ovenfor  Clavicula.  Tenotomen  stikkes  ind  gjennem  Hud- 
foldens Basis,  omtrent  en  Fingersbred  ovenover  Clavicula, 
og  Senen  gjennemskæres  udefra  indefter.  Ved  Teno- 
tomien  af  Portio  clavicularis  er  Faren  for  Karlæsion 
større  end  ved  Overskæringen  af  Portio  sternalis.  Til 

Trods  for  Faren  foreligger  der  i Literaturen  kun 
meget  faa  Ulykkestilfælde  ved  denne  Tenotomie. 

Volkmanns  aabne  Gjennemskæring  udføres  saa- 
ledes:  Patienten  kloroformeres  og  Halsens  Muskler 

strammes  ved  at  lægge  en  fast  Pude  under  Skuldrene 
og  bøie  Høvedet  bagover.  Incisionen  lægges  imellem 
de  to  »Portioner«,  den  har  en  Længde  af  4 — 5 Ctm. 
og  lægges  2 Ctm.  ovenfor  Clavicula.  Huden  løftes  i 
en  lodret  Fold  og  gjennemskæres,  hvorefter  Platysma 
incideres  i samme  Pætning.  Med  Hulsonde  og  Pin- 
cetter deles  det  overfladiske  Fascieblad.  Ved  Hjælp 
af  Saarhager  bringes  først  Portio  sternalis,  der- 
efter Portio  clavicularis  frem  i Operationsfeltet.  Lag 
for  Lag  tages  forsigtigt  paa  Hulsonden  og  gjennem- 
skæres; de  mest  dybtliggende  Partier  af  Muskel- 
portionerne sønderrives  med  to  Pincetter.  Paa  samme 
Maade  fjernes  de  talrige  strammende  fibrøse  Strænge. 
Operationen  er  ikke  vanskelig,  men  den  tager  en  Del 
Tid,  da  Operatøren  maa  gaa  frem  med  Forsigtighed 
og  ikke  afslutte,  førend  alle  strammende  Partier  ere 
fjernede.  Man  kommer  ofte  meget  dybt,  i en  uhyggelig 
Nærhed  af  de  store  Kar,  derfor  bør,  saavidt  muligt, 
kun  stumpe  Instrumenter  benyttes.  Det  bageste  Blad 
i Muskelskeden  bør  helst  lades  urørt,  af  Hensyn  til  de 
store  Vener. 

Efter  Operationens  Tilendebringelse  tamponere  vi 
med  Jodoformgaze,  som  fjernes  2 Dage  efter,  hvor- 
paa  Saaret  sutureres.  Ved  Forbindingen  fiksere  vi 
Hovedet  i den  feilagtige  Stilling.  Ved  Forsøg  paa 
Udretning  straks  efter  Operationen,  vilde  der  opstaa  en 
stor  Saarhule  og  en  betydelig  Huddefekt,  hvilket  vilde 

foranledige  en  langsom  Saarheling  og  Udsigt  til  Ar- 
retraktion. 

Udretningen  begynde  vi  først  14  Dage  efter  at 
Saaret  er  fuldstændig  helet,  for  at  undgaa  Bristning 
af  den  friske  Cikatrice. 

Efterbehandlingen  er  Hovedsagen,  ledes  den  slet, 
maa  Resultatet  blive  uheldigt.  Det  friske,  bløde  Ar- 
væv skal  strækkes,  Musklerne,  særlig  paa  den  sundeSide, 
styrkes,  og  Halshvirvelsøilen  mobiliseres,  for  at  de  nor- 
male statiske  Forhold  kunne  skaffes  tilVeie,  saa  at  Trans- 
formationskraften kan  virke  til  fuldstændig  Helbredelse. 

I denne  Hensigt  udføres  en  Række  Øvelser  flere 
Gange  daglig.  Sayre’s  Suspension,  med  skjæv  Op- 
hængning (se  ovenfor),  manuel  passiv  Udretning,  aktive 
og  »kombinerede«  gymnastiske  Øvelser  samt  Massage- 
behandling  ere  uundværlige  Hjælpemidler  og  maa 
gjennemføres  med  Energi  og  Taalmodighed.  De  ud- 
føres paa  samme  Maade  som  omtalt  ved  lettere  Til- 
fælde af  Torticollis. 

Tillige  anvendes  forskjellige  Apparater,  hvorved 
Hovedet  i længere  Tid  ad  Gangen  kan  fikseres  i korri- 
geret eller  overkorrigeret  Stilling.  Redard  anbefaler 
hos  unge  Piger  med  langt  Haar  at  flette  dette  i to 
Fletninger,  som  bindes  sammen  i Aksillen  paa  den 
sunde  Side.  Hensigtsmæssigt  er  det  at  lade  Patienten 
hvile  nogle  Timer  daglig  paa  en  fast  Madrats,  medens 
der  udøves  Ekstension  i Hovedet. 

Dette  kan  ordnes  let  ved  at  løfte  Sengens  Hoved- 
ende, hvortil  et  simpelt  Ekstensionsapparat  er  fastgjort. 
Elastisk  Træk  har  paa  forskjellig  Maade  været  anvendt. 
Lorenz  anvender  saaledes  elastisk  Træk  ved  Hjælp  af  et 

paa  en  bestemt  Maade  anlagt  elastisk  Bind.  Vi  have 
anvendt  denne  Bandagering  og  kunne  anbefale  den. 
Apparatet  bestaar  af  et  elastisk  Bind  og  et  Diadem, 
ved  Hjælp  af  hvilket  den  elastiske  Kraft  paavirker 
Deformiteten.  Diademet  har  Form  af  en  Ring  eller 
Galotte  og  gaar  paa  Siderne  ned  til  lige  ovenfor 
Ørene,  bagpaa  til  nedenfor  Tuberositas  occipitalis. 
Det  forfærdiges  af  Gibs,  Vandglas,  Læder  eller  Træ- 
spaan.  Førend  Gibsbindene  anlægges,  maa  Haaret, 
for  ikke  at  klistres  sammen  med  Gibsen,  dækkes  med 
Papir,  dyppet  i Olie.  En  Metalring,  af  1 — 2 Tommers 
Diameter,  fastgjøres  i Diademet,  noget  bagved  det 
sunde  Øre. 


Apparatet  anvendes  saaledes  : 
et  elastisk  Bind,  4 — 5 Alen  langt, 
2 — 3 Tommer  bredt,  lægges  med 
dets  Midte  om  Patientens  Hals  paa 
den  sunde  Side.  Bindet  krydses 
ovenpaa  Skulderen  paa  den  syge 
Side  og  derpaa  atter  i Aksillen 
paa  samme  Side,  derefter  føres 
det  over  Underliv  og  Ryg  paa- 
skraa  ned  til  Femur  paa  den 
sunde  Side  og  slynges  om  dette, 
hvorefter  den  Ende  af  Bindet, 
som  kommer  frem  bagpaa  Laaret, 
føres  op  til  Ringen,  trækkes 
igjennem  denne  og  fæstes  til  Bin- 
dets anden  Ende,  Fig.  2.  Bindet 
strammes  saameget,  at  der  findel- 
en Overkorrektion  Sted.  Appa- 

ratet  taales  godt  af  Patienterne  og  bæres  1—2  Gange 
daglig  1 Time,  samt  hver  Nat,  i 3 — 4 Maaneder. 

Hos  ældre  Patienter,  hvor  Skoliosen  med  dens 
mere  eller  mindre  udtalte  Kompensationskrumning  er 
konsolideret,  maa  Haabet  om  Helbredelse  opgives. 

Helbredelse  kan  først  noteres,  naar  Patienten  selv 
kan  lægge  det  sunde  Øre  ned  paa  den  sunde  Sides 
Skulder  (Redard). 


* 


Spondylitis. 

Ved  Behandlingen  af  Spondylitis  maa  tages  Hen- 
syn til  forskjellige  Momenter:  Patientens  Alder,  Syg- 

dommens Sæde,  Tiden,  som  er  hengaaet  siden  dens 
Begyndelse  m.  m.  En  omhyggelig  gjennemført  Be- 
handling af  Almenbefindendet,  med  Iagttagelse  af 
Hygieinens  Forskrifter,  Ophold  ved  Havet  og  Anven- 
delse af  passende  Medikamenter,  bør  i alle  Tilfælde 
følge  Side  om  Side  med  den  lokale  Behandling.  Som 
almindelige  Indikationer  for  sidstnævnte  kunne  opstilles: 
absolut  Ro  af  det  angrebne  Organ,  Hvirvelsøilen,  og  de 
syge  Hvirvles  Befrielse  for  Legemets  Vægt.  Absolut 
Ro  — Immobilisation  — af  det  angrebne  Parti,  er 
indiceret  her  som  ved  enhver  anden  Ben-  og  Ledde- 
lidelse,  dels  for  at  standse*)  Sygdommen  i dens 


*)  Forsøgene  paa,  ved  lokal  Behandling,  at  standse  Syg- 
dommen i dens  Udvikling,  ere  talrige,  men  Resul- 
taterne ugunstige.  Ferrum  candens  anbefales  af  St. 
Germain,  medens  Andre  (Pott,  Redard)  vel  mene,  at 
Forløbet  stundom  kan  forsinkes  herved,  men  de  frygte 
den  langvarige  Supurations  svækkende  Indflydelse. 
Hueter  tilraader  Indsprøjtning  af  3%  Carbolsyreop- 
løsning,  Lannelongue  Injection  af  en  10°  0 Chlorzink- 
opløsning  i Nærheden  af  de  angrebne  Partier. 

Forlob,  dels  for  at  Benfladerne  kunne  faa  Tid  til  at 
vokse  sammen.  Paa  Grund  af  Hvirvelsøilens  Bygning  er 
denne  Opgave  meget  vanskelig.  I opreist  Stilling  kan 
en  betryggende  Immobilisation  ikke  gjennemføres, 
ligesom  Ophævelsen  af  Legemsvægtens  skadelige  Ind- 
flydelse paa  Sygdommens  Forløb  er  uforenelig  med 
denne  Stilling.  Næsten  alle  Orthopæder  ere  da  ogsaa 
i den  senere  Tid  vendte  tilbage  til  at  behandle  Spon- 
dylitis  i dens  første,  inflammatoriske  Stadium  med 
horizontalt  Leie.  Ganske  vist  er  det  tidligere  i en 
Række  Tilfælde  lykkedes  os  med  Held  at  behandle 
»friske«  Spondyliter,  lige  fra  Begyndelsen  af,  med 
Sayre’s  Gibstrøie,  men  dette  er  altid  forbundet  med 
en  stor  Risiko,  idet  man  aldrig  veed,  hvor  hurtigt 
Processen  udvikler  og  breder  sig,  saaledes,  at  der 
ofte  i Løbet  af  kort  Tid  kan  udvikle  sig  en  betydelig 
Sammensynkning  af  de  angrebne  Partier,  med  deraf 
følgende  dyb  og  udbredt  Tryk-Dekubitus.  Vi  behandle 
da  nu,  som  Regel,  alle  Spondyliter  i første  Stadium  med 
horizontalt  Leie.  En  Undtagelse  danner  de  Tilfælde, 
hvor  de  hygiejniske  Forhold  i Hjemmet  ere  saa  slette, 
Udsigterne  til  forsvarlig  Pleie  saa  ringe,  at  Risikoen 
løbes  — en  Sayre’s  Gibstrøie  anlægges  — , for  at 
Barnet  kan  opholde  sig  og  færdes  i frisk  Luft. 

Det  horizontale  Leie,  allerede  anbefalet  af  Pott, 
hvori  Immobilisation  kan  opnaaes  paa  forskjellig  Maade 
og  hvori  Legemsvægtens  skadelige  Indflydelse  ophæves, 
kan  anvendes  i Bugleie  eller  i Rygleie.  Bugleiet  an- 
befales af  Bomfield,  Redard  og  Fl.  Patienterne  taale 
Stillingen  godt,  Appetiten  vokser,  Gibbus  tiltager  ikke, 

Irritationsphænomenerne,  Kontrakturerne  og  Smerterne 
abe  sig  hurtigt.  Patienten  anbringes  paa  en  fast- 
stoppet Madrats  og  fastholdes  ved  et  Bælte,  medens 


Fig.  3. 

man  ved  indskudte  Puder  søger  at  frembringe  en 
lordotisk  Krumning  af  Hvirvelsoilen.  Muligen  er  denne 
Methode  god  og  gjennemførlig  paa  et  Hospital,  men 
man  maa  sikkert  give  Hoffa  Ret  i,  at  den  er  praktisk 
uigjennemførlig  i private  Hjem,  igjennem  et  Tidsrum 
af  Maaneder.  I Tilfælde  af  Dekubitus  kan  den  der- 
imod med  Held  anvendes  i en  kortere  Tid. 

Rygleiet  vil  da  som  Regel  finde  Anvendelse. 


Fig.  4. 

Den  simpleste  Maade  er  at  anbringe  Patienten  paa 
en  faststoppet  Madrats,  hvortil  Fiksationen  sker  ved 
en  bred  Gjord  over  Bryst  og  Underliv.  Immobili- 
sationen  er  ved  denne  Methode  dog  meget  usikker. 
Bedre  er  Bradfords  Seng,  hvis  Konstruktion  og  An- 
vendelse fremgaar  af  Fig.  3 og  Fig.  4.  Patienten 
fikseres  ret  godt,  kan  flyttes  uden  at  Fiksationen  af- 
brydes og  Apparatet  er  billigt. 

Bonnets  Gouttiére  er  fortrinlig,  naar  den  passer, 
men  er  dyr  og  kan  ikke  fremstilles  af  almindelige 
Haandværkere,  og  passer  saaledes  ikke  indenfor  dette 
Arbeides  Ramme. 

Et  hensigtsmæssigt  Apparat,  som  kan  fremstilles 
af  enhver  Snedker,  og,  som  er  forholdsvis  billigt,  er 
Phelps  Gouttiére  Fig.  5.  Maaltagningen  sker  ved  at 
lægge  Patienten  paa  et  stort  Stykke  Papir,  med  Benene 
i en  indbyrdes  Vinkel  af  20°,  og  da  med  et  Blyant  at  tage 
et  Kontourrids  af  Hoved,  Truncus 
og  Underekstremiteter.  Hermed  er 
Formen  af  Gouttiérens  Bund  angivet. 

Svarende  til  Anus  gjøres  en  Udskæring 
af  passende  Omfang.  Paa  denne  Bund- 
flade anbringes  Sidefladerne,  som 
have  en  Høide  af  respektive  Truncus’ 
og  Underekstremiteternes  Høidedia- 
meter. Fodpladernes  Høide  svare 
til  Føddernes  Længde.  I Sidefladerne 
gjøres  Udsnit  svarende  til  Armene. 

Før  Brugen  maa  Gouttiéren  polstres 
med  Gazepuder,  stoppede  med  Tjære- 
jute,  af  forskjellig  Størrelse  og  Form,  korte  og  brede  i 
Gouttiérens  Truncus-Parti,  smalle  og  lange  svarende 
til  Underekstremiteterne  og  passende  langs  Siderne. 
Patienten  lægges  nu  i Gouttiéren  og  fastgjøres  med 
Flonelsbind,  fra  Aksillerne  nedefter,  om  Truncus  og 
Benene.  Hovedet  fikseres  ved  en  Ekstensionsslynge, 
som  fastgjøres  til  Jernopstandere  ved  Apparatets 
Hovedende.  Dette  Apparat  opfylder  de  opstillede 

Fig.  5. 

Indikationer : Immobilisation  og  Ophævelse  af  Legems- 
vægtens Tryk  paa  de  angrebne  Partier,  selv  naar 
Apparatet  stilles  skraat,  medens  Patienten  vil  be- 
skjæftige  sig.  Desuden  kan  Patienten  med  Lethed 
løftes  og  transporteres  i og  udenfor  Huset.  Fig.  6. 

Alt  efter  Alder  og  Renlighedsgrad  tages  Patienten 
hver  3 — 6 Dag  ud  af  Gouttiéren,  for  at  vaskes  og 
efterses,  blandt  andet  med  Hensyn  til  Gibbositetens 
Udseende.  Er  denne  rød,  bør  det  tilsvarende  Sted  i 

Apparatet  polstres  særligt  f. 
Eks.  med  en  polstret  Ring. 
Ligeledes  bør  Underekstremite- 
terne masseres  og  bøies,  for 
at  modvirke  Muskelatrophie  og 
Leddestivhed.  Førend  Patienten 
atter  anbringes  i Apparatet 
»redes«  dette  paany,  eventuelt 
med  nye  Puder.  Skiftningen 
lettes  og  Hvirvelsøilen  bevæges  i 
mindst  mulig  Grad  ved  at  dreie 
Apparatet  helt  om,  saaledes 
at  Patienten  kommer  til  at 
Fig.  6.  »ligge  paa  Maven«  og  saa 

skifte  i denne  Stilling.  Hos  smaa,  ikke  renlige  Børn, 
■og  hos  Patienter  med  Inkontinents,  bør  Partiet  om 
Anus  beklædes  med  et  vandtæt  Stof. 

Lorenz  anvender  en  Gibsseng  formet  i »Rekli- 
nationsleie«  o : i en  Stilling,  hvori  Hvirvelsøilen  danner 
en  mere  eller  mindre  udtalt  Lordose.  Fordelen  ved 
•dette  Leie  skulde  være,  dels  en  kraftig  Immobilisation, 
dels  en  Modvirken  imod  Gibbusdannelsen. 

Patienten  bringes  i Reklination  ved  i Bugleie  at 
lægges  paa  en  faststoppet  Madrats,  hvorefter  Puder 
skydes  ind  under  Pande,  Claviculæ,  Laar  og  Crus, 
indtil  den  ønskede  Lordose  er  naaet.  Armene  holdes 
horizontalt  ud  til  Siderne.  »Man  ser,  hvorledes 
Patienten  ved  Anspænding  af  Rygmusklerne  i Be- 
gyndelsen værger  sig  imod  Reklinationen,  men  efter- 
haanden,  »saccaderet«  (Lorenz),  lader  Underlivet  synke 
ned  imod  Underlaget«  (Hoffa).  Reklinationen  maa 
ikke  overdrives,  men  er  tilpas,  naar  Patienten  føler 
en  behagelig  Lindring  i Ryggen. 

Gibssengen  fremstilles  paa  følgende  Maade. 

Nakken,  Bagsiden  af  Halsen,  Skuldrene,  Ryggen 
og  øverste  Trediedel  af  Laarene  dækkes  med  et  tykt 
Lag  Vat,  som  fastholdes  med  Gazebind.  Derefter 
anbringes  Gibsbindene.  *)  Først  lægges  Bindene  paa- 
langs  i hele  Apparatets  Længde.  Alle  Længdetourene 
mødes  i Nakken  og  straale  ligesom  ud  derfra,  idet  et 
Par  Lag  gaa  i Linea  media,  medens  de  følgende 
lægges  mere  og  mere  ud  til  Siderne.  Derefter  an- 
lægges Tværtoure,  hvorved  »Sengens«  Modellering  efter 
Legemet  foregaar.  Har  man  ikke  videre  Øvelse  heri 
gjør  man  bedst  i at  lægge  nogle  cirkulære  Bindtoure 
om  Panden,  — Haaret  bør  dækkes  med  fedtet  Papir, 
— og  om  Truncus,  Modelleringen  lettes  derved  be- 
tydeligt. Er  »Sengen«  stærk  nok  og  efter  kort  Tids 
Forløb  tilstrækkelig  stivnet,  tegnes  paa  Udsiden,  med 
Sortkridt  eller  Blyant,  Sengens  forreste  Grændser. 
Paa  Hovedet  skal  denne  naa  frem  til  midt  paa  Issen, 


*)  af  appreturfri  Gaze. 

derefter  tegnes  Grændselinien  ned  lige  bag  Ørene, 
midt  langs  Halsens  Sideflade  til  yderste  Trediedel  af 
Nøglebenet,  derpå a ud  til  Acromien,  bag  om  Skulderen 
til  forreste  Aksillærlinie,  ned  langs  Truncus  i Aksillær- 
liniens  Forlængelse  til  lidt  foran  Spina  ilei  anterior 
superior  og  langs  Laarenes  Sideflader  til  Sengens 
nederste  Grændse.  Efter  at  nu  Cirkeltourene  ere 
gjennemklippede  langs  Legemets  Forflade,  tages  Ryg- 
skjoldet af,  hvorpaa  Gazebindene  og  Vattet  fjernes. 

I Stedet  for  at  anvende  Gibsbind  alene,  kan  man 
til  Fremstillingen  anvende  Hamp,  Blaar  eller  Trikot, 
dyppet  i tykGibsgrød,  og  slutteligen  dækker  man  det  Hele 
med  Træuld,  dyppet  i Gibsgrød.  Det  gjælder  om  at  gjøre 
Skjoldet  tykt  og  stærkt,  navnlig  i Halspartiet,  som 
ellers  let  brækkes.  Straks  efter  Aftageisen  tilklippes 
»Sengen«.  Særlig  Opmærksomhed  maa  være  henvendt 
paa  Udskæringerne  for  Armene.  Gibbositetens  Plads 
bør  uddybes.  Derefter  tørres  Skjoldet  fuldstændigt  og 

ferniseres  slutteligen  med  en  Schellakopløsning.  Efter 

# 

at  der  er  lagt  tykke  Jutegazepuder  i »Sengen«  an- 
bringes Patienten  deri  og  fikseres  med  Flonelsbind. 
Hovedet  fastholdes  ved  et  Pandebaand.  Fig.  7. 


Fig.  7. 


Patienten  ligger  godt  i denne  Reklinationsseng, 
som  fremstillet  paa  denne  Maade  dog  har  den  Ulempe 
at  være  tung,  klodset  og  vanskelig  at  transportere. 
Man  har  derfor  i Stedet  for  Gibs  anvendt  Træ- 

spaan,  Læder  eller  Vandglas.  Saadanne  Apparater  ere 
dyrere,  men  lette,  bekvemme  og  smukke.  De  frem- 
stilles paa  den  Maade,  at  Gibsrygskjoldet,  som  da 
ikke  behøver  at  gjøres  saa  massivt,  indgnides  med 
grøn  Sæbe  og  fyldes  med  Gibsgrød.  Man  faar  saa- 
ledes  en  Form,  hvorover  Spaan-, Læder-  eller  Vandglas- 
bandagen direkte  kan  formes.  Disse  Apparater  kunne 
forsynes  med  fast  Polstring.  Løse  Puder  ere  imidlertid 
at  foretrække,  da  de  kunne  skiftes  efter  Behov.  Med 
visse  Mellemrum  udtages  Patienten  af  Sengen,  ligesom 
ved  Phelps  Gouttiére  og  paa  samme  Maade. 

De  nu  omtalte  Behandlingsmaader  passe  for 
Spondvlitis  i Os  sacrum  og  de  nederste  Lændehvirvler, 
Tilfælde,  hvor  det  horizontale  Leie  overhovedet  er 
den  eneste  anbefalelsesværdige  Behandling,  samt  ved 
Spondylitis  lumbalis  og  dorsalis  inferior  o:  Tilfælde, 
hvor  Lidelsen  har  sit  Sæde  nedenfor  4 Vertebra  dorsi. 
Ved  Spondylitis  superior,  hvor  Lidelsen  har  sit  Sæde 
ovenfor  sidstnævnte  Ryghvirvel,  kan  Ekstensionen  tages 
til  Hjælp.  Anvendes  Vægtekstension  *)  udøves  Trækket 
i Hovedet  ved  Anbringelse  af  en  Hage-  og  Nakke- 
slynge, hvorfra  en  Snor  over  en  Tridse  føres  ned  til 
Vægten  paa  sædvanlig  Maade.  Kontraekstensionen 
skeer  ved  Hjælp  af  Legemets  Vægt,  idet  Sengens 
Hovedende  løftes.  Anvendes  Phelps  Gouttiére,  bidrager 
ved  Spondylitis  inferior  Ekstensionsapparatet  kun  tilFiks- 
ationen,  medens  Ekstensionen  ved  Spondylitis  superior 
bliver  effektiv.  Ved  Fremstillingen  af  en  Lorenz’  Reklina- 
tionsseng,  til  Anvendelse  ved  Spondylitis  superior,  an- 


*)  2—6  Kilo  efter  Patientens  Alder. 

bringes  Patienten  saaledes,  at  Baghoved,  Nakke  og  Ryg 
saavidt  muligt  komme  til  at  ligge  i samme  Plan.  Dette 
opnaaes  ved  under  Patienten  at  anbringe  en  tyk,  fast- 
stoppet Pude,  som  fra  midt  paa  Laarene  naar  til  Nøgle- 
benene, medens  Hovedet  støttes  af  en  tyndere  Pude. 

Apparatet  forarbeides  iøvrigt  ganske  som  ovenfor 
nævnt,  kun  anbringes  bagpaa,  indgibset  i »Sengen« 
en  »jury  mast«  *),  ved  Hjælp  af  hvilken  Ekstensionen 
udøves.  Patienten  anbringes  iøvrigt  i »Sengen«  som 
angivet  Fig.  8. 


Fig.  8. 

Hvorlænge  skal  denne  Behandling  gjennemføres  ? 
Naar  tør  man  gaa  over  til  Anvendelse  af  portative 
Apparater?  Naar  begynder  Konsolideringen?  Hoffa 
har  Ret,  naar  han  fremhæver,  at  en  for  længe  fortsat 
Immobilisation  ikke  skader,  en  for  kort  gjennemført 
Behandling  derimod  kan  have  uheldige  Følger.  Man 
har  Ret  til  at  antage,  at  Konsolideringen  er  begyndt, 
naar  Smerterne  i Ryggen  i opreist  Stilling  og  ved 
Gang  nogenlunde  have  tabt  sig  (Hoffa).  At  angive 
et  bestemt  Tidspunkt  er  umuligt. 


*)  se  nedenfor. 

Af  portative  Bandager  skal  kun  omtales  Sayres 
Gibstrøie  og  dennes  Modifikationer. 

Gibstrøien  anlægges  i suspenderet  Stilling.  Bør 
man  modarbeide  Gibbusdannelsen  ? Nej  I Gibbosi- 
teten  er  Resultatet  af  den  destruktive  Proces  i Hvirvel- 
søilen,  en  nødvendig  Følge  af,  at  de  sunde  Partier  ved 
Sammensynkningen  nærme  sig  hinanden  for  at  hele 
sammen,  efter  at  større  eller  mindre  Partier  af  Hvirv- 
lerne ere  destruerede.  Hvis  det  var  muligt  ved 
Ekstension  at  udrette  Deformiteten,  vilde  Følgen  blive, 
at  Benfladerne  fjernedes  fra  hinanden,  hvorved  Kon- 
solideringen vilde  udeblive  eller  i alt  Fald  sinkes  be- 
tydeligt. Ekstensionen  anvendt  i horizontal  Stilling, 
eller  i ringere  Grad,  men  til  Stadighed  anvendt,  ved 
portitative  Apparater,  kan  have  sin  Berettigelse  og  Be- 
tydning, da  de  angrebne  Partier  saaledes  befries  for 
Legemets  Vægt,  hvis  skadelig  Indflydelse  foranle- 
diger Udbredning  af  Sygdomsprocessen  ved  at  for- 
aarsage  Trykusur.  Det  er  overhovedet  meget  tvivl- 
somt om  Suspensionen  paavirker  Gibbus.  I Følge 
Anders’  Forsøg  virker  Ekstensionen  kun  paa  de  sunde 
Partier  af  Hvirvelsøilen,  medens  selve  Gibbositeten  slet 
ikke  paavirkes.  »Suspensionen  virker  ved  at  udjevne 
den  perverse  spondylitiske  Holdning  og  ved  at  »ent- 
laste«  det  syge  Parti,  idet  hele  Columna  faar  mere 
Støtte  og  Fasthed,  ved  at  en  for  stærk  Lordose  eller 
en  for  stærk  konveks  Krumning  udrettes.  Idet  nu  det 
i Suspension  anlagte  Gibskorset  fikserer  denne  Holdning 
af  Columna,  opnaas  dens  gunstige  Resultater«  (Hoffa). 
Vi  anvende  en  let  Suspension,  mindre  i den  Tro,  at 


42 


en  Udretning  finder  Sted,  end  for  at  fiksere  Patienten, 
medens  Bandagen  anlægges.  Det  turde  vel  ogsaa 
være  et  Spørgsmaal,  om  Suspensionens  Virkning 
holder  sig  efter  dens  Ophør  og  om  ikke  en,  i alt 
Fald  delvis,  Sammensynkning  inde  i Bandagen  finder 
Sted. 

Vi  omtale  først  Sayre’s  Gibstrøie,  saaledes  som 
den  anvendes  ved  Spondylitis  lumbalis  og  dorsalis 
inferior.  Den  kan  anvendes  som  »fast«  o : uaftagelig, 
eller  som  »løs«,  aftagelig  Trøie.  Den  løse  Trøie  har 
vundet  mange  Tilhængere  (Sayre,  Hoffa,  Red  ard), 
fordi  den  muliggjør  en  jevnlig  Vaskning  og  Badning 
af  Patienten  og,  fordi  man  kan  holde  Øie  med  Gib- 
bositetens  Tilstand.  Vi  ere,  ved  ikke  afløbne  Tilfælde, 
bestemte  Tilhængere  af  den  faste  Trøie,  som  bedst 
fyldestgjør  Immobilisationens  Krav  og  desuden  ude- 
lukker Misbrug.  Den  har  den 
Ulempe,  at  den  vanskelig  holdes 
fri  for  Utøi,  ligesom  Faren  for 
Dekubitus  er  større,  naar  neden- 
for staaende  Forskrifter  ikke  nøie 
følges. 

Suspensionen  foregaar  med 
Glissons  »Slynge«  Fig.  9,  som 
fastgjøres  til  en  stærk  Krog  i 
Loftet,  en  Dørkarm  e.  lign.  Et 
tarveligt  udstyret  Heiseapparat, 
passende  til  Patienter  af  for- 
skjellig  Størrelse  kan  faaes  i 
Handelen  for  nogle  faa  Kroner. 

Fig.  9. 

Drachmann  improviserer  Apparatet  paa  følgende 
Maade:*)  »en  udpolstret  Krans,  som  kan  dannes  af 
Vat,  der  indlægges  i et  Tørklæde  eller  Haandklæde 
med  et  efter  Hage  og  Baghoved  tildannet  Stykke 
Guttapercha  eller  Pap,  et  Par  Bind,  et  saakaldet 
Hængetræ,  som  bruges  til  at  hænge  Frakker  og 
Kjoler  paa,  naar  de  skulle  børstes,  en  stærk  Snor, 
eller,  hvad  de  fleste  have,  Taillerne  (Tridseværket)  til 
et  »Flaschenzug«  kunne  i det  enkelte  Tilfælde  meget 
godt  erstatte  Sayre’s  Ekstensionsapparat  og  med  Lethed 
skaffes  til  Veje  næsten  uden  Bekostning.«  Mayor 
Surrogat  for  Tridsen,  fremstillet  ved  et  enkelt  Toug 
vises  i Fig.  10. 

Selve  Suspensionen  bør  foregaa 
med  stor  Forsigtighed,  gradvis,  ikke 
pludseligt  med  Ryk.  Den  bor  ikke 
føres  videre  end,  at  Patientens  Hæle 
kun  ere  løftede  lidt  op  fra  Gulvet. 

Naar  Patientens  første  Uro  har  tabt 
sig,  føles  Lindring  ved  en  saadan 
moderat  Ekstension. 

Til  selve  Anlæggelsen  af  Bandagen 
udkræves:  x)  en  Skaal  med  saameget 
varmt  Vand,  at  2)  Gibsbindene  helt 
kunne  dækkes  af  det,  3)  Trikot,  4)  tykt 
Hattemagerfllt  og  5)  en  stor,  stærk  Kniv 
eller  Saks.  Fig.  10. 


*)  Bloch:  Bandagelære. 

Vi  benytte  altid  rent  Vand,  uden  nogen  Tilsæt- 
ning. Gibsbindene  *),  hvortil  her  benyttes  temmelig 
appreturfri  Gaze,  ere  c.  20  Ctm.  brede  og  5 Alen 
lange.  Hos  Børn  medgaar  4 — 6,  hos  Voksne  6 — 7 
Bind  til  en  Gibstrøie.  Trikot’et,  fin  hvid  Uldtrikot, 
faaes  i Handelen  i sammenvævede  Slanger  af  forskjellig 
Diameter.  Man  kan  ogsaa,  hvilket  er  billigere,  kjøbe 
Trikotstof  i Alenmaal  og  i det  enkelte  Tilfælde  sy 
dette  stramt  om  Patienten.  Trikot’et  skal  strække  sig 
fra  Hals  til  Knæ.  Anvendes  Trikotslanger,  trækkes 
disse  lettest  paa,  ved  at  Patienten  først  stikker  Fød- 
derne ind,  hvorefter  Trikot’et  trækkes  opefter  til 
Aksillerne.  Denne  Methode  er  ogsaa  mindre  smerte- 
fuld, idet  der  udkræves  mindre  Bevægelser,  navnlig 
volde  Armenes  Gjennemgang  gjennem  den  snævre 
Slange  ikke  ringe  Smerter,  naar  Slangen  trækkes  paa 
ovenfra.  Er  Trikot’et  trukket  op  til  Aksillerne,  klippes 
i dets  øverste  Kant  et  Hak  saa  stort,  at  Fligene  med 
Lethed  kunne  fæstes  sammen,  med  en  Sikkerheds- 
naal  eller  ved  Hjælp  af  nogle  Sting,  ovenpaa  Skulderen. 
Trikot’et  stryges  glat  og  holdes  stramt  ved  en  Sikker- 
hedsnaal  under  Perinæum.  Nu  anbringes  Patienten  i 
Suspensionsapparatet,  og  »Polstringen«,  som  bruges 
for  at  undgaa  Dekubitus,  udføres.  Vi  anvende  hertil 
tyk  Hattefilt  og  nøies  med  at  polstre  Gibbus.  Efter 
Gibbositetens  Form,  klippes  Filtet  i lange  Strimler 
eller  i Form  af  en  Ring  (som  en  stor  Ligtornering); 
der  smøres  Fiskelim  paa,  og  det  anbringes  udenpaa 


*)  Tilvirkningen  af  disse  s.  ovenfor. 

Trikot’et,  saaledes,  at  Gibbus  omgives  af  en  Filtvold 
og  derved  beskyttes  imod  Tryk.  Hoffa  o.  Fl.  anbefale 
tillige  at  polstre  Spina  ilei  anterior  superior  og  Crista 
ilei,  vi  have  aldrig  sporet  Ulemper  af  at  undlade 
dette.  Pude  paa  Underlivet  anvende  vi  aldrig,  den 
er  overflødig  og  gjør  kun  Bandagen  skør,  paa  Grund 
af  det  til  Tider  tomme  Rum,  som  herved  dannes. 
Hos  voksne  Kvinder,  med  stærkt  udviklede  Mammæ  kan 
det  være  hensigtsmæssigt  at  anbringe  en  lille  Pude 
foran  hver  Mamma,  under  Trikot’et.  Puderne  fjernes 
atter  efter  Anlæggelsen. 

Patienten  heises  nu,  og  Snoren  fastgjøres  til 
Ekstentionsapparatets  Tværstang  eller  fæstnes  til  en 
tung  Gjenstand  i Værelset.  Armene  maa  helst  holdes 
horizontalt  ud  til  Siderne,  men  maa  i denne  Stilling 
støttes  eller  gribe  fat  i Noget.  Hænderne  kunne 
ogsaa  fatte  om  Tværstangen,  hvorved  det  dog 
nøie  maa  paasees,  at  Skuldrene  ikke  skydes  op,  eller, 
at  Patienten  løfter  sig  op  i Armene. 

Gibsbindene  føres  først  et  Par  Toure  om  Truncus, 
i Høide  med  Gibbus,  for  at  fastholde  Filtet.  Derpaa 
begyndes  forneden  lige  ovenfor  Trochanter,  og,  idet  hver 
ny  Tour  dækker  '/3  af  den  foregaaende,  bygges  Ban- 
dagen nedenfra  opefter  til  dennes  øverste  Grændse,  som 
bagpaa  svarer  til  Skulderbladenes  øverste  Rand,  foran 
er  midtveis  imellem  Mæmmæ  og  Nøglebenene.  Renversé 
bør  ikke  anvendes,  vil  Bindet  ikke  lægge  sig  glat, 
maa  Saksen  benyttes.  4 — 6 Lag  ere  tilstrækkeligt. 
Gibbuspartiet,  Underlivet  og  Taillen  bør  gjøres  særligt 
stærke.  Nogle  Krydstoure  over  Gibbositeten  styrke 

Bandagen.  Er  Trøien  stærk  nok,  bortklippes  de  over- 
flødige Partier,  navnlig  bortskæres  rigeligt  under 
Aksillerne,  og  bagpaa  ligeledes  saameget,  at  Patienten 
kan  sidde  uden  Gene.  I Almindelighed  angives  nederste 
Grændse  foran  ved  en  Linie,  som  fra  Trochanter 
major  drages  til  lidt  nedenfor  Spina  ilei  anterior 
superior  og  herfra  til  et  Punkt  c.  1 Tomme 
ovenfor  Symphysen,  saaledes  at  Laarene  kunne  bøies 
helt  op  til  Underlivet,  uden  at  generes  af  Bandagen. 
Nu  borttages  Suspensionsapparatet.  At  lade  Patienterne 
henligge  til  Tørring  i kortere  eller  længere  Tid,  indtil 
Timer,  have  vi  ganske  opgivet  — god  Gibs  stivner 
hurtig  og  forandrer  ikke  Form.  Trikot’et  løsnes  nu 
foroven  og  forneden,  krænges  op  over  Gibsbandagen 
og  syes  sammen,  saaledes,  at  det  danner  et  udvendigt 
Overtræk  over  den  nu  færdige  Gibstrøie.  En  velanlagt 
Sayre’s  Trøie  kan,  naar  den  behandles  ordentlig,  vare 
i 3 — 4,  stundom  endog  6 Maaneder.  Mærkes  Tegn 
til  Dekubitus : ilde  Lugt,  Gjennemsivning  eller  Smerter, 
maa  den  straks  skiftes.  Viser  Ekskoriationen  eller 
Dekubitus  sig  ikke  at  være  betydelig,  kan  man,  uden- 
paa  en  Jodoformgazeforbinding,  anlægge  en  ny  Trøie 
ganske  som  sædvanlig,  kun  med  ekstra  stærk  Polstring. 
Hvis  Dekubitus  er  betydelig,  kan  man  enten  holde 
Patienten  i horizontalt  Leie,  eventuelt  Bugleie,  indtil 
Saaret  er  helet,  eller  man  kan  anlægge  en  Gibstrøie 
med  et  Fenestrum,  hvorigjennem  Saaret  kan  forbindes. 

Saadanne  faste  Gibstrøier  lade  vi  Patienterne 
bære,  indtil  Sygdommen  er  forløbet  o : Konsolideringen 
tilendebragt.  Sikre  Tegn  paa,  naar  dette  Tidspunkt 

er  indtraadt,  haves  ikke,  som  Regel  medgaar  der  vist- 
nok 2 — 3 Aar.  En  Undtagelse  fra  denne  vor  Frem- 
gangsmaade  dannes  af  Tilfælde  med  en  stadig  Til- 
bøielighed  til  Dekubitus  eller,  hvor  Gibstrøien  ikke 
kan  holdes  fri  for  Utøi.  I saadanne  Tilfælde  anvende 
vi  allerede  paa  et  tidligere  Tidspunkt  »løse«  Trøier. 

Den  løse  Trøie  anlægges  ganske  paa  samme 
Maade  som  den  faste,  kun  anvendes  til  Gibs- 
bindene  appreturholdig  Gaze,  hvilket  giver  den  tørrede 
Bandage  en  vis  Elasticitet.  Førend  Anlæggelsen  an- 
bringe Nogle  paa  Forsiden  en  c.  1 Tomme  bred  Zink- 
strimmel, under  Trikot’et,  imod  hvilken  Bandagen 
skæres  op.  Denne  Zinkstrimmel  kan  meget  godt 
undværes,  vi  anvende  den  aldrig.  Ved  at  føre  venstre 
Haands  Pegefinger  op  mellem  Huden  og  Trikot’et,  kan 
Saksen  ledes  i hele  sin  Bane  uden  Risiko  for  at  lædere 
Huden. 

Efter  Aftageisen  tørres  Gibstrøien  fuldstændigt, 
hvortil  der  i Reglen  medgaar  nogle  Dage,  hvorefter 
den  tilskæres  og  monteres  o:  beklædes  med  Trikot, 
ogsaa  udvendigt,  og  forsynes  med  Snøreindretning 
eller  Spænder  foran.  Disse  Trøier,  som  jo  ere  formede 
efter  Legemet  i suspenderet  Stilling,  bør  saavidt  muligt 
altid  anlægges  og  aftages  i denne  Stilling. 

Den  løse  Gibstrøie  er  billig,  men  har  de  mindre 
heldige  Egenskaber  at  være  tung  og  skør.  Da  disse 
Bandager  som  Regel  bæres  i mange  Aar,  stundom 
hele  Livet,  have  vi  som  oftest  anvendt  en  Bandage  ganske 
af  samme  Form,  men  af  lettere  og  mere  holdbart 
Materiale,  saasom  Læderbandager,  som  kunne  holde  i 


48 


aarevis,  Spaan-  eller  Vandglasbandager.  Disse  Kor- 
setter maa  fornaes  over  en  Gibsafstøbning  *)  Paa 
Torso’en  maa  Gibbositeten  formes  med  Omhu  og 
hellere  forstørres  ved  et  Lag  Gibsgrød,  for  at  den 
derover  formede  Bandage  ikke  skal  trykke.  Roberts 
bortskærer  hele  Forsiden,  som  lukkes  med  2 brede 
Elastiker.  Aandedrættet  generes  herved  mindre,  men 
Fiksationen  lider  og  Bandagen  bør  ialt  Fald  først  an- 
vendes ved  ældre,  sikkert  forløbne  Tilfælde. 

Man  kan  ogsaa,  som  paa  Kysthospitalet  paa 
Refsnæs,  anvende  løse  Trøier  af  Guttapercha,  formede 
direkte  over  Patienten.  Efter  at  de  ere  stivnede, 
gjennemhulles  de  med  et  Huljern,  ligesom  Læder- 
trøien,  for  Ventilationens  Skyld.  I Reglen  styrkes  de 
med  nogle  lette  Jernskinner,  hvorefter  de  beklædes 
med  Tøi  og  forsynes  med  Spænder. 

Ved  gamle,  forlængst  konsoliderede  Tilfælde,  med 
en  meget  betydelig  Deformitet,  anvendes  med  Held  en 
Gibs-,  Spaan-  eller  Læderbandage,  hvis  øverste  Be- 
grændsning  angives  af  en  Linie  ført  igjennem  Defor- 
mitetens mest  fremstaaende  Partier  foran  og  bagpaa, 
selv  om  de  ikke  ligge  i samme  horizontale  Plan,  saa- 
ledes,  at  Gibbus  kommer  til  at  hvile  som  i en  Skaal  **). 

Ved  Spondylitis  superior  o:  Spondylitis  dorsalis 
ovenfor  4 vertebra  dorsi  og  Spondylitis  cervicalis  gjor 
den  beskrevne  Gibstrøie  ikke  Fyldest.  Man  har  da 

*)  Se  ovenfor  Pag.  17,  19  og  20. 

**)  Panurn:  Om  Læderbandager  ved  svære  Rygdeformi- 
teter hos  Voksne.  Ugeskrift  f.  Læger  4.  Række  XVII 
Nr.  28—29. 

søgt  at  opnaa  Immobilisationen  paa  forskjellig  Maade. 
Schønborn  fortsætter  Bandagen  opad,  saa  at  den  ogsaa 
omslutter  Hovedet,  Fig.  11.  Schøn- 
born anvender  Vandglas  til  Bandagen, 
som  ogsaa  kan  udføres  i Gibs,  Filt 
eller  Læder.  Den  fikserer  godt,  men 
er  ikke  let  at  forarbeide.  En  Del 
andre  Bandager  ere  paa  forskjellig 
Maade  kombinerede  med  Ekstension. 

Den  mest  bekjendte  Methode 
er  Anvendelsen  af  Sayre’s  »Jury  mast«, 
en  i Gibstrøien  fastgjort  Jernbøile, 
hvortil  Hovedet  ekstenderes  ved  en 
Ekstensionsslynge.  Gibstrøien  anlægges 
paa  sædvanlig  Maade,  men  paa  dens 
Rygside  indgibses  det  Fundament,  som  bærer  Jern- 
bøilen.  Rygstykket  bestaar  af  et  ret  stærkt  gaffel- 
formet Stykke  Jern,  som  til  Siderne  bære  2 — 3 
»Ribben«  af  Jernblik,  der  ere  gjennemhullede  og 
tandede  i Randen,  for  at  afgive  Tilheftningspunkter 
for  Gibsbindene.  Det  opadvendte  korte  Gaffelskaft 
forbindes  ved  Hjælp  af  Skruer  med  Hovedbøilen,  hvis 
vderste  Ende  bærer  en  Tværstang,  hvori  Ophæng- 
ningen foregaar.  En  Leddeforbindelse,  med  lodret 
stillet  Akse,  tillader  Sidedreininger  af  Hovedet,  Fig.  12. 
Enhver  Smed  kan  lave  Apparatet. 

Theoretisk  set  er  Apparatet  smukt,  men  dets 
praktiske  Anvendelse  strander  paa  dens  ukosmetiske 
Ydre,  hvorfor  vi  fuldstændig  have  opgivet  at  be- 

4 


Fig.  u. 

Fig.  21. 


nytte  det,  paa  Grund  af  den  Uvillie  det  sfedse 
fremkaldte  hos  Patienten  og  de  Paarørende. 

Drachmann  anvendte  en  Bandage,  som  bestaar 
af  en  Hage-  og  en  Nakkeskaal,  modelleret  efter  Hage 
og  Nakke  af  Guttapercha  og,  som  med  et  Par  lette 
Staalskinner  forbindes  med  et  Parti,  som  hviler  paa 
Skuldrene.  Denne  Bandage  immobiliserer  ganske 
godt,  men  ekstenderer  ikke  og  generer  Aandedrættet, 
samt  trykker  Thoraks  hos  Børn.  Vi  modificerede  da 
Apparatet  paa  den  Maade,  at  vi  anbragte  disse  Hage- 
og  Nakkeskaale  paa  lange  Skinner,  som  bleve  fæstede 
til  et  Gibskorset  forpaa  og  bagpaa  ved  Hjælp  af  to, 
i Gibstrøien  indgibsede  Opstandere,  ganske  af  samme 
Form  som  de,  der  anvendes  ved  Anlæggelsen  af 
en  »Jury  mast«.  Staalskinnerne  ere  forsynede  medflere 
Huller,  saaledes,  at  de  kunne  skrues  paa  i forskjellig 

Hoide.  Der  kan  paa  denne  Maade  udøves  en  ret 
kraftig  Ekstension.  For  at  undgaa  Forskydning  for- 
bindes Hage-  og  Nakkeskaal  paa  hver  Side  med  smaa 
Remme*).  Det  er  denne  Bandage,  Fig.  13,*  som  vi 
i Reglen  anvende  ved  Spondylitis  ovenfor  4 Vertebra 
dorsi.  Den  immobiliserer  godt  og  tillader  at  udøve 
en  vis  Grad  af  Ekstension.  Hos  rakitiske  Børn 
have  vi  gjentagne  Gange  seet  den  Ulempe,  at  der  kan 
opstaa  ret  betydelige  Fortands-Deformiteter  paa  Grund 
af  Hageskaalens  Tryk. 

Paa  Sygdommens  senere  Stadier  kan  Hage-  og 
Nakkestøtterne  anbringes  paa  Læder-,  Spaan-  eller 
Guttaperchatrøier,  i saa  Tilfælde  bør  disse  indrettes  til 
at  lukkes  i Siderne. 

Samme  Princip  bringes  til  Anvendelse  i vor 
»Collier«,  en  Bandage,  som  opadtil  omfatter  Hovedets 
nederste  Del  og  nedadtil  hviler  paa  Skuldrene  og 
øverste  Del  af  Bryst  og  Ryg.  Den  er  indrettet  til  at 
at  snøres  sammen  paa  den  ene  Side,  Fig.  14.  Collier’en 
formes,  over  en  Gibsafstøbning,  af  Læder,  Vandglas 
eller  Guttapercha.  Da  Formen  er  taget  i ekstenderet 
Stilling,  udøver  den  anlagte,  stive  Bandage  en  tilsvarende 
Grad  af  Ekstension.  Bandagen  bør  anlægges  og  aftages 
i ekstenderet  Stilling.  Denne  Bandage  kan  ogsaa  an- 
vendes som  fast  Gibscollier. 

Af  ^Komplikationer  skulle  vi  i Korthed  omtale 
Paralyserne  og  Kongestionsabscessen. 

Paralyserne  helbredes  ofte  spontant.  Behand- 


*)  Denne  Bandage  kaldes  mærkelig  nok  »Lorenz  Bandage«. 

lingen  bestaar  væsentlig  i Immobilisation  og  kraftig 
Ernæring.  Elektricitet,  Massagebehandling  og  passive 
Bevægelser  ere  gode  Hjælpemidler  til  at  modvirke 
Muskelatrophien.  Imod  Muskelspasmer  anbefale 
Gerhardt  og  Båumler  Injektion  af  Kurare  — O,0025 
Kurare  subcutant,  hver  2 — 3 Dag  i henved  2 Uger. 
Ved  Blærelamhed  maa  Katheter  anvendes  — ofte  ud- 
vikler der  sig  en  Cystitis.  Ved  Tarmparalyse  maa 
stor  Renlighed  gjennemføres. 

Kongestionsabscessen  behandles,  naar  den  er  over- 
fladisk og  let  tilgjængelig,  med  Jodoformolieinjektioner 
(Poul  Bruns  og  Krause).  Jodoformolien  er  at  fore- 
trække for  Jodoformæther  (Verneuil),  da  Ætheren  for- 
damper, udspiler  Absceshulen  og  foranlediger  Smerter. 
Jodoformolien,  1 Del  Jodoform  til  10  Dele  steril  Oliven- 
olie, injiceres  i en  Mængde  af  30 — 100  Gr.  med 

3 — 4 Ugers  Mellemrum.  Injektionen  maa  i Reglen 
gjentages  3 — 4 Gange.  Tekniken  er  meget  simpel. 
Partiet  desinficeres  omhyggeligt.  Injektionssprøite- 
spidsen  føres  gjennem  et  sundt  Parti  af  Huden  i 
Abscessens  Nærhed  ind  i det  subcutane  Bindevæv  og 
stødes  derefter  ind  i selve  Absceshulen.  Der  aspireres 
saameget  som  muligt  af  Indholdet,  og  derefter  injiceres 
Jodoformolien.  De  første  Par  Dage  finder  der  oftest 
en  Temperaturforhøielse  Sted.  Jodoformforgiftning 
skal  ikke  være  forekommet.  Resultaterne  ere  gode. 

Redard  anbefaler  simpel  Punktur  med  Aspiration. 
St.  Germain  fraraader  bestemt  Punkturen,  men  anbefaler 
store  antiseptiske  Incisioner.  Leser  advarer  imod' 
Incisioner,  i 35  af  53  Tilfælde  blev  Fistler  tilbage  efter 
dem.  Hoffa  finder  Incision  berettiget : naar  Benlidelsen 
er  forløbet,  men  Abscessen  ikke  vil  resorberes,  naar 
Abscessen  truer  med  at  perforere,  naar  Abscessen  er 
faretruende  ved  sin  Beliggenhed  f.  Eks.  retropharyn- 
geale  eller  retroøsophageale  Abscesser,  eller  naar 
Abscessen  foranlediger  høi  Feber,  som  tærer  paa 
Patientens  Kræfter. 

Fistler  helbredes  ved  Indsprøitning  af  Jodtinktur. 
Operative  Indgreb,  Trepanation  af  Columna  o.  lign., 
ere  livsfarlige  og  give  slette  Resultater. 


Scoliosis. 


Behandlingen  af  en  Skoliose  er  det  vanskeligste 
Problem,  som  kan  stilles  til  en  samvittighedsfuld, 
med  alle  Kundskaber  og  Hjælpemidler  udstyret,  specielt 
uddannet  Orthopæd.  Det  er  derfor  en  vanskelig  Op- 
gave at  medtage  Skoliosens  Behandling  indenfor  den 
Ramme,  vi  her  have  sat  os.  Have  vi  alligevel  gjort 
•det,  er  det  for  det  Første,  fordi  Lidelsen  er  saa  sørgelig 
almindelig,  og  dernæst  for  at  vise,  at  den  praktiserende 
Læge,  naar  han  vil  offre  Tid,  Arbeide  og  Uleilighed 
herpaa,  er  i Stand  til  selv  at  lede  Behandlingen  og 
at  danne  sig  et  Skøn  om  Midlernes  Nytte,  saaledes 
at  han  kan  slippe  for  det  Utilfredsstillende  i at  sende 
sine  Patienter  til  en  Bandagist,  for  at  de  der  i dyre 
Domme  kunne  kjøbe  en  Bandage,  som  imponerer  ved 
sine  mange,  mærkelige  Skruer,  sin  Fornikling  og  fine 
Saffianskanter,  men  hvis  Virkningsmaade  er  ligesaa 
uklar  for  ham  som  den  var  for  selve  »Bandagisten«. 

Lidelsens  Prophylakse  er  det  Hovedpunkt,  imod 
hvilket  Lægen  bør  rette  sin  Opmærksomhed,  ved  at 
gjøre  sin  Autoritet  gjældende  med  Hensyn  til  Ord- 
ningen af  Barnets  hele  Levemaade,  omfattende:  Kost, 
Klædedragt,  Skolegang,  Fritidens  Anvendelse,  Senge- 
leiets  Indretning  m.  m.  Her  er  et  stort  Omraade, 
hvor  den  energiske  og  samvittighedsfulde  Læge  er  i Stand 

til  at  udrette  grumme  meget  for  at  indskrænke  dette  mere 
og  mere  om  sig  gribende  Onde,  indenfor  den  Kreds, 
som  har  betroet  sig  til  hans  indsigtsfulde  Omsorg. 

Da  52  °/ o af  alle  Skolioser  optræde  førend  det 
tolvte  Aar  (Ketsch),  bør  Børnene  jevnlig  synes  f.  Eks. 
fra  det  sjette  Aar  to  Gange  om  Aaret  (Nønchen). 

Hvorfor  angribes  Piger  hyppigere  end  Drenge? 
Dette  staar  i nøie  Forbindelse  med  hele  Pigeopdra- 
gelsen. Medens  Drengene  i deres  Fritid  frit  tumle 
sig  om,  tilbringe  Pigebørnene  næsten  hele  deres  Dag 
i siddende  Stilling.  Sidden  kan  alene  foraarsage 
Skoliose  (Lorenz),  hvorfor  denne  Lidelse  ogsaa  er  bleven 
kaldt  en  »professionel«  Sygdom  hos  Skolebørn  (Lorenz). 
»Mehr  Blut,  weniger  Sitzen«  siger  Staffel.  Lad  den 
lange  samlede  Skoletid  afbrydes  af  hyppige,  kortvarige 
Legemsøvelser  i det  Frie,  eller  i en  velventileret  Sal. 
Afskaf  de  ugentlige  2 — 3 »Gymnastiktimer«,  hvor  den 
meste  Tid  hengaar  med  at  staa  i slette  Vanestillinger, 
medens  faa  Børn  ad  Gangen  udføre  en  Øvelse,  og 
hvis  Resultat  er  Træthed  og  deraf  følgende  Sløvhed  i 
de  paafølgende  Undervisningstimer.  Indfør  i Stedet 
derfor  hyppige,  kortvarige  Legemsøvelser  f.  Eks.  10 
Minutter  ad  Gangen,  nogle  Gange  daglig  i Løbet  af 
Skoletiden.  Indføres  en  hensigtsmæssig,  bekvem 
Skoledragt  med  Sko,  saaledes  at  Omklædning  kan 
undgaaes,  vil  kun  ringe  Tid  gaa  til  Spilde,  og 
Undervisningen  i de  andre  Skolefag  vil  ikke  lide,  naar 
»Gymnastiktiderne«  ikke  ere  bestemte,  men  snart  falde 
i dette,  snart  i hint  Fags  Time.  Øvelserne  skulde 
da  være  saaledes,  at  alle  Børn  udførte  dem  samtidigt, 
de  forskellige  Muskelgrupper  skulde  øves,  afvekslende 

med  Løb,  Dans  o.  lign.  Resultatet  vilde  sikkert 

blive,  at  Børnene  forfriskede  og  oplivede  gjenoptog 
den  afbrudte  Undervisning,  i Stedet  for  at  Gymna- 
stiktimerne nu,  ved  deres  slette*)  Ledelse  og  for 
store  Længde,  virke  trættende.  Indførelsen  af  Sløid, 
vel  at  mærke  i »rationelle«  Stillinger,  vilde  ogsaa 
være  af  Betydning,  som  Modvægt  imod  den  megen 
Sidden,  som  bevirker  Insufficients  af  Ryggens  Muskler 
og  deraf  følgende  Vanestillinger.  Indtræde  først 
disse  da  er  »Spillet  tabt«,  saasnart,  især  omkring 
Pubertetsperioden,  Klorosen  indfinder  sig  med  den 
deraf  følgende  slette  Ernæringstilstand. 

Af  Vanestillinger  skulle  vi  omtale : skæv  Sidden 
ved  Arbejde  og  Skrivning  Fig.  15.  og  Vanestillinger 

under  Gangen,  naar  større  eller 
mindre  Byrder  bæres,  saaledes 
smaa  Barnepigers  Slæben  om 
med  Børn  paa  Armen  og  da 
som  Regel  altid  paa  samme 
Arm,  endvidere  den  Maade, 
hvorpaa  Skolepiger  bære  deres 
Bøger,  enten  i den  ene  Haand 
eller  paa  anden  Maade.  En 
Patient  havde  saaledes  den 
Uvane,  naar  hun  gik  til  Skolen, 
at  skyde  venstre  Hofte  ud,  saa  at  den  dannede  lige- 
som en  Hylde,  hvorpaa  Bogpakken  da  blev  anbragt. 
Følgen  var  en  Lumbalskoliose  med  Konveksiteten  til- 


*)  Her  tales  ikke  om  Lærernes  Dygtighed,  men  kun  om 
Systemets  Fejl. 

høire.  Endelig  skal  omtales  en  Vanestilling  af  stor 
Betydning  »Hancher-Stillingen«,  som  er  meget  al- 
mindelig hos  Børn,  specielt  Pigebørn,  naar  de  i 
nogen  Tid  skulle  staa  op.  Busch  angiver,  at  Aar- 
sagen  til  denne  hos  Pigebørn  saa  almindelige  Stilling 
skyldes,  at  der  i Pubertetsperioden  udvikler  sig  en 
stærk  Konvergens  af  Femora  paa  Grund  af,  at 
Bækkenet  udvikler  sig  i Bredde.  Af  denne  Aarsag 
trættes  de  hurtigt  ved  at  staa  med  samlede  Knæ. 
De  sætte  da  den  ene,  i Reglen  høire,  Fod  lidt  foran 
den  anden  og  hvile  kun  paa  venstre  Ben.  Det  foran 
stillede  Ben  maa  bøies  i Knæleddet  og  virker  da  som 
en  forkortet  Underekstremitet,  hvoraf  følger  en  Sænk- 
ning af  høire  Side  af  Bækkenet,  medens  venstre 
Hofte  skydes  frem  — altsaa  en  Lumbalskoliose  med 
Konveksiteten  tilhøire.  Bouvier  kalder  dette  »se 
hancher«  af  hanche-Hofte  (Hoffa).  Iagttager  man  et 
større  Antal  Pigebørn  i en  Gymnastiktime,  hvor  som 
sagt  den  meste  Tid  medgaar  til  at  staa  op  og  vente 
paa  at  komme  til  at  udføre  en  enkelt  Øvelse,  vil 
man  lægge  Mærke  til,  at  de  Fleste  indtage  »Hancher- 
Stillingen«,  fordi  de  trættes  af  at  staa  saalænge. 
Lidt  efter  lidt  bliver  denne  Stilling  en  saadan  Vane, 
at  de,  saasnart  de  et  Øieblik  skulle  staa  op,  uvil- 
kaarlig  indtage  denne  Stilling.  Da  den  altid  ind- 
tages nøjagtig  paa  samme  Maade  og  da  de  unge 
Piger,  naar  de  sidde,  i Reglen  vænne  sig  til  at  sidde 
skævt,  monoiskiatisk,  til  samme  Side,  indtager  Columna 
paa  Grund  af  Pigebørnenes  Levemaade  næsten  hele 
Dagen  en  skoliotisk  Bøining,  hvoraf  Følgen,  naar 
Legemets  Ernæringstilstand  svækkes,  meget  ofte  bliver 

en  varig  Skoliose.  Som  et  Kuriosum  kan  endnu 
nævnes,  at  Nønchen  anser  den,  i Følge  Vedtægt, 
saa  overvejende  Brug  af  »den  pæne  Haand«  som  en 
Vanestilling,  der  har  skadelig  Indflydelse  paa  Columnas 
Holdning. 

Da  den  megen  Sidden  i Skole  og  Hjem,  med 
Nutidens  Opdragelse,  er  et  nødvendigt  Onde,  bør 
Opmærksomheden  være  henvendt  paa,  at  Stole  og 
Skolemateriel  er  hensigtsmæssigt  konstruerede.  Da 
Lægen  ogsaa  paa  dette  Omraade  bør  kunne  gjøre  sin 
Indflydelse  gjældende,  fremsættes  her  i Korthed  (efter 
Hoffa)  Hovedpunkterne  vedrørende  disses-  Kon- 
struktion. 

Sædets  Afstand  fra  Gulvet  skal  svare  til  Længden 
af  Crus,  hvilket  er  '/7  af  Legemshøiden.  Sædets 
Bredde  skal  svare  til  Laarets  Længde  eller  omtrent 
1/3  af  Legemets  Høide. 

Der  skal  være  den  rette  Forskjel  imellem  Skole- 
bordets og  Skolebænkens  Høide,  (den  saakaldte 
Differents)  Den  lodrette  Afstand  fra  Bordpladens 
bageste  Kant  til  Sædets  Flade  skal  svare  til,  med 
nedhængende  Arme,  Albuens  Afstand  fra  Sædet,  hvilket 
hos  Drenge  udgjør  V7:  h°s  Pigebørn,  da  disse  paa 
Grund  af  Skj ørterne  sidde  høiere,  % af  Legemets 
Høide.  Til  dette  Maal  maa  yderligere  lægges  3 — 5 
Ctm.,  fordi  Albuen  føres  frem  og  udad,  naar  den 
lægges  paa  Pulten. 

Pultpladens  Bredde  skal  være  45  Ctm.,  med  en 
Helding  af  15°. 

Et  vigtigt  Punkt  er  »Distantsen« : den  horizon- 

tale  Afstand  mellem  den  lodrette  Linie  fra  bageste 
Pultkant  og  den  lodrette  Linie  fra  Bænkens  forreste 
Kant.  Naar  Eleven  sidder  vilde  en  for  stor  »Distants« 
nødvendiggjøre  en  Foroverbøining,  hvilket,  foruden  at 
give  Anledning  til  en  uheldig  Stilling,  tillige  kan 
foranledige  Kortsynethed.  »Distantsen«  skal  ikke 
blot  være  lig  Nul,  men  saameget  som  muligt 
negativ,  saa  at  Afstanden  fra  Bordpladens  bageste 
Kant  til  Ryglænets  forreste  Flade  kun  er  lidet  større 
end  Truncus'  Diameter  forfra  bagtil,  i Egnen  af 
Cardia.  Skal  Eleven  reise  sig  op,  maa  »Distantsen« 
selvfølgelig  være  positiv,  hvorfor  Bordplade  og  Sæde 
bør  være  bevægelige. 

Den  vigtigste  Del  af  Skolebænken  er  »Rygstødet«. 
Da  Skoliosen  nemlig  ikke  blot  er  en  »Belastnings- 
deformitet, men  ogsaa  en  Træthedsdeformitet,  idet 
Rygmusklerne  i Længden  ikke  formaa  at  vedligeholde 
den  korrekte  Holdning,  maa  Ryggen  under  Skrivningen 
finde  en  fast  Støtte.  Den  bedste  Form  er  et  foroven 
paatværs  let  udhulet,  forneden  noget  fremhvælvet 
Rygstød,  som  tillige  har  en  let  Bagoverheldning  af 
15°;  det  skal  naa  op  til  Skulderbladene.  Ogsaa 
Sædet  bør  skraane  bagtil. 

Anvendes  Reklinationsstilling  maa  Skrivebogen 
lægges  lige  midt  foran  Legemet,  da  Hovedet  ellers 
maa  holdes  skraat.  Hovedets  Holdning  er  afhængig 
af  Liniernes  Retning.  Holdes  Hovedet  lige,  maa 
Linierne  være  paralelle  med  Bordkanten  og  dette 
betinger  atter  lodret  Skrift.  Undersøgelser,  anstillede 
iSkoler,  hvor  der  undervistes  i »engelsk«  — skraat- 
liggende  — Skrift,  sammenlignet  med  lignende  Under- 

søgelser  i Skoler,  hvor  den  lodrette  Skrift  anvendtes, 
gav  det  Resultat,  at  der  i de  førstnævnte  Skoler  fandtes 
meget  faa  Elever,  som  ikke  indtoge  mere  eller  mindre 
slette  Stillinger  med  skoliotiske  Bøininger  af  Hvirvel- 
søilen,  medens  Børnene  i sidstnævnte  Skoler  kun  undta- 
gelsesvis indtoge  skæve  Stillinger.  Hoffas  Udtalelse  at : 
Skrivebogens  »Mittellage«,  i Forbindelse  med  lodret 
Skrift,  er  to  Fordringer,  som  absolut  maa  opfyldes,  for  i 
Forbindelse  med  Reklinationsstillingen  at  gjøre  Skrive- 


akten uskadelig,«  maa  ubetinget  tiltrædes  og  bør  vi 
Alle  arbejde  hen  til  at  faa  den  »engelske«  Skrift  i 
Skolerne  afløst  af  den  lodrette. 

Til  Brug  i Hjemmet  er  særligt  egnet  Lorenz1 
Stol  og  Bord  Fig.  16.  Af  Skolemateriel,  som  er 
hensigtsmæssigt,  uden  at  være  kompliceret  i Konstruk- 


Fig.  16. 


tionen  maa  først  nævnes  Drachmann’  Skolebord,*) 
som  kan  indstilles  til  Børn  i fire  forskjellige  Størrelser. 
Rygstødet  er  her  kun  et  Lændestød.  Fig.  17  og  18. 


Fig.  17. 

Med  Hensyn  til  Klædedragten  skal  bemærkes, 
at  Korset  og  høje  Hæle  bør  banlyses  hos  Pigebørn. 
Klæderne  skulle  være 
varme,  intet  Sted  trykke 
eller  snære,  eiheller  hindre 
Udviklingen  af  Brystkassen. 

Et  Fremskridt  vilde  være 
Indførelsen  af  en  »Skjørte- 
bærer«,  (Ragville-Rawitz), 
idet  herved  de  stramme 
Baand  om  Livet  undgaas. 

Den  saa  almindelige  Skik 


*)  C.  B.  Hansens  Patent. 

at  erstatte  Strømpebaand  med  Elastiker,  som  forbinde 
Strømperne  med  Korset  eller  Livstykke,  kan  ganske 
sikkert  virke  skadeligt  hos  svage  Børn,  naar,  som 
man  ofte  ser,  de  to  Elastiker  er  ulige  stærke,  idet 
det  stærkere  elastiske  Træk  paa  den  ene  Side  maa 
kunne  fremkalde  Sidebøining  af  Hvirvelsøilen. 

Børnenes  Anvendelse  af  den  knaptilmaalte  Tid 
udenfor  Skole-  og  Lektielæsningstiden  bør  saavidt 
mulig  ordnes,  Frilufts-Leg  og  Sport  er  af  den  største 
Betydning,  idet  et  velnæret  sundt  Barn  er  langt 
mindre  disponeret  til  at  blive  skoliotisk  end  et  svagt, 
anæmisk.  Svømning  om  Sommeren,  Skøite-  og  Ski- 
løbning om  Vinteren  ere  fortrinlige  Øvelser.  Alle 
Arter  Boldtspil,  saasom  Fodboldt  og  Lawn-Tennis, 
ere  at  anbefale,  ikke  blot  som  kraftige,  sunde  Legems- 
øvelser, men  ogsaa  paa  Grund  af  de  stadig  vekslende 
Stillinger.  Dans  er  i og  for  sig  god,  men  selvfølgelig 
ikke  som  jevnlig  Anledning  til  at  berøve  Barnet  den 
Nattero,  hvortil  det  saa  høielig  trænger.  Endvidere 
skal  nævnes  Floretfægtning,  idet  der  skiftes  med 
høire  og  venstre  Haand,  samt  Roning,  dog  ikke  stadigt 
med  samme  Aare.  Ridning  er  hos  Pigebørn  af 
tvivlsom  Værd  paa  Grund  af  Stillingen.  Af  største 
Betydning,  som  prophylaktisk  Middel  imod  Skoliose, 
er  derimod  Cykling,  fornuftig  anvendt,  under  en 
dygtig  Lærers  Opsyn.  Hovedsagen  er  herved,  at 
Barnet  straks  lærer  at  indtage  en  korrekt  Stilling,  at 
Saddelen  indstilles  i den  rette  Høide  og  godt  tilbage, 
saa  at  Benbevægelserne  foregaa  fremefter  og  ikke 
bagud,  at  det  hviler  paa  Sadlen  med  hele  Sædet  og 

ikke  rider  paa  Perinæum  alene,  og  at  det  med  let  for- 
overbøiet  Overkop  med  begge  Hænder  støtter  paa  Styret. 
Særligt  hos  Børn  med  flade,  til  Skoliose  specielt 
disponerede  Rygge  kan  Cyklekørsel  anbefales.  Mod- 
arbeides  maa  Tilbøjeligheden  hos  anæmiske  Pigebørn 
til  at  benytte  al  deres  Fritid  til  Morskabslæsning  og 
al  Slags  Haandarbeide.  Saadanne  Pigebørn  føle  sig 
i Begyndelsen  trætte  ved  Leg  og  Sport,  hvorfor  de 
hurtig  tabe  Lysten  dertil,  og  svage  Forældre  føie 
ofte  Børnene  i den  Formening,  at  det  stakkels  Barn 
ikke  kan  »taale«  at  tumle  sig  med  andre  Børn. 

Kosten  bør  være  kraftig,  blandet  Føde.  St. 
Germain  udtaler:  »en  fornuftig  ledet  Ernæring,  i 

Forbindelse  med  en  Overvaagen  af  Hygieinens  For- 
skrifter, er  den  eneste  mulige  Prophylakse  imod 
Skoliose.«  Søbade  og  passende  Medikamenter  an- 
vendes for  at  fremme  Ernæringen. 

Om  Natten  bør  Barnet  ikke  ligge  i bløde  Dyner, 
men  paa  en  faststoppet  Madrats,  uden  Fjedre,  kun  med 
en  lille  rund  »Pølse«  under  Hovedet.  Skraapude  og 
bløde  Hovedpuder  bør  ikke  anvendes.  Barnet  maa 
ligge  udstrakt,  helst  paa  Ryggen,  og  ikke  sammen- 
rullet. Staffel  anbefaler  at  lægge  en  Krølhaarspude 
i Lændeegnen,  hvorved  der  fremtvinges  en  Lumbal- 
lordose  og  Afladningen  af  Pars  dorsalis,  med  dens 
Disponering  til  Skoliose,  modarbeides. 

Endelig  skal  bemærkes,  at  da  Skoliosen  faktisk 
er  arvelig  i enkelte  Familier,  bør  Børn  fra  saadanne 
Hjem  iagttages  med  særlig  Omhu,  da  saadanne 

Skolioser,  naar  de  faa  Lov  til  uhindret  at  udvikle 
sig,  have  en  slet  Prognose. 

Udvikler  der  sig  imidlertid,  trods  al  Omsorg  en 
Skoliose,  eller  fremstiller  Patienten  sig  med  en  saadan, 
allerede  udviklet,  hvorledes  skulle  vi  da  lede  Be- 
handlingen? Kan  en  Skoliose  helbredes  spontant? 
Til  Trods  for  Mosengeils  Udtalelse,  at  Spontanhel- 
bredelse er  mulig,  saavel  af  rakitiske,  typiske  og 
habituelle  Skolioser,  maa  det  sikkert  med  Eftertryk 
hævdes,  at  saa  have  de  af  ham  omtalte  Tilfælde 
vistnok  været  af  høist  tvivlsom  Beskaffenhed.  I 
Anledning  af,  at  Nønchen  jevnlig  hørte  den. Udtalelse 
om  begyndende  Skolioser,  at  »det  fortager  sig  nok, 
naar  de  vokse,«  skriver  han:  »das  wird  sich  schon 
verwachsen!  Iawohl!  Die  Verwachsenen  bekommen 
wir  allerdings  spater,  leider  zu  spåt,  in  Behandlung. « 

Kan  en  Skoliose  helbredes?  Herom  er  Udtalelserne 
meget  afvigende.  Optimister  og  Pessimister  staa  lige 
overfor  hinanden  — som  sædvanlig  ligger  Sandheden 
vel  i Midten.  laffe  opnaar  fuldstændig  Helbredelse 
i alle  begyndende  Tilfælde.  Roth  helbreder  lette 
Skolioser  uden  Skeletdeformitet  i Løbet  af  een  Maaned, 
med  1 Times  daglig  Behandling,  og,  uden  Hensyn  til 
Alder,  helbreder  han  Flertallet  af  Tilfælde  i Løbet 
af  3 Maaneder.  Redard  mener,  at  hurtige  og  fuld- 
stændige Kure  ere  sjældne  og  Undtagelse.  Skeletde- 
formitetet,  selv  om  den  kun  er  en  svag,  begyndende 
Rotation,  umuliggjør  Helbredelse  (Roth,  Ketsch, 
Gibney).  Keetley  mener,  at  der,  selv  ved  ganske 
lette  Tilfælde,  findes  Skeletdeformitet.  Ved  saadanne 

endog  ret  vidt  fremskredne  Tilfælde  kan  Bedring  af 
de  mest  iøinefaldende  Symptoner  opnaaes,  ved  en 
Forbedring  af  den  mangelfulde  Holdning  og  ved  at 
standse  Deformiteten  i sin  Udvikling  (laffe,  Gibney, 
Bouland,  Redard).  Drachmann  udtaler:  »at  søge  at 
helbrede  en  Skoliose  er  et  sandt  Sisyphusarbejde.« 
Vi  fastholde,  at  lette  Tilfælde,  uden  synlig  Skelet- 
deformitet, kunne  helbredes  og  at  Tilfælde,  med  selv 
betydelig  Deformitet  og  de  i Reglen  samtidig  tilstede- 
værende Holdningsanomalier,  kunne  væsentligt  bedres 
ved  en  energisk  Behandling,  og,  at  man,  selv  ved  de 
sværeste,  konsoliderede  Former  er  i Stand  til  at  opnaa 
en  Forbedring  af  Patientens  Ydre,  samtidig  med  en 
Lindring  af  de,  ved  Skoliosen  fremkaldte  Smerter. 

Som  almindelige  Indikationer  for  Skoliosebe- 
handlingen  kunne  opstilles : Deformiteten  søges  ud- 

rettet og  derefter  fikseret  i den  korrigerede  Stilling, 
for  at  Transformationskraften  kan  komme  i Virksomhed, 
samtidig  med  at  Organismens  Ernæringstilstand  paa 
alle  mulige  Maader  maa  søges  bedret. 

Med  Henblik  paa  Behandlingen  kunne  følgende 
3 Grupper  opstilles: 

Første  Stadium:  der  findes  ingen  eller  kun  en 
ubetydelig  Ribbensdeformitet. 

Andet  Stadium : her  findes  en  tydelig  udtalt 
Ribbensdeformitet,  men  Skoliosen  kan,  paa  forskj ellig 
Maade,  endnu  helt  eller  delvis  udrettes. 

Tredie  Stadium:  Skoliosen  er  fuldstændig  kon- 

solideret. 

Førend  Behandlingen  begyndes,  er  det  af  Be- 

tydning  at  skaffe  sig  en  tro  Gjengivelse  af  Deformi- 
teten, for  senere  at  kunne  anstille  Sammenligninger 
og  derved  være  i Stand  til  med  Nøiagtighed  at  kon- 
trollere Behandlingens  Resultat.  Beskrivelser,  i Form 
af  omhyggeligt  udarbejdede  Iournaler,  eller  Haand- 
tegninger  ere  af  ringe  Værd.  Fotografier,  tagne  paa 
sædvanlig  Maade  ere  ligeledes  værdiløse,  tilfældig 
Belysning  kommer  til  at  spille  en  stor  Rolle,  ligesom 
Patienten  ved  senere  Fotografering  vil  gøre  sig  Umage 
for  at  staa  »saa  pænt  som  muligt,«  medens  den 
første  Fotografering  tages  uden  dette  Hensyn.  De 
gode  Maaleapparater  ere  for  kostbare  for  den  prak- 
tiserende Læge.  *)  I de  sidste  Aar  er  der  imidlertid 
fremkommet  et  Par  Methoder,  som  ere  simple  og  an- 
vendelige i den  almindelige  Praksis,  hvor  det  ikke 
kommer  an  paa  fine  videnskabelige  Resultater.  Den 
ene  er  Beely’s  Maaleapparat.  Kirchhoff  beskriver 
Methoden  saaledes.  Fremgangsmaaden  er  anvendelig 
ved  Skolioser  i første  Stadium,  saasnart  der  er 
Skeletdeformitet  kan  den  ikke  bruges.  Man  kan 
maale  saavel  den  laterale  Krumning,  som  Kurvatura 
anterior-posterior.  Maalingen  af  sidstnævnte  Krumning 
har  Betydning,  da  Staffel  har  gjort  opmærksom  paa, 
at  G formige  Skolioser,  som  udvikle  sig  paa  Basis 
af  en  »rund  Ryg«  have  en  god,  S formige  Skolioser, 
som  udvikle  sig  hos  Patienter  med  en  »flad«  Ryg, 
have  en  ugunstig  Prognose. 


*)  Zanders  Maaleapparat  koster  1200  Kroner. 

Til  at  udføre  disse  Maalinger  anvender  Beely, 
et  Centimetermaal,  som  fæstes  til  et  Halsbaand  og 
er  forbundet  med  et  lille  Lod,  som  kan  indstilles 
paa  ethvert  Punkt  af  Maalet,  endvidere  et  lille  Vinkel- 
jern, Fig.  19.,  en  kort  Maalestok  og  Schemaer,  Fig.  20. 
hvorpaa  Kurverne  kunne 
indtegnes.  Afstanden  0 — 

10 — 20  osv.  udgør  1 Ctm., 
ligesom  Tværlinierne  paa 
hver  Side  af  Midterlinien 
ere  1 Ctm.  lange.  Patienten 
afklædes  til  Hofterne, 

Halsbaandet  spændes  om  Fis-  19- 

Halsen,  i Høide  med  7 Halshvirvel  og  Maalet 
fastgjøres,  ved  at  klemmes  fast  med  en  lille  Messing- 
plade. Halsbaandets  Tykkelse  er  nøie  1 Ctm.  og 
Maalet  er  saaledes  anbragt,  at  det,  naar  det 
holdes  lodret  til  Messingpladen  ved  Hjælp  af  det 

lille  Vinkeljern,  ved  sine  Tal  2,  3,  4,  0 

5 o.  s.  v.  altid  angiver  Afstanden  fra 

7 Halvhvirvel  i Centimeter. 

20 

Førend  Maalingen  begynder,  lade  vi 

gø 

Barnet  staa  et  Øjeblik  for  at  det,  der 
først  ved  at  spænde  Musklerne  har  M 

søgt  at  staa  saa  »pænt«  som  muligt,  50 

atter  kan  indlage  sin  vanemæssige  eo 

Stilling.  Fis  • 20- 

Betragte  vi  nu  Centimetermaalet,  see  vi,  som 
oftest,  at  det  i den  øverste  Del  af  Regio  dorsalis 
lægger  sig  ind  til  Legemet  og  derefter  hænger  frit 

5* 

ned  (smgl.  Fig.  21.).  Loddet  stilles  nu  saaledes,  at 
dets  nederste  Del  staar  ud  for  Begyndelsen  af  Rima 
inter  natium  Fig.  22  og  Fig.  23.  Som  Regel  viser  Loddet 
tillige  en  Afvigelse  til  Siderne.  Anvendelsen  forstaas 
lettest  ved  et  Eksempel.  Loddet  viser  48,5  og  er 
veget  2 Ctm.  (maalt  med  den  lille  Maalestok)  tilhøire  for 
Rima.  Punktet  a indføres  i Schemaet  Fig.  24.  Vi 
se  nu  efter,  hvor  langt  Baandmaalet  og  Processus 

Fig.  24. 
en  Afstand 


sponosi  ligge  i samme  Linie.  Det  første 
Punkt,  hvor  Processus  spinosi  vige  ud 
til  Siden  ligger  13  Ctm.  fra  oven,  hvor- 
ved Punktet  b er  givet.  Det  næste  Punkt, 
hvor  Linierne  atter  skære  hinanden,  ligger 
30  Ctm.  fra  oven,  Punkt  c.  Vi  bestemme 
nu  det  Punkt  i Afsnittet  bc,  hvor  Pro- 
cessus spinosi  afvige  mest  fra  Lod- 
linien, det  viser  sig  at  være  2 Ctm.  i 
af  20  Ctm.  fra  oven.  Efter  at  saaledes 

Punkt  d er  afsat,  kunne  vi  tegne  Kurven  x b d c a, 
som  ret  nøie  angiver  Siclebøiningen. 

Maalingen  af  Curvatura  anteroposterior  foregaar 
paa  analog  Maade.  Vi  tage  et  Eksempel,  Fig.  25. 
Det  nedhængende  Lod  staar  ved  48 
ud  for  Begyndelsen  af  Rima  og  er  i 
sagittal  Retning  fjernet  3 Ctm.  fra  den, 

Punkt  a.  Centimetermaalet  ligger  indtil 
15  ind  til  Legemet,  Punk  b.  Med  Vinkel- 
jernet føres  Baandmaalet  nu  saa  langt 
ud,  at  Lodlinien  lige  tangerer  ved  b, 
vi  aflæse  da,  at  Punktet  c.  ligger  4 
Ctm.  foran  denne  Linie.  Endelig  be- 
stemme vi  det  Punkt,  som  er  mest 
fjernet  fra  Lodlinien,  dette  findes  ud  for  34, — 7 Ctm.. 
fjernet  fra  Vertikalen,  Punktet  d.  Kurven  cbda  an- 
giver da  den  undersøgte  Krumning. 

Med  nogen  Øvelse  sker  disse  Maalinger  meget 
hurtigt  og  give  efter  vor  Erfaring  brugbare  Resul- 
tater. 

Oehler  anbefaler  en  fotografisk  Maaling  af  Sko- 
liosen.  Patienten  fotograferes  og  derefter  fotograferes 
en  Ramme,  hvori  er  udspændt,  lodrette  og  vandrette 
Snore,  som  danne  Kvadrater  af  2,  5 Ctm.  Størrelse. 
Rammen  anbringes  ved  Fotograferingen  nøiagtig  paa 
samme  Sted,  hvor  Patienten  stod.  De  to  Negativer 
kopieres  paa  samme  Papir.  Til  Orientering  ved 
Kopieringen  er  det  en  Lettelse,  naar  der  findes  et 
Par  skarpt  kontourerende  Streger  f.  Eks.  et  Vindues- 
kors. Da  vi  kende  Netmaskernes  Størrelse,  ere  vi  i 

Stand  til  ligefrem  at  aflæse  Størrelsen  af  Sidebøi- 
ningen,  Høiden  af  Crista  ilei  m.  m.  Fig.  26. 

Vil  man  danne  sig  et  Billede  af  Ribbensdefor- 
miteten, kan  man  tage  en  Gibsafstøbning  (se  ovenfor). 

Man  kan  ogsaa  skaffe  sig 
en  Tegning  af  Deformitetens 
Gjennemsnit,  paa  et  enkelt 
Punkt,  paa  følgende  Maade. 
Man  tager  en  Bly-  eller 
Tinstrimmel  c.  50  Ctm. 
lang,  1,5  Ctm.  bred  og  1 
millimeter  tyk.  Denne  meget 
bøielige  Strimmel  lægges 
horizontalt  om  Deformiteten 
i den  ønskede  Høide  og 
modelleres  nøie  efter  Le- 
gemets Kontourer,  hvorefter 
den  tages  af  og  lægges  paa 
et  Stykke  Papir,  hvorpaa 
Metalstrimlens  Form  over- 
føres ved  Hjælp  af  et 
Blyant.  Da  man  paa  Me- 
Fig-  26.  tallet  liar  mærket  Processus 

sponosi  Plads  og  andre  vigtige  Punkter,  kan  man 
sammenligne  de  to  Sider  af  Thoraks. 

Vi  vende  os  nu  til  Behandlingen  af  en  Skoliose 
i første  Stadium,  hvor  der  altsaa  findes  en  C.  eller 
S formig  Sidebøining  af  Columna,  uden  synlige*) 


*)  Som  nævnt  antager  Iveetley,  at  der  selv  i ganske 
lette  Tilfælde  findes  Skeletdeformitet. 

eller  meget  svagt  udtalte  Torsionsfænomener.  Kan 
den  helbredes?  Som  Regel  maa  dette  besvares  be- 
kræftende, hvis  de  givne  Forskrifter  nøie  følges,  hvis 
Patientens  Ernæringstilstand  ikke  er  for  slet,  og, 
hvis  der  ikke  er  udtalt  Arvelighed,  hvilken  Form, 
ligesom  den  paa  rakitisk  Basis  udviklede  Skoliose, 
giver  en  meget  tvivlsom  Prognose. 

Opmærksomheden  bør  da  først  rettes  paa  Barnets 
Ernæringstilstand  ved  Foreskrivelse  af  roburerende 
Kost  og  eventuelt  af  passende  Medikamenter.  Da  vi 
have  set,  at  Skoliosen  som  en  Siddedeformitet  kan 
opfattes  som  en  »professionel«  Sygdom  hos  Skolebørn, 
bør  Skolegangen  afbrydes  i længere  Tid:  1/$ — 3/4  Aar, 
eller  i alt  Fald  erstattes  af  en  nøie  kontrolleret  Under- 
visning i Hjemmet.  De  ætiologiske  Momenter  maa 
nøie  undersøges  og  særlig  bør  Opmærksomheden  være 
henvendt  paa  mulige  Vanestillinger.  Disse  maa  først 
og  fremmest  rettes,  ellers  er  al  Behandling  overflødig 
og  unyttig.  Vanestillingen,  som  i Begyndelsen  kun 
er  en  Holdningsanomali,  der  indtages  kortere  eller 
længere  Tid  ad  Gangen,  medens  Patienten  til  andre 
Tider  holder  sig  normalt,  bliver  efterhaanden  til  en 
stabil  Deformitet,  som  vel  en  Tid  lang  momentant 
kan  udrettes,  ved  egen  Muskelkraft,  men,  som  straks 
atter  indtræder,  naar  Muskelvirksomheden  ophører. 
Lidt  efter  lidt  bliver  Udretningen  vanskeligere,  fordi 
Ligamenter  og  Muskler,  paa  Konkavitetens  Side,  paa 
Grund  af,  at  deres  Insertionspunkter  stadig  holdes 
nærmede  til  hinanden,  skrumpe  ind  og  forkortes. 

Betingelsen,  for  at  Skoliosebehandlingen  kan  føre  til 
et  Resultat,  er,  at  Columna  er  saa  moblil,  at  Korrek- 
tion og  Overkorrektion  kan  finde  Sted.  Vor  første 
og  vigtigste  Opgave  er  da  Hvirvelsøilens  Mobilisering: 
Rachilysis. 

Den  næste  Indikation  er  at  styrke  Ryggens 
Muskler  saa  meget,  at  de  blive  i Stand  til  at  holde 
den  blødgjorte  Columna  i den  korrigerende  Stilling 
og  saaledes  gjøre  Resultatet  blivende.  I horizontalt 
Leie,  hvor  Tyngdekraftens  Indflydelse  paa  Columna 
bortfalder,  forsvinder  Deformiteten  ved  Skolioser  i 
første  Stadium.  Det  er  derfor  hensigtsmæssigt  at 
lade  Patienten  indtage  horizontalt  Rygleie  1 — 2 Timer 
daglig. 

Rachilysis  kan  udføres  passivt  af  Lægen  med  eller 
uden  mekaniske  Midler,  eller  aktivt  af  Patienten 
selv.  I Begyndelsen,  indtil  Rygmusklerne  ere  bievne 
styrkede,  anvendes  kun  passive  Midler,  i alt  Fald 
kun  i Forbindelse  med  ganske  lette  aktive  Øvelser. 

Af  de  passive  Midler  er  Sayre’s  Selvheisning 
simpel,  rigtig  udført  meget  virksom,  ufarlig  og  billig. 
Apparatet  er  det  samme,  som  anvendes  ved  An- 
læggelsen af  Sayre’s  Gibstrøie.  Vænnes  Børn  lidt 
efter  .lidt  til  Heisningen,  taber  Angsten  sig  hurtigt. 
Hos  smaa  Børn  bør  en  Slægtning  staa  foran  Barnet 
og  holde  dets  Hænder,  medens  en  anden  udfører 
Heisningen,  som  aldrig  føres  videre  end  at  Fødderne 
med  Taaspidserne  hvile  paa  Jorden.  Større  Børn 
kunne,  under  tilbørlig  Kontrol,  selv  udføre  Heisningen. 

Vi  lade  altid  Touget  hænge  ned  bagved  Patienten, 
som  derved  tvinges  til  at  holde  Skuldrene  godt  tilbage, 
saalænge  Heisningen  varer.  Patienten  fatter  Touget 
med  stærk  udstrakt  Arm,  trækker  let  nedad,  hvor- 
efter den  anden  Haand  fatter  ovenfor  den  første, 
atter  trækkes  der,  den  første  Haand  slipper  og  fatter 
atter  øverst  o.  s.  v.  indtil  Patienten  er  løftet  op  paa 
Taaspidserne.  Haanden  svarende  til  Konkaviteten 
skal  da  være  øverst,  medens  den  anden  Haand  er  i 
Høide  med  øverste  Del  af  Hovedet.  Det  maa  nøie 
paases,  at  Patienten  ikke  hænger  i Armene,  da  Virk- 
ningen i saa  Tilfælde  er  illusorisk.  En  samtidig  til 
Stede  værende  Kyphose  udrettes  ved  at  flytte  Pa- 
tientens Fødder  noget  tilbage.  Ved  en  lang  G formig 
Skoliose  lade  vi  Patientens  Fødder  flyttes  over  til 
samme  Side  som  Konveksiteten,  der  opnaas  derved 
en  Overkorrektion,  idet  der  dannes  en  Bøining  til  den 
modsatte  Side  af  den  oprindelige.  Disse  Heisninger 
ere  aldeles  farefri,  naar  de  udføres  med  Lempe.  I 
Begyndelsen  taales  de  kun  kort  Tid  ad  Gangen,  men 
efterhaanden  forøges  Tiden  for  Heisningen  indtil  5 
Minutter  ad  Gangen,  2 — 3Gange  daglig.  Aande- 
drættet  bør  være  roligt  og  dybt,  saalænge  Heisningen 
varer. 

Af  andre  passive  Udretningsmaader  fortjener  at 
omtales  »Lorenz  Bom«,  en  Methode,  som  vil  blive 
nærmere  omtalt  ved  Behandlingen  af  Skoliosens 
senere  Stadier.  Det  samme  gælder  om  Barwell 
Rachilysis. 

Hængen  i Trapez*)  med  »slappe  Arme«  o:  kun 
Underarmens  Muskler  ere  i Virksomhed,  idet  Hænderne 
fatte  om  Stangen,  medens  Overarms-  og  Skulder- 
musklerne  ere  fuldstændig  slappe  — virker  udrettende 
paa  Columna,  direkte  ved  Legemets  Vægt.  Trapez- 
hængningen  kan  foregaa  frit  eller  paa  et  Skraaplan, 
dannet  af  et  Par  Brædder,  paa  hvilke  Patientens 
Ryg  hviler.  Efter  Skraaningens  Grad  kan  Kraften 
doseres,  idet  Virkningen  selvfølgelig  bliver  stærkere, 
jo  stejlere  Skraaplanet  stilles.  Til  de  passive  Ud- 
retningsmidler, ved  Lumbalskolioserne,  kunne  henregnes 
den  høie  Hæl  og  Kilepuden.  Den  høie  Hæl  (Drach- 
mann,  Volkmann)  beregnes  efter  det  Underlag,  under 
den  til  Konveksiteten  svarende  Hæl,  som  udkræves 
til  at  udrette  den  skoliotiske  Sidebøining.  For  ikke 
at  virke  altfor  vansirende,  kan  man  i svære  Tilfælde, 
lade  en  Del  af  Forhøiningen  lægge  inde  i Støvlen. 
Kilepuden  har  samme  Virkning  hos  den  Siddende, 
som  den  høie  Hæl  har  hos  den  Staaende.  Den  kan 
anvendes  løs,  eller,  hvilket  er  mere  praktisk,  fastsyet 
til  Underbeklædningen,  saaledes  som  det  bruges  i 
Sverrig.  Patienten  er  da  ved  Sidden  altid  under- 
kastet dens  Virkning  og  er  ikke  udsat  for  »at  glemme 
den«  Kilepudens  Basis  skal  maale  omtrent  Vs  mere 
end  Hælens  Høide,  da  en  selv  faststoppet  Pude  afflades 
ved  Legemets  Vægt.  Puden  fastgjøres  saaledes,  at 
Patienten  kommer  til  at  sidde  paa  Kilens  Basis,  som 

*)  Aktive  Trapezøvelser  ere  derimod  forkastelige.  Drach- 
mann  har  mundtligt  meddelt  mig,  at  han  gentagne 
Gange  har  set  Forværrelse  af  begyndende  Skolioser 
efter  Brugen  af  saadanne  Øvelser. 


75 


altsaa  skal  vende  til  samme  Side  som  Skoliosens  Kon- 
veksitet. Virkningen  forstaas  af  Fig.  27. 

I den  svenske  Sygegymnastik  findes  talrige 
Øvelser,  beregnede  paa  passivt  at  udrette  Skoliosen. 
Af  disse  skulle  her  kun  omtales  en 
enkelt  letfattelig  Bevægelse,  beregnet 
paa  at  mobilisere  Lumbalskoliosen. 

Ved  »liggende  Hofteføring  til  Siden« 
ligger  Patienten  udstrakt  i Rygleie 
paa  en  høi  Bænk  eller  et  smalt  Bord. 

Armene  strækkes  op  langs  Hovedet 
og  fatter  om  Kanten  af  Bænken  eller 
Bordet.  En  Assisterende  fatter  om 
Patientens  Fødder  og  fører  dem  i 
en  Bue  ud  til  samme  Side  som 
Konveksiteten,  saa  langt  som  muligt. 

Bækkenet  maa  ikke  glide  med  eller  roteres,  og 
Knæene  ikke  bøies.  Øvelsen  gjentages  15 — 20 
Gange. 

Overgangen  imellem  de  aktive  og  de  passive 
Midler  dannes  af  Massagebehandlingen,  en  Methode, 
som  fra  næsten  alle  Sider  værdsættes*)  som  et 
mægtigt  Adj uvans,  ved  Behandlingen  af  Skoliosen  i 
dens  første  2 Stadier.  Massagen  virker  dels  dynamisk 
ved  at  styrke  Rygmusklerne,  dels  mekanisk  vedat  blød- 


*)  Særligt  af  Shaw,  Mosengeil  og  Landerer.  Kun  Nønchen 
anser  Massagen  for  værdiløs  ved  Skoliosens  Behand- 
ling, han  anvender  den  kun  for  at  fjerne  Musklernes 
Træthedsfølelse. 

gjøre  og  udrette  Deformiteten.  Desuden  kombineres 
Massagen  altid  med  aktive  Øvelser,  udført  med  Ryggens 
Muskler.  Patienten  ligger  i Bugleie  paa  en  lav 
polstret  Bænk  eller  Sofa,  teknisk  kaldet  »Divan«,  og 
Behandlingen  bestaar  væsentlig  i Strygning,  Effleurage, 
af  den  med  Svinefedt . indgnedne  Ryg  paa  langs  af 
Musklerne,  saavel  de  lange  op  langs  Columna,  som 
ogsaa  de  brede.  Derefter  »hakkes«  Musklerne,  og 
der  anvendes  »Savning«  — hurtige  Gnidninger  med 
Kanten  af  Hænderne  — paa  tværs  af  Musklerne. 
Gjentagne  Gange  under  hver  Seance  søges  Deformiteten 
manuelt  udrettet;  selv  hos  ret  store  Børn  er  Thoraks 
saa  blød,  at  den  for  et  Øjeblik,  endog  ved  betydelige 
Deformiteter,  helt  kan  omformes.  Afvekslende  med 
Massage  udføres,  medens  Patienten  bliver  liggende  i 
samme  Stilling,  aktive  Øvelser,  saasom  Svømme- 
bevægelser  med  Armene,  »fremliggende  Holdning«, 
(se  nedenfor),  Kropdreining  o.  lign.  Massagebehand- 
lingen bør  vare  5 — 10  Minutter,  om  muligt  udført  2 
Gange  daglig. 

Aktive  og  passive  Bevægelser  findes  i den  svenske 
Sygegymnastik,  enten  som  simple  aktive  og  passive 
Øvelser  eller  som  »kombinerede«. 

Takket  være  den  fabriksmæssige  Uddannelse  af 
Sygegymnaster,  som  i de  senere  Aar  har  floreret  i 
Hovedstaden  — til  Skade  for  Methoden,  til  Ulykke 
for  Patienterne  og  de  Uddannede  selv,  som  miste 
deres  Penge,  uden  at  finde  det  Erhverv,  som  de^. 
haabede  at  finde  — er  denne  Behandlingsmaade  le 
tilgængelig  ogsaa  mange  Steder  udenfor  Kjøbenhavn, 

om  end  oftest  i en  lidet  tiltalende  Form.  At  be- 
handle en  Skoliose  er  en  meget  vanskelig  Sag,  selv 
for  den  særligt  øvede  Læge,  og  kan  ikke  overtages 
af  Enhver,  hvortil  jeg  henregner  de  talrige  »Uddannede«, 
selv  om  de  møde  med  Attest  for  at  have  lært  (!) 
Anatomi.  Da  der  ofte  høres  de  mest  overdrevne 
Udtalelser  om  denne  Methodes  Resultater,  skal  jeg  i 
Korthed  omtale  den  her,  saaledes,  at  jeg  senere  kan 
henvise  hertil. 

Kan  den  svenske  Sygegymnastik  eller  dens  slette 
Kopi,  den  tyske  »Hed gymnastik«,  helbrede  eller  bedre 
en  Skoliose?  Det  er  allerede  straks  mistænkeligt  og 
bedrøveligt  at  se,  at  Drachmann,  som  næsten  i en 
Menneskealder  samvittighedsfuldt  og  tænksomt  ar- 
bejdede med  denne  Methode,  nogle  Aar  før  sin  Død 
skriver:  »Gymnastik  er  et  af  de  bedste  Midler  til 

at  forebygge  Skoliose,  ligeoverfor  den  udviklede 
Skoliose  er  sædvanlig  Gymnastik  ofte  endog  skadelig, 
den  orthopædiske,  »svenske«,  yder  mindre  end  ventet: 
den  vedligeholder  Bevægeligheden,  hindrer  Konsoli- 
deringen, formindsker  den  Modstand,  som  ydes  Ban- 
dagen — de  mekaniske  Agentier  — er  kortsagt  et 
Adjuvans,  alene  virker  den  ikke  helbredende.«  Paa 
den  anden  Side  staa  Beundrerne  — i Sverrig  — som 
i den  svenske  Gymnastik  se  et  Universalmiddel  og 
paastaa  alene  ved  svensk  Sygegymnastik  at  have  op- 
naaet  ualmindelig  smukke  Resultater,  ja!  endog  Hel- 
bredelse af  svære  Tilfælde  af  Skolioser.  Rotli,  hvis 
Behandling  væsentlig  bestaar  i gymnastiske  Øvelser: 
»helbreder  eller  bedrer  Flertallet  af  Skolioser  i Løbet 

af  3 Maanecler.«  Jaffe  og  Landerer  anvende  Gymnastik, 
Massage,  og,  i stærkt  fikserede  Tilfælde  hos  ældre 
Patienter,  Lorenz  Bom.  De  opnaa  Helbredelse  i alle 
»tidlige«  Tilfælde,  og  ved  alle  Deformitetens  Grader 
en  saa  betydelig  Bedring,  at  den  næsten  kan  kaldes 
en  Helbredelse,  naar  blot  Patienternes  Vækst  ikke  er 
afsluttet  og  naar  Therapien  gjennemføres  konsekvent 
og  intensivt.  Mere  reserveret  er  Gibney:  »selv  de 

mest  begeistrede  Tilhængere  af  Gymnastikbehandlingen 
paastaa  ikke  at  kunne  fjerne  Columnas  Rotation, 
men  naar  Patienten  har  Energi,  kan  den  mangelfulde 
Holdning  ved  Staaen  og  Sidden  bedres  og  derved 
korrigeres  de  mest  iøinefaldende  Symptomer,  samt 
Musklerne  styrkes  o:  der  opnaaes  ligesaa  meget  som 
ved  Støtteapparater.  Saavel  Patient  som  Læge  maa 
være  meget  energiske.«  Han  paastaar  kun  i 2 meget 
lette  Tilfælde  at  have  set  Helbredelse  og  mener,  at 
det  er  tvivlsom  om  Gibskorsettet  eller  Gymnastik  bør 
foretrækkes  i poliklinisk  Praksis.  Nønchen  anbefaler 
vel  Gymnastiken,  men  gjør  opmærksom  paa,  at  en 
Styrkelse  af  Musklerne  ofte  kan  ledsages  af  en 
Slaphed  i Ligamenterne,  hvorved  Skoliosen  kan  for- 
værres. 

Hvorledes  kunne  nu  disse  divergerende  Anskuelser 
»rimes«  sammen?  Vi  slutte  os  nærmest  til  Gibney. 
Liden  Udholdenhed,  Energi  og  virkelig  Indsigt  hos 
den  Behandlingen  dirigerende  Læge,  uden  megen  god 
Villie,  Taalmodighed  og  Udholdenhed  hos  Patienten 
opnaas  efter  vor  Erfaring  intet.  At  sende  svage  og 
forkælede  Børn  til  orthopædisk-gymnastiske  Instituter, 

for  at  blive  behandlede  med  Sygegymnastik  for  en 
Skoliose  er  efter  vor  Erfaring  ligefrem  Humbug. 
Børnene  kede  sig  ved  Øvelserne,  som  anses  for  et 
absolut  Onde  og  for  en  ubehagelig  Afbrydelse  af 
Legen  imellem  Øvelserne.  Disse  »haspes«  af  saa 
let  og  skødesløst  som  vel  muligt,  under  stadig  Kon- 
versation med  Assistentinderne  og  Legekammeraterne. 
Skrider  nu  Lægen  ind  og  fordrer  Alvor  og  Flid,  be- 
tragtes han  som  en  fredsforstyrrende,  ond  Aand,  og 
skulle  nu  de  ikke  altid  behagelige  Øvelser  udføres 
korrekt  — saa  græde  de.  Saaledes  gaar  det  med 
Flertallet  af  de  Børn,  som  frekventerer  Klinikerne  — 
de  maatte  hellere  blive  borte.  Methoden  kommer  i 
Vanry  og  Forældrenes  Penge  bortødsles  til  ingen 
Nytte.  Opnaas  stundom  alligevel  et  Resultat,  en 
Tiltagen  i Vægt  eller  en  lidt  bedre  Holdning,  saa  er 
dette  Følgen  af  den  frie  Tumlen  med  Kammeraterne 
og  samme  Resultat  vilde  være  naaet  ved  almindelig 
Gymnastik,  Dans  eller  Leg  i fri  Luft  — eller  ved 
den  samtidig  anvendte  Massagebehandling  af  Ryg- 
musklerne. Som  det  gaar  med  Børnene,  gaar  det 
med  de  fleste  af  de  Klinikerne  besøgende  unge  Piger, 
for  hvem  Hovedøiemedet  med  Besøget  er  en  daglig 
gjentagen  livlig  Diskussion  om  Frøken  N.  N.’s  Klæde- 
dragt og  Løitnant  Petersens  Forlovelse.  Ligesaa  sand 
som  ovenstaaende  bedrøvelige  Beskrivelse  af  Gymnastik- 
Klinikerne  er,  for  det  store  Flertals  Vedkommende, 
ligesaa  vist  er  det,  at  der  hos  Patienter,  som  møde 
med  den  faste  Beslutning  at  ville  helbredes,  ligegyldig 
om  Behandlingen  i Øjeblikket  er  nok  saa  ubehagelig 

og  smertefuld,  ved  Energi  og  Indsigt  hos  den  be- 
handlende Læge  kan  opnaas  endog  mærkelig  gode 
Resultater.  Vi  opnaaede  saaledes  i et  Tilfælde,  hos 
en  22  aarig  Kvinde,  hvor  der  var  en  betydelig 
Ribbensdeformitet  og  en  saa  stor  Fasthed,  at  al  Be- 
handling i Begyndelsen  syntes  unyttig,  en  saa  betydelig 
Blødgjørelse,  efter  2 Gange  6 Maaneders  Behandling, 
at  Deformiteten  næsten  fuldstændig  svandt  ved  Heisning 
og  da  samtidig  Musklerne  vare  bievne  stærkt  ud- 
viklede, var  Patientens  Ydre  i høi  Grad  forbedret. 

Vi  fastholde,  at  lettere  Tilfælde,  uden  eller  med 
let  Ribbensdeformitet,  kunne  helbredes  ved  svensk 
Gymnastik  og  Massage,  og,  at  selv  svære  Tilfælde, 
med  endog  stærk  fikseret  Skoliose,  kunne  bedres  be- 
tydeligt, men  der  udkræves  en  utrolig  Energi  hos 
begge  de  medvirkende  Faktorer:  Lægen  og  Patienten, 
og  saadanne  Tilfælde  maa  absolut  siges  at  være 
Undtagelser. 

Dette  ere  bedrøvelige  Erfaringer  efter  i henved 
16  Aar  at  have  arbeidet  med  denne  Methode  og 
Følgen  er,  at  vi  i Fremtiden  meget  nøie  ville  udvælge 
de  for  denne  Behandling  egnede  Patienter.  Den  al- 
mindelige Anskuelse:  »Patienten  har  en  Skoliose, 

ergo  er  det  bedst  at  anvende  Sygegymnastik«  er  for- 
kastelig. 

Hvorledes  virker  Gymnastiken  paa  Skoliosen? 
Cirkulationen  paavirkes  og  dermed  bedres  hele  Or- 
ganismens Ernæringstilstand,  og  selvfølgelig  ogsaa 
Columnas.  Ved  Rachilysen  bliver  Hvirvelsøilen 
mere  bevægelig,  og,  da  Musklerne  styrkes,  forbedres 

Holdningen.  Ved  den  forbedrede  Holdning  falder 
Trykket  anderledes  paa  de  enkelte  Hvirvler  og  den 
vel  ernærede  Columna  er  nu  modtagelig  for  Trans- 
formationens helbredende  Indflydelse. 

Idet  vi  gaa  over  til  at  omtale  de  aktive  Be- 
vægelser, fremkommer  først  Spørgsmaalet:  bør  Børn 
med  Skoliose  deltage  i almindelig  Gymnastikunder- 
visning, saaledes  som  den  læres  herhjemme  under 
Navn  af  tysk,  svensk,  fransk  eller  — efter  at  alle 
Methoderne  ere  rystede  sammen  — dansk  Gymnastik? 
Drachmann  advarede  imod,  at  lade  Skoliotiske  deltage 
i Skolegymnastik,  Trapezøvelser  o.  lign.,  da  han 
havde  set  Forværrelse  af  Deformiteten  som  Følge 
heraf.  St.  Germain  indrømmer,  at  Gymnastiken  er 
fortrinlig  for  Almenbefindendet,  men,  at  Skoliosen  i 
9 af  10  Tilfælde  forværres  derved.  Noget  andet  er, 
at  lettere  gymnastiske  Bevægelser  med  Held  kunne 
skydes  ind  imellem  de  specielt  orthopædiske  Øvelser, 
for  derigjennem  at  fremme  Stofskiftet.  Hoffa  anbe- 
faler saaledes  »Zimmergymnastik«.*) 

Der  kan  paa  dette  Sted  ikke  være  Tale  om  at 
give  en  udtømmende  Fremstilling  af  de  anvendelige 
orthopædisk-gymnastiske  Øvelser.  Vi  skulle  nedenfor 
kun  kortelig  omtale  enkelte  Bevægelser,  som  Patienten 
dels  kan  udføre  alene,  dels  sammen  med  Lægen  eller 
en  assisterende  Slægtning.  Det  bør  nøie  overvaages, 
at  Øvelserne  udføres  korrekt,  da  de  ellers  kunne 


*)  En  Del  saadanne  Øvelser  findes  angivne  i:  Panum: 

Sygegymnastik  i Hjemmet  1887. 

gjøre  mere  Skade  end  Gavn.  Der  er  hensigtsmæssigt 
at  Patienten,  i Begyndelsen,  udfører  Øvelserne  med 
nøgen  Ryg,  for  at  Virkningen  saaledes  kan  kontrolleres. 

Vi  omtale  først  en  aktiv  Udretningsmethode, 
som  fortjener  særlig  Opmærksomhed,  specielt  paa 
Grund  af  det  Princip,  hvorpaa  den  hviler:  at  in- 
teressere Patienten  for  sin  Tilstand,  og  gjøre  ham 
meddelagtig  i Kuren.  Vi  hentyde  til  Kj ølstads  Selv- 
retningsmethode,  hvori  Hovedsagen  er,  at  Redresse- 
mentet  udføres  ved  Patientens  Villiekraft.  I Norge 
findes  flere  »Kjølstad-Instituter«,  hvor  Patienterne 
indlægges  i længere  Tid.  Resultaterne  ere  mærkværdig 
gode.  Behandlingen  indledes  med,  at  Patienten  op- 
fordres til  at  indtage  den  Holdning,  hvori  Deformi- 
teten efter  Vedkommendes  Mening  maa  være  mindst 
synlig.  Patienten  føres  derefter  hen  foran  et  Speil, 
hvor  det  nøie  paavises,  at  Stillingen  er  uheldig  valgt. 
Lægen  bringer  nu  Legemet  i den  Stilling,  hvori  De- 
formiteten er  mindst  synlig.  Patienten  søger  i Speilet 
nøie  at  indprente  sig  Holdningen  og  Hukommelsen 
understøttes  ved  en  Tegning,  som  hænges  op  saaledes, 
at  den  stadig  haves  for  Øje.  Patienten  er  under 
Opsigt  hele  Dagen  og  tvinges  under  en  Række  for- 
skj ellige  Øvelser  til,  ved  Anspændelse  af  sin  Muskel- 
kraft, stadig  at  indtage  den  paabudte  Holdning. 
Kuren  skal  være  uhyre  pinlig  og  Mange  opgive  den. 
En  af  de  anvendte  Øvelser  er  Brugen  af  det  saakaldte 
»Kj ølstads  Bælte«  Fig.  28.  Bæltet,  som  forarbejdes 
af  blødt  Læder  er  bredere  bagpaa  end  forpaa.  Det 
lægges  om  Bækkenet  og  lukkes  med  et  Spænde  forpaa. 

Nedadtil  naar  det  til  øverste  Kant  af  Trochanter 
major,  opadtil  til  lidt  nedenfor  Cristæ  ilei.  I Midt- 
linien bagpaa  er  fastfort  to  lange  Remme,  som  føres 
ovenom  Cristæ  ilei,  hvorefter  de  krydses  i Midtlinien 
foran,  for  derpaa  at  spændes  til  Bæltet.  Herved  for- 
hindres det,  at  Bæltet,  ved  nedadgaaende  Træk,  glider 


ned.  Bagpaa  er  der,  lidt  bagved  Trochanter,  paa  hver 
Side  fastgjort  et  pølseformet  Haandtag. 

Med  dette  Bælte  paa  stiller  Patienten  sig  op 
foran  Lægen.  Knæleddene  holdes  udstrakte  og  Hælene 
samlede.  Med  bøiede  Albueled  fatter  Patienten  med 
'fuld  Haand  om  Haandtagene,  og  opfordres  derpaa 
til  at  strække  Armene.  Skuldrene  maa  ikke  skydes 
op,  men  holdes  saavidt  muligt  sænkede.  Da  nu 

6* 

Underkroppen  med  Bækkenet  er  fikseret  ved  Bæltet 
og  Skuldrene  ikke  maa  skydes  i Vejret,  kan  denne 
Strækning  kun  ske  ved,  at  Rygmuskerne  med  stor 
Kraft  strække  Ryggen.  Patienten  skal  under  Øvelsen 
have  en  Følelse  af  at  blive  høiere.  Hovedet  skal 
holdes  lige.  »Patienten  skal  have  den  Forestilling, 
at  der  fra  Navle  til  Hage  er  udspændt  er  stærk  Elastisk, 
som  skal  spændes  til  det  yderste.«  Øvelsen  er  i 
høi  Grad  trættende  og  kan  i Begyndelsen  kun  udføres 
faa  Øjeblikke.  Patienten  maa  hver  Gang  vedblive 
med  Strækningen,  saalænge  som  det  med  Anspændelse 
af  fast  Villie  er  muligt.  Strækningen  udføres  6 — 10 
Gange  efter  hinanden,  1 — 2 Gange  daglig.  Det  er 
en  forbavsende  Udretning,  der  herved  kan  foretages. 
Med  Energi  kan  denne  Øvelse,  efter  vor  Erfaring, 
give  endog  meget  gode  Resultater,  men  den  maa  ud- 
føres foran  Lægen  eller  en  velinstrueret,  samvittig- 
hedsfuld, ikke  for  blød  Slægtning,  da  den  er  yderst 
ubehagelig  og  kedelig  og  Patienten  derfor  helst  und- 
drager  sig  dens  ordentlige  Udførelse. 

Et  lignende  Princip  ligger  til  Grund  for  Boulands 
Behandlingsmaade : en  stærk  Ekstension  og  Korrektion 
opnaaes  ved,  »at  Patienten  maa  gjøre  Forsøg  paa  at 
støde  Hovedet  imod  Loftet,«  efter  Tilfældets  Form, 
tilstræbes  dette  enten  med  Issen  eller  med  Hovedets 
Sidepartier.  Ganske  samme  Øvelse  er  Kjellgrens 
Rygstrækning,  hvor  Patienten  med  samlede  Hæle 
staar  tæt  op  til  en  Væg.  Lægen  lægger  sin  Haand 
paa  hans  Hoved  og  opfordrer  ham  til  at  strække 

Ryggen.  En  svag  Modstand  gjøres  med  Haanden,  som 
kan  blive  løftet  flere  Centimeter  i Vejret. 

Busch*  Autokorrektion  udføres  saaledes : med 
samlede  Fødder  staar  Patienten  foran  Lægen.  Haanden, 
som  svarer  til  Konkaviteten  lægges  i Nakken,  medens 
Patienten  med  sin  anden  Haand  fatter  — Tommel- 
fingeren bagud,  de  andre  fire  Fingre  foran  — om 
Thoraks,  saa  højt  oppe  om  Deformiteten  som  muligt. 
Idet  der  nu  udføres  en  Række  hurtigt  udførte  Side- 
bøininger,  til  samme  Side  som  Konveksiteten,  udøver 
Patientens  Haand  et  saa  stærkt  Tryk  som  muligt  paa 
Deformiteten,  som  derved  kan  blødgjøres  og  omformes. 
I Begyndelsen  forstærker  Lægen  Trykket,  ved  at 
lægge  sin  Haand  udenpaa  Patientens.  Ved  S formig 
Skoliose  understøttes  Virkningen  ved  at  anbringe  en 
Træplade  under  den  til  Lumbal-Konveksiteten  svarende 
Fod.  Skuldre  og  Albuer  bør  under  Øvelsen  holdes 
godt  tilbagerettede: 

Den  svenske  Øvelse:  »springsiddende  Holdning« 
se  Fig.  29.  virker  stærkt  redresserende: 

Patienten  sætter  sig  paa  en  lav  Bænk  eller 
Tabouret,  saaledes  som  i Figuren  antydet.  Legemet 
hviler  paa  den  Tuber  ischii,  som  svarer  til  Lumbal- 
bøiningens  Konveksitet.  Det  tilbagestrakte  Ben  maa 
holdes  fuldt  ekstenderet  i Knæ-  og  Fodied.  Skulder- 
og  Albueled  maa  holdes  saavidt  muligt  tilbage.  Øvelsens 
Virkning  kan  forstærkes,  naar  Armene  holdes  opad 
strakte.  Meget  kraftigt  virker  Bevægelsen,  naar  Pati- 
enten i sidstnævnte  Stilling,  først  bøier  sig  forover, 
saa  at  Overkroppen  næsten  er  horizontal  og  derefter 

foretager  en  Bagoverbøining,  medens  en  Assisterende 
med  sine  Hænder  udøver  en  kraftig  Modstand  i Ryg 
og  Lænd,  svarende  til  Konveksiteterne. 


En  meget  kraftig  Ryggymnastik  er  den  »fremliggende 
Holdning«,  Fig.  30.  Patienten  hviler  med  Forsiden 
af  Benene  paa  en  Sofa  eller  Bord,  Overkroppen 


Fig.  30- 

hænger  først  frit  ned,  med  Hovedet  nedad,  derefter 
løftes  den,  idet  Ryggen  bøies  bagover,  indtil  den  i 
Figuren  antydede  Slutningsstilling;  i denne  Stilling 
forbliver  Patienten  saa  længe  som  muligt,  hvorpaa 
Tilbagevendingen  til  Udgangsstillingen  sker  langsomt, 
ikke  med  et  hastigt  Fald.  Hovedet  maa  holdes 
tilbage.  Kraftigt  virker  Svømmebevægelser  udførte 
med  Armene,  medens  Patienten  ligger  bagoverbøiet. 
Udføres  10—12  Gange. 

Paa  Sidebøiningen  virker  den  »strækstaaende 
Sidebøining,«  udført  med  Stav.  Patienten  staar  foran 
Lægen  og  holder  i de  opad  strakte  Arme  en  Stok,  i 
hvis  Ender  Lægen  fatter  med  sine  Hænder.  Patienten 
udfører  nu,  medens  Lægen  gjør  Modstand,  en  Side- 
bøining til  samme  Side  som  Hoved-Konveksiteten. 
Sidebøiningen  maa  foregaa  lige  til  Siden  uden  at 
Bækkenet  dreies.  Knæerne  maa  holdes  helt  ud- 
strakte. 

Sluttelig  skulle  vi  omtale  en  Øvelse,  som  med 
Held  kan  anvendes  ved  Lumbalskolioser,  den  saa- 
kaldte  »Hofteløftning«.  Øvelsen  kan  udføres  staaende 
eller  hængende  i et  Trapez.  Staaende  udføres 
Øvelsen  saaledes : Patienten  staar  op  med  udstrakte 

Knæ  og  samlede  Hæle.  Hænderne  fatte  om  Hofterne 
— Tommelfingeren  bagpaa,  de  fire  andre  Fingre 
forpaa  — og  der  udføres  da  en  Løftning  af  den  Hofte, 
som  svarer  til  Bøiningens  Konveksitet.  Skulderen  maa 
ikke  skydes  i Vejret.  Udføres  Øvelsen  hængende 
i Trapez,  maa  Armene  holdes  udstrakte.  Udføres 
10—15  Gange. 

Vi  komme  nu  til  Spørgsmaalet,  skal  der  ved 
Skoliosen  i første  Stadium  anvendes  Bandager  og  da 
hvilke?  Medens  svenske  Orthopæder  forkaste  al 
Bandagering  — selv  i senere  Stadier  — fastholde 
Andre,  at  de  ved  Gymnastiken  opnaaede  Resultater 
bør  bevares  ved  en  stadig  vedligeholdt  Korrektion  og 
Hoffa  anbefaler  Sayre’  løse  Gibstrøie  som  særlig 
brugbar  for  den  praktiserende  Læge.  St.  Germain 
protesterer  i meget  stærke  Udtryk  imod  denne 
Bandages  Anvendelse.  Brugen  af  Bandager  med- 
fører den  Fare,  at  Patienten  »hænger«  i sin  Ban- 
dage og  indskrænker  Brugen  af  Rygmusklerne 
til  det  mindst  mulige,  hvorfor  Musklernes  Ernæring 
lider.  Vi  mene,  at  Korsettet  godt  kan  undværes  ved 
Behandlingen  af  Skoliosen  i dens  første  Stadium. 

Virke  de  fra  saa  mange  Sider  anbefalede  »Ryg- 
holdere« heldigt?  Roth  fordømmer  dem  aldeles,  idet 
han  paaviser,  at  ved  deres  Anvendelse  atrofiere 
Rygmusklerne,  medens  Brystmusklerne  udvikle  sig. 
Som  Regel  anse  vi  Rygholdere  for  forkastelige. 
Lorenz  har  imidlertid  anvendt  et  elastisk  Bind  paa 
en  Maade,  som  svarer  til  Rygholdere.  Methoden  er 
ganske  virksom  og  anvendelig  nogle  Timer  daglig. 
Hoffa  beskriver  Anlæggelsen  af  Bindet,  ved  en 
Skoliosis  dorsalis  dextra  convexa,  paa  følgende 
Maade,  Fig.  31.  Det  elastiske  Bind  har  en  Bredde 
af  5 — 6 Ctm.  og  en  Længde,  som  er  2 Gange  Pa- 
tientens Høide.  Bindet  lægges  saaledes  over  venstre 
Skulder,  at  2/s  af  dets  Længde  hænger  ned  foran, 
Resten  bagved  venstre  Skulder.  Der  dannes  en 
Slynge  om  denne  Skulder,  hvorefter  Bindenderne 

krydses  midt  paa  Ryggen.  Den  ene  Ende  af  Bindet 
føres  nu  op  over  høire  Skulder,  ned  gennem  høire 
Aksil,  — bag  hvilken  den  atter  krydses  med  den 
anden  — ned  om  Ryggen  til  venstre  Hofte  og  slynges 
endelig  ned  om  venstre  Laar.  Den 
anden  Bindende  gaar  under  høire 
Aksil,  paa  tværs  over  Underlivet  ned 
til  venstre  Laar,  hvor  de  to  Bind- 
ender fastgjøres  til  hinanden.  Bindet 
anlægges  med  en  saadan  Spændings- 
grad, at  det  ligger  slapt  naar  Legems- 
stillingen er  korrekt,  medens  det 
træder  i Virksomhed,  saasnart  den 
skoliotiske  Holdning  indtages. 

Vi  gaa  nu  over  til  Behand- 
lingen af  Skoliosen  i andet  Stadium, 
hvor  der  findes  Sidebøining  med 
udtalt  Skeletdeformitet. 

Indikationerne  ere : at  mobilisere 
Columna,  at  styrke  Ryggens  Muskler  og  at  fiksere 
det  opnaaede  Resultat. 

Mobiliseringen  udkræver  i dette  Stadium  større 
Kraft  end  ved  Tilfælde  af  første  Grad,  ligesom  der 
maa  tages  Hensyn  til  Skeletdeformiteten. 

Til  Rachilysen  anvendes  de  ovenomtalte  Frem- 
gangsmaader,  desuden  skal  her  endnu  omtales  et  Par 
kraftigt  virkende  Methoder. 

Barwells  Rachilysis  gaar  ud  paa,  ved  Hjælp 
af  Traktioner  i Niveau  med  Deformitetens  Top,  at 
mobilisere  og  redressere  Columna.  Ved  en  enkelt 


til  Stede  værende  Krumning,  staar  Patienten  op  og 
vender  den  Side,  som  svarer  til  Konkaviteten  ind  imod 
en  Væg,  Dørkarm  e.  lign.,  hvori  der  er  fastgjort  en 
stærk  Krog.  En  stærk  Gjord  lægges  om  Patienten, 
lige  over  Krumningens  Top,  og  fæstes  til  Krogen. 
Patienten  træder  saa  langt  til  Siden,  at  Gjorden  er 
strammet  og  foretager  derpaa  en  Række  kraftigt  ud- 
førte Sidebøininger  til  samme  Side  som  Bøiningens 
Konveksitet,  hvorved  der  opnaaes  et  kraftigt  Redres- 
sement  Fig.  32.  Ved  flere  kompenserende  Krumninger 


sidder  Patienten  ned,  der  anbringes  flere  Slynger, 
hver  enkelt  om  den  tilsvarende  Krumnings  Top,  og 
en  Assisterende  udfører  Udretningen  ved  passende 
anbragte  »Flasketræk«  Vi  advare  imod  at  anvende 
Rachilysen  paa  denne,  af  Barwell  selv  angivne 
Maade,  idet  et  saaledes  anvendt  Sidetryk,  absolut 
maa  forværre  Deformitetens  mest  iøinefaldende  Symp- 
tom: Ribbensdeformiteten.  Med  Held  kan  Methoden 

anvendes,  naar  Patienten  anbringes  saaledes,  at 
Ansigtet  halvt  vender  henimod  Krogen;  idet  nu  Bøi- 
ningen  foretages  udad  og  bagtil,  falder  Trykket  i den 
rigtige  Retning,  i Diagonalen. 

Paa  en  lignende,  men  kraftigere  Maade  virker 
Lorenz'  Sidesuspension.  Apparatet:  Lorenz  Bom,  i 

Tyskland  kaldet  »Wolm«,  bestaar  af  en  solid  Træfod, 
hvortil  er  fastgjort  to  Opstandere  af  l,20m  Høide 
og  fjernede  lm.  fra  hinanden.  1'  ovenfor  deres 
nederste  Befæstning  ere  de  forbundne  med  en  Tvær- 
stang. I deres  øvrige  Høide  er  Opstanderne  forsynede 
med  en  Spalte,  hvori  en  anden  Tværstang,  den  egent- 
lige Bom,  kan  bevæges  op  og  ned  og  fastgjøres  i 
enhver  ønsket  Høide,  ved  Hjælp  af  Huller  og  »Bolte«. 
Bommen  er  paa  sit  midterste  Parti  polstret  og  beklædt 
med  Læder  eller  Tøi.  Til  Fodstykket  er  fastgjort 
en  Rem,  som  kan  forlænges  og  forkortes  ved  Hjælp 
af  et  Spænde  og  hvortil  et  Haandtag  er  befæstet. 
Bommen  kan  ogsaa  anbringes  i en  Dørkarm,  Remmen 
fastgjøres  da  i Gulvet.  Lorenz  lader  Øvelsen  udføre 
paa  følgende  Maade.  Ved  en  Dorsalskoliose,  konveks 
tilhøire,  stilles  Bommen  fast  i en  Høide,  som  er  lidt 
lavere  end  Patientens  Aksils  Afstand  fra  Jorden. 
Patienten  stiller  sig  med  høire  Side  op  til  Apparatet, 
omfatter  Bommen  med  sin  høire  Arm  og  fatter  det 
til  Remmen  fastgjorte  Haandtag  med  venstre  Haand. 
Med  høire  Fod  trædes  op  paa  Tværstangen,  Pati- 
enten lægger  sig  i Sideleie  paa  Bommen  og  svæver 
saaledes,  efter  at  have  givet  slip  med  Foden,  hvilende 
paa  Deformitetens  konvekse  Side  Fig.  33  Ved  en 

Lumba  lskoliose  stilles  Bommen  lidt  høiere  end  Crista 
ilei.  Patienten  træder  hen  til  Apparatet,  med  Kon- 
veksiteten vendt  hen  imod  dette,  og  Opstigningen 
foregaar  paa  samme  Maade  som  ovenfor  nævnt.  Idet 
Legemet  saaledes  hviler  paa  Siden  af  Regio  lumbalis, 
sker  Udretningen  ved  Over-  og  Underkroppens  Vægt. 


Fig.  33. 


Der  er  den  store  Fordel  ved  denne  Methode,  at 
begge  Krumninger  paavirkes  paa  een  Gang:  Dorsal- 

skoliosen  direkte  ved  Anbringelsen  paa  Bommen,  den 
sekundære  Lumbalskoliose  udrettes  ved  Under- 
kroppens Vægt,  paa  samme  Maade  som  ved  vertikal 
Suspension. 

Det  af  Lorenz  saaledes  anbefalede  Sideleie  maa 
forkastes  som  uheldigt  af  de  samme  Grunde,  som 
ere  angivne  ved  Barwells  Rachilysis : en  Forværrelse 

af  Ribbensdeformiteten  og  af  Torsionen  kan  blive 

Følgen.  Diagonalstillingen,  saaledes  at  Forbindelses- 
linien mellem  forreste  og  bageste  Ribbenspukkel  faldt 
lodret  paa  Underlaget,  Bommen,  vilde  være  den  ideale 
Stilling.  Denne  Stilling  er  imidlertid,  efter  vor  Erfaring, 
meget  vanskelig  at  gjennemføre  i Praksis.  Vi  fore- 
trække da,  ligesom  Hoffa,  at  lade  Patienten  hvile  paa 
Bommen  i Rygleie.  Da  den  konvekse  Side  er  mest 
fremstaaende,  kommer  Patienten  mest  til  at  hvile  paa 
dette  Parti,  medens  den  konkave  Side  kun  hviler  let 
imod  Underlaget.*) 

Methoden  er  meget  ubehagelig  og  smertefuld, 
hvorfor  Patienterne  lidt  efter  lidt  maa  vænnes  til  den. 
Virkningen  er  kraftig,  begge  Krumninger  paavirkes 
og  hele  Thoraks  medinddrages  i Redressementet. 
Hos  Børn  med  blød  Brystkasse,  kan  denne  for  et 
Øjeblik  helt  ommodelleres.  Ved  friske  Skolioser,  i 
første  Stadium,  er  Virkningen  allerede  tydelig  efter 
Ugers  Forløb,  medens  stivere  Skolioser,  i andet 
Stadium,  udfordre  en  Behandlingstid  af  1/z — 3U  Aar 
for  at  blødgjøres.  Ved  fikserede  Skolioser  i tredje 
Stadium  maa  Methoden  fraraades. 

En  kraftig  passiv  Udretning  anbefales  af  Redard 
og  udføres  saaledes.  Patienten  hænger  i Armene  i 
et  Trapez,  en  Stang  e.  lign.  Lægens  Hænder  anbringes 
paa  de  mest  fremstaaende  Partier  i Regio  dorsalis 
og  lumbalis.  Idet  Lægen  med  Hænderne  udøver  et 
kraftigt  Tryk,  indtager  Patientens  Legeme  en  skraa 


*)  S.  Fig.  35. 

Stilling  og  veel  Legemets  Vægt  sker  der  da  en  kraftig 
Udretning  af  Deformiteten. 

løvrigt  anvendes  alle  de  tidligere  til  Rachilysis 
og  Musklernes  Styrkelse  anbefalede  Midler  med  størst 
mulig  Energi.  Skulde  vi  særligt  fremhæve  enkelte 
Methoder,  maatte  det  være  Massagebehandling  og 
kraftig  Anvendelse  af  Kj ølstads  Bælte. 

For  at  paavirke  Skeletdeformiteten,  særlig  dens 
»Rod«  Torsionen,  have  Lorenz,  Hoffa  o.  Fl.  opfundet 
sindrige,  men  meget  kombinerede  mekaniske  Apparater 
til  »Detorsion«,  som  vi  her  imidlertid  ikke  skulle 
komme  nærmere  ind  paa*. 

Haand  i Haand  med  de  Midler,  hvorved  vi  søge 
at  mobilisere  Columna  og  styrke  Ryggens  Muskulatur, 
maa  vi  anvende  mekaniske  Midler  — Bandager  — 
for  at  fastholde  det  opnaaede  Resultat,  saa  at  Ske- 
lettet, ved  i længere  Tid  at  holdes  i den  saa  vidt 
muligt  korrekte  Stilling,  kan  paavirkes  af  Transfor- 
mationskraften, i det  der  saaledes  er  en  Mulighed  for 
en  varig  Bedring  eller  virkelig  Helbredelse.  Da 
Korrektionen  ved  en  energisk  Behandling,  stadig 
skrider  frem,  vilde  Idealet  være  et  Korset,  som  stadigt 
kunde  indstilles  efter  den  bedst  mulige  Korrektion. 
Dette  Maal  er  endnu  langtfra  naaet  — her  ere  vi  jo 
desuden  henviste  til  simple,  let  tilgængelige  Midler. 

Vi  maa  stadig  holde  os  for  Øje,  at  Korsetbe- 
handlingen er  et  Adjuvans,  efter  de  forskjellige  Op- 
fattelser af  større  eller  mindre  Betydning,  men  i og 
for  sig  intet  Helbredelsesmiddel.  At  behandle  en 
Skoliose  alene  med  Korset  og  undlade  al  anden  Be- 

handling,  er  aldeles  forkasteligt,  naar  man  da  ikke 
opgiver  alt  Haab  om  Bedring  og  kun  tilstræber,  at 
Deformiteten  ikke  forværres.  Meget  ofte  er  Korsettets 
Virkning  illusorisk,  idet  den  feilagtige  Stilling  atter 
indtages  indeni  Bandagen.  Desuden  klæber  der  altid 
den  Fare  ved  dens  Anvendelse,  at  Thoraks  hindres 
i sin  Udvikling  og  at  Musklernes  Ernæring  lider. 

Hvilke  Korsetter  kunne  vi  nu  anvende?  Sayre’s 
faste  Gibstrøie  er  absolut  forkastelig,  vi  have  ingen 
Garanti  for,  at  den  indgibsede,  for  Øiet  utilgængelige, 
Deformitet  holdes  redresseret  og  desuden  umuliggjøres 
Opfyldelsen  af  Hovedindikationerne:  Columnas  Mobi- 

lisering og  Musklernes  Styrkelse. 

Noget  anderledes  stiller  det  sig  med  Hensyn  til 
Anvendelsen  af  Sayre’s  »løse  Trøie«,  enten  den  nu 
anvendes  i Gibs,  Filt,  Træspaan,  Læder  eller  Vandglas. 
Den  er  et  brugbart  Kontentivmiddel,  men  savner 
enhver  redresserende  Virkning. 

Lorenz  »Sidetrækbandage«  anlægges  i Over- 
korrektion og  paavirker  saaledes  Sidebøiningen,*  medens 
Bibbensdeformiteten  forbliver  upaavirket.  Patienten, 
klædt  i Trikot,  suspenderes  f.  Eks.  i en  Dørkarm. 
Bækkenet  fikseres  paa  en  eller  anden  Maade.  Korrek- 
tionen udføres  ved  Hjælp  af  stærke  Bind,  som  i 
Form  af  Slynger  lægges  om  Konveksitetens  Toppunkter. 
Ved  Træk  i Retning  af  Konkaviteten,  men  tillige 
noget  fortil,  i Retning  af  Diagonalen,  udrettes  og 
overkorrigeres  Krumningerne,  hvorefter  Slyngernes 
frie  Ender  fastgjøres  til  en  eller  anden  fast  Gjenstand. 
Gibstrøien  anlægges  nu  paa  sædvanlig  Maade,  idet 

Bindslyngerne  indgibses  med.  Efter  at  den  er  godt 
stivnet,  overklippes  Bindslyngerne  og  Gibstrøien  tages 
af,  tilklippes  og  tørres  fuldstændigt,  hvorefter  den 
monteres  med  Trikot  udvendig  og  Snøreindretning 
foran.  En  saadan  Bandage  bæres  nogle  Timer  daglig 
i Hjemmet.  Da  den  er  vansirende,  kan  Patienten 
»ude«  bære  et  mindre  i Øie  faldende  Korset,  saasom 
en  »løs  Sayre« 

Ved  Lorenz  »Trykbandage«  søges  derimod  særlig 
Torsionen  paavirket.  Den  trikotklædte  Patient  suspen- 
deres. Filtstykker  anbringes  ved  Bandagens  øverste 
Grændse,  ved  Anguli  scapularum.  Endvidere  anbringes 
Filt  paa  de  applanerede  Partier  foran  og  bagpaa. 
Gibstrøien  anlægges  nu  paa  sædvanlig  Maade,  klippes 
op,  aftages  og  tilklippes.  Filtstykkerne  fjernes  og 
Gibstrøien  tørres.  Ved  Monteringen  anbringes  tyk 
Filt  paa  de  Steder  af  Bandagen,  som  svare  til  de 
mest  prominerende  Partier  af  Deformiteten.  Naar 
Bandagen  nu  anlægges  udøves  der,  paa  Grund  af  de 
indlagte  Filtstykker,  et  kraftigt  Tryk  paa  de  promi- 
nerende Partier,  medens  der  samtidig,  ved  de  tidligere 
fjernede  Filtstykker,  er  skaffet  Plads  til,  at  de  appla- 
nerede Partier  kunne  udvide  sig.  Theoretisk  er  Ban- 
dagen god,  i Praksis  have  vi  desværre  ikke  set  den 
forventede  Virkning. 

Lorenz’  »Bælte-Bandage«  har  Betydning  ved  Be- 
handlingen af  Lumbalskoliosen.  Under  Forudsætning 
af  en  saadan,  med  Konveksiteten  tilvenstre,  anlægges 
Bandagen  paa  følgende  Maade.  Patienten  faar  Trikot 
paa.  Under  venstre  Fod  lægges  en  Forhøielse  af 

2 — 3 Ctm.  Patienten  bøier  sig  stærkt  til  venstre, 
støttet  i denne  Stilling  f.  Eks.  ved  en  Krykke.  Der 
anlægges  nu  en  Gibstrøie,  hvis  Grændse  nedefter  be- 
stemmes af  en  Linie  lige  ovenfor  Trochanter  paa 
hver  Side,  den  øverste  Grændse  angives  ved  den 
Linie,  som  forbinder  de  to  Anguli  scapularum.  Da 
denne  Linie,  paa  Grund  af  Patientens  Stilling,  er  skraa, 
bliver  Bandagen  meget  lavere  paa  venstre  end  paa 
høire  Side.  Paa  sædvanlig  Maade  aftages,  tilklippes, 
tørres  og  monteres  Bandagen.  Faar  Patienten  denne 
Bandage  paa,  nødvendiggjøres,  for  Ligevægtens  Skyld, 
en  Bøining  af  Overkroppen  til  høire,  hvorved  en 
mulig  til  Stede  værende  sekundær  Dorsalskoliose 
korrigeres.  Den  primære  Lumbalskoliose  holdes  paa 
Grund  af  Anlæggelsesmaaden  overkorrigeret.  Virk- 
ningen forøges  ved  Anbringelse  af  en  Forhøielse  under 
venstre  Fod.  For  at  undgaa  Forskydning  er  det 
hensigtsmæssigt  at  fastgjøre  en  Metalring  i Bandagens 
nederste  Del  og  forbinde  denne  med  et  Læderbælte 
om  venstre  Laar.  Redard  har  gjort  opmærksom  paa, 
at  denne  Bandage  har  Indflydelse  paa  »Hancher- 
Stillingen«.  Pleier  Patienten  at  indtage  denne  Stilling 
til  venstre,  har  dette  til  Følge,  at  den  ved  Bandagen 
fremkaldte  Overkorrektion  forøges.  Har  Patienten 
den  Vane  at  indtage  »Hancher-Stilling«  til  høire, 
bliver,  efter  at  Bandagen  er  anlagt,  Følgen,  at 
Bækkenet,  for  at  holde  Ligevægten,  skydes  til  venstre, 
men,  da  der  saaledes  opstaar  en  høist  ubekvem 
Stilling,  opgiver  Patienten  hurtig  denne  Uvane. 

Bandagerne  bæres  en  kortere  eller  længere  Tid 

af  Dagen,  alt  efter  deres  Virkemaade.  Sidetrækban- 
dagen  taales  i Reglen  kun  nogle  Timer  daglig.  Naar 
Børnene  løbe  og  lege  maa  Korsettet  helst  aftages. 

Korsettet  bør  jevnligt  efterses  for  at  man  kan 
kontrollere  om  det  opfylder  sin  Hensigt,  thi  det  maa 
erindres,  at  et  slet  passende  Korset,  som  tillader  at 
Deformiteten  reproduceres,  er  værre  end  intet.  Kor- 
settet bør  fornyes  saa  ofte,  at  det  holder  Skridt  med 
den  fremadskridende  Korrektion. 

Vi  komme  nu  til  Behandlingen  af  Skoliosen  i 
det  tredje  Stadium : den  aldeles  konsoliderede  Skoliose. 
Her  kunne  vi  desværre  fatte  os  i Korthed,  da  Tanken 
om  Helbredelse  er  opgivet,  og  der  kun  kan  være  Tale 
om  Lindring  af  et  eller  andet  Symptom. 

Et  Forsøg  paa  Rachilysis  er  haabløst  og  endog 
skadeligt.  En  energisk  Anvendelse  af  Massage  og 
gymnastiske  Øvelser,  særligt  Kj ølstads  Bælte,  for  at 
styrke  Ryggens  Muskler,  kan  for  saavidt  give  et 
Resultat,  at  Patientens  Holdning  bedres  og  Defor- 
miteten derved  synes  forbedret.  Af  Bandagen  kan 
der  ved  disse  Tilfælde  ikke  ventes  nogen  redresserende 
Virkning  og  vi  maa  nøies  med  Støttebandager.  De 
stive  Bandager  formaa  til  en  vis  Grad  at  standse 
Deformiteten  i sin  Udvikling  — thi  overladt  til  sig 
selv,  udvikle  de  fleste  Skolioser  sig  til  de  mest 
ekstreme  Former.  En  Sayre’s  »løs  Trøie«  af  Gibs, 
Spaan  eller  Læder  er  den  passende  Bandage  i disse 
Tilfælde.  Patienter  med  meget  betydelige  Deformi- 
teter klage  ofte  over  Smerter  i Siderne,  foraarsaget 
ved,  at  de  nederste  Ribben  trykke  imod  Crista  ilei. 

Selvsuspension  giver  som  oftest  Lindring.  Her  an- 
vende vi  med  gunstigt  Resultat  en  Bandage  af  Gibs 
eller  Læder,  som  nedad  omfatter  Bækkenet  og  opad 
begrændses  af  en  Linie,  som  gaar  gjennem  Deformi- 
tetens mest  fremstaaende  Partier  forpaa  og  bagpaa. 
Bandagen  anlægges  i suspenderet  Stilling.  Deformi- 
teten hviler  i den  som  i en  Skaal. 

Da  mange  Patienter  med  svære  Skolioser  lide 
af  Mb.  cordis,  bør  Opmærksomheden  være  henvendt 
herpaa. 

Vi  skulle  nu  i al  Korthed  resumere  Skoliosens 
Behandling: 

Fælles  for  første  og  andet  Stadium  gjælder 
følgende:  Barnets  hele  Levevis  ordnes.  Nøie  For- 

skrifter gives  med  Hensyn  til  Kost  og  Klædedragt. 
Barnet  fritages  i længere  Tid  for  Skolegang.  Sidden 
fraraades  og  der  tilraades  Færden  og  Leg  i fri  Luft 
i størst  mulig  Udstrækning.  Vanestillinger  under 
Gangen,  i staaende  eller  siddende  Stilling  modarbeides 
med  Udholdenhed.  Patienten  indtager  nogle  Timer 
daglig  horizontalt  Leie.  Der  sørges  for  et  hensigts- 
mæssigt Natteleie. 

I første  Stadium  anvendes  desuden  vertikal-  og 
Side-Suspension,  Massage  af  Rygmusklerne,  passiv  og 
aktiv  Gymnastik,  samt  Kj ølstads  Bælte. 

I andet  Stadium : kraftig,  energisk  Rachilysis. 
Musklerne  styrkes  ved  Massage,  Kj  ølstads  Bælte  og 
andre  specielt  afpassede  aktive  Øvelser.  Endelig  an- 
vendes Korsetter  af  forskjellig  Form,  for  at  fastholde 

og  yderligere  forbedre  Rachilysens  og  Gymnastikens 
Resultater. 

I tredie  Stadium  har  den  palliative  Behandling 
Overvægten:  Smerterne  lindres  og  Tryk  paa  Organer 

hæves. 

Endnu  skulle  vi  gjøre  nogle  Bemærkninger  om  Be- 
handlingen af  den  rakitiske  Skoliose.  Kommer  et 
Barn  med  Rakitis  under  Behandling,  bør  man  med 
ængstelig  Opmærksomhed  holde  Øje  med  Columnas 
Forhold,  thi  en  rakitisk  Skoliose  er  ikke  blot 
vanskelig  at  behandle,  men  har  som  Regel  en  slet 
Prognose.  De  alleralvorligste  Tilfælde  af  Skoliose,  som 
forekomme,  have  udviklet  sig  paa  en  rakitisk  Basis. 

Børn  med  frisk  Rakitis  bør  gaa,  staa  og  sidde 
saalidt  som  muligt,  helst  bør  de  ligge  paa  Ryggen 

paa  en  faststoppet  Madrats. 
Kryben  paa  Gulvet  er  derimod 
at  anbefale,  det  er  en  gavnlig 
Motion,  samtidig  med,  at  Ryggens 
Muskler  styrkes  og  Deformiteten 
modvirkes.  Den  Maade,  hvorpaa 
de  fleste  rakitiske  Børn  blive 
skoliotiske  er  foraarsaget  af 
Stillingen  paa  Moderens  Arm, 
Fig.  34,  idet  de  altid  bæres 
paa  samme  Arm,  Dag  ud  og 
Dag  ind.  Faa  vi  et  Barn  med 
en  rakitisk  Skoliose  i første 
Stadium  under  Behandling  bør  det,  samtidig  med,  at 
der  indledes  en  antirakitisk  Behandling,  anbringes 

i horizontalt  Leie,  bedst  i Forbindelse  med  Ekstension. 
Særlig  egnet  hertil  er  Phelps  Gouttiére  med  Ekstension. 
Har  der  allerede  udviklet  sig  Ribbensdeformitet  kan 
en  Gjord  spændes  over  Gouttieren,  saaledes  at  Hoved- 
trykket falder  paa  det  mest  prominerende  Parti.  Hvis 
Horizontaleiet  ikke  kan  gjennemføres,  anlægges  en 
Støttebandage  af  Gibs  eller  Spaan  i den  bedst  korri- 
gerede Stilling.  Naar  Barnet  gaar,  holdes  det  i den 
Haand,  som  svarer  til  den  primære  Bøining  (Lorenz). 
Ved  den  konsoliderede  rakitiske  Skoliose  ind- 
skrænker Behandlingen  sig  til  Anvendelse  af  en  Støtte- 
bandage. 


Kyphosis. 

Ved  Behandlingen  af  denne  Deformitet  maa  særligt 
tages  Hensyn  til  det  ætiologiske  Moment  Det  maa 
undersøges  om  Lidelsen  skyldes  Rakitis,  om  Grunden 
er  den,  at  Patienten  i for  ung  Alder  eller  i.  for  lang 
Tid  til  Stadighed  har  maattet  bære  forholdsvis  for 
tunge  Byrder,  om  Aarsagen  kan  føres  tilbage  til 
daarlig  Vane  o.  lign.  Da  Debilitet  spiller  en  Hoved- 
rolle ved  Opstaaelsen  af  Kyphosen  hos  Unge,  bør 
Opmærksomheden  for  Almenbefindendet  træde  i For- 
grunden, hvorfor  Ordination  af  Levertran,  Jern, 
Phosphor,  Søbade  o.  lign.  er  indiceret.  Ved  Siden 
af  den  legemlige  Debilitet,  findes  som  Regel  en  til- 
svarende aandelig,  som  ytrer  sig  ved  Sløvhed,  Dorskhed 
og  Mangel  paa  Energi.  Det  er  derfor  nødvendigt,  at 
Patienterne  komme  under  Kommando,  at  de  underkastes 
Disciplin.  Vi  se  jo,  hvorledes  Rekruter  fra  Landet 
ved  Indkaldelsen  ere  sløve  og  rundryggede,  medens 
de  hjemsendes  som  ret  livlige  og  velskabte 
Mennesker. 

Da  Deformiteten  skyldes  en  Slaphed  i Ryggens 
Muskler  og  Ligamenter,  bør  Behandlingen  være  rettet 
paa  at  styrke  disse,  inden  Ryggen  aldeles  stivner  i 

den  abnorme  Form.  Behandlingen  falder  da  ogsaa 
her  væsentlig  i to  Afsnit:  Mobiliseringen  af  Columna 

og  Styrkelsen  af  Rygmusklerne. 

I lette  Tilfælde,  hvor  Patienten  er  i Stand  til 
selv  at  korrigere  Deformiteten  fuldstændigt,  — saaledes 
at  de  physiologiske  Krumninger  fremtræde  i deres 
normale  Udstrækning  — er  en  kraftig,  energisk  ledet, 
Gymnastikundervisning  stundom  tilstrækkelig. 

Behandlingen  kommer  væsentligt  til  at  bestaa  i 
Gymnastik  og  Massagebehandling  af  Rygmusklerne. 

Gymnastiken  omfatter  dels  Øvelser,  hvorved 
Legemets  forskjellige  Muskelgrupper  paavirkes,  dels 
saadanne  Øvelser,  som  have  Indflydelse  paa  Legemets 
Holdning,  saasom  Marschøvelser  under  Kommando, 
hvorved  det  bør  overholdes,  at  Brystet  holdes  godt 
frem. 

Af  speciel  Ryggymnastik  kan  anbefales  Brugen 
af  Kj ølstads  Bælte,  en  Øvelse,  hvis  Princip  falder 
sammen  med  den  af  Hoffa  anbefalede  »moralske« 
Gymnastik,  hvorved  Børnenes  Æresfølelse  søges  paa- 
virket og  derved  Energien  anspændt. 

Svømning  og  Fægtning  ere  gode  Øvelser. 

Anbefales  kan  den  »fremliggende  Holdning«,  om- 
talt ved  Skoliosens  Behandling. 

Endvidere  kunne  følgende  Øvelser  anvendes. 

»Frembøisiddende  Rygbøining  bagtil«:  Patienten 

sidder  paa  en  Stol,  en  Assisterende  staar  foran,  fatter 
Patientens  Hænder  og  gjør  Modstand  imod  Ryggens 
Bøining  tilbage.  Øvelsen  kan  ogsaa  udføres  staaende, 

som  udfaldsstaaende*)  Rygbagoverbøining.  Kraftig 
virker  ligeledes  udfaldsstaaende  Tridsetrækning  og 
»siddende  Nakke-  og  Rykbøining  bagtil«.  Patienten 
sidder  paa  en  Tabouret.  En  bagvedstaaende  Assistent 
lægger  sin  Underarm  imellem  Patientens  Skulderblade 
og  Haanden  hviler  imod  Nakken.  Idet  Patienten 
bøier  Ryg  og  Hoved  tilbage,  gjør  Assistenten  en  kraftig 
Modstand. 

Reynier  anvender  tykke  Kaoutschuk-Snore  til  en 
Mængde  Øvelser,  hvorved  Rygmusklerne  styrkes. 

Shaw  anbefaler  at  lade  Patienter  med  Kyphose 
bære  tunge  Byrder  paa  Hovedet,  for  derved  at  tvinge 
Vedkommende  til  »at  rette  Ryggen«.  Hoffa  anbefaler 
denne  Methode,  medens  St.  Germain  paastaar,  at 
Virkningen  af  denne  Fremgangsmaade  netop  er,  at 
Krumningerne  forøges. 

Af  fremragende  Betydning,  i Forbindelse  med 
Gymnastik,  er  Massagebehandling  af  Ryggens  Muskler. 
Patienten  anbringes  paa  en  lav  Bænk,  Ryggen  ind- 
gnides med  renset  Svinefedt  og  Muskulaturen  masse- 
res fra  Nakken  til  Os  sacrum.  Skuldermusklerne 
maa  ogsaa  behandles.  Der  anvendes  Effleurage  paa 
langs  og  Savning  paa  tværs  af  Muskelfibrene,  samt 
Hakninger.  Under  Massageseancen  udføres  gjentagne 
Gange  aktive  Bevægelser,  saasom  »fremliggende 
Holdning«,  Svømmebevægelse  med  Armene,  o.  lign. 

Mobiliseringen  af  Columna  kan  kun  i ganske 
lette  Tilfælde  fuldføres  ved  Gymnastik  alene. 


*)  Den  udfaldsstaaende  Udgangsstilling  er  den  samme, 
som  indtages  ved  Hugning  og  Fægtning. 

Af  passive  Mobiliserings  Midler  have  vi  først  og 
fremmest  Sayre’s  vertikale  Suspension.  Touget  bør 
hænge  ned  bagved  Patienten,  som  derved  tvinges  til 
at  holde  Skuldrene  tilbage.  Tillige  bør  Fødderne 
flyttes  tilbage  for  Ophængningslinien,  da  Ryggen 
derved  nødsages  til  at  indtage  en  lordotisk  Bøining. 

Kraftigere  virker  Lorenz  Bom  anvendt  paa  den 
Maade,  vi  have  omtalt  ved  Skoliosens  Behandling, 


Fig.  35. 

» 

idet  Patienten  suspenderes  liggende  paa^  Ryggen.  Der 
udøves  af  Lægen  et  Træk  i Skuldrene  i Retning  bag- 
til Fig.  35. 

En  anden  kraftig  korrigerende  Øvelse  er  Lorenz’ : 

»hoftefaststaaende  Kropbagoverbøining,«  Fig.  36. 
Patienten  staar  op,  og  vender  Ansigtet  ind  imod  en 
Dørstolpe  e.  lign.,  hvortil  Bækkenet  fikseres  med  et 
Bælte.  Under  Aksillerne  lægges  om  Ryggen  en  stærk 

elastisk  Slynge,  hvis  Ender  ere 
fæstede  til  Dørkarmen.  Hænderne 
lægges  i Nakken,  Albuerne 
holdes  godt  tilbage  og  Patienten 
udfører  nu  kraftige  Bagover- 
bøininger. 

En  kraftig  Udretning  kan 
opnaaes,  naar  Patienten  sidder 
ned  foran  Lægen,  som  med  sit 
Knæ,  anbragt  imellem  Patientens 
Skulderblade,  udøver  et  Tryk 
fortil,  medens  Skuldrene  samtidigt 
trækkes  tilbage. 

Skal  Bandage  anvendes  ved 
Kyphosens  Behandling?  Almin- 
Fjo  36  delige,  stive  Korsetter,  Sayre’s 

Trøie  o.  lign.,  som  kun  virke 
som  Kontentivbandager,  uden  at  have  redresserende 
Virkning,  maa  forkastes,  Musklerne  svækkes  ved 
deres  Anvendelse. 

De  mange  Rygholdere  due  heller  ikke.  For  at 
en  Rygholder  kan  øve  nogen  Virkning,  maa  den 
have  et  fast  Bækkenbælte  (Hoffa).  Nyrops  Rygholder 
anbefales  fra  flere  Sider.  Den  bestaar  af  et  Bækken- 
bælte, hvortil  er  fastgjort  en  Staalfjeder,  som  fjedrer 

bagtil  og  hvis  øverste  Ende  er  forbundet  med  en 
Tværstang,  som  bærer  to  Armkrykker.  Efter  An- 
læggelsen trækker  den  Skuldrene  stærkt  tilbage.  Vi 
vilde  foretrække  et  bredt,  af  hærdet  Læder  formet, 
Bækkenbælte,  i Stedet  for  det  smalle.  Ved  lavt- 
siddende Kyphose  anbefaler  Hoffa  at  forbinde  Ryg- 
holderen med  et  almindeligt  Korset. 

Øvelserne  maa  i Begyndelsen  ikke  trætte  for 
meget.  Horizontalt  Leie,  med  en  Pude  i Regio  lum- 
balis  (Redard),  er  at  anbefale  nogle  Timer  daglig. 
Om  Natten  bør  Patienten  ligge  paa  et  haardt, 
fladt  Leie,  med  Hovedpuden  anbragt  under  Lænden 
{Redard). 

Til  Natteleie  kan  benyttes  en  »Reklinationsseng«, 
fremstillet  paa  samme  Maade  som  ved  Spondylitis,  af 
Gibs  eller  Spaan.  I et  saadant  Reklinationsleie  holdes 
Ryggen  korrigeret  hele  Natten. 

Legemsholdningen,  saavel  i staaende  som  siddende 
Stilling,  ved  Arbeide  og  Læsning,  maa  nøie  over- 
vaages. 

Faradisation  af  Ryggens  Muskler  anbefales  af 
franske  Orthopæder.  Af  hydrotherapeutiske  Midler 
anbefales  kold  og  »skotsk«  Douche  paa  Ryggen,  for 
at  fremkalde  Muskel-Kontraktioner. 

Patienter  i Alderen  6 — 20  Aar  helbredes,  som 
oftest,  i Løbet  af  2 — 4 Maaneder. 

Den  rakitiske  Kyphose  kræver  en  antirakitisk 
Behandling  og  Massage  af  Musklerne.  Den  lille 
Patient  bør  ikke  bæres  paa  Armen,  men  hvile  paa 

en  faststoppet  Madrats  Dag  og  Nat.  Særlig  at 
anbefale  er  ogsaa  her  Phelps  Gouttiére,  hvori  der, 
svarende  til  Kyphosens  mest  fremstaaende  Parti, 
lægges  en  Pølsepude.  Efter  nogle  Maaneders  Forløb 
anlægges  et  Spaankorset. 


Luxatio  coxæ  congenita. 

Kan  en  »medfødt«  Hofteluksation  helbredes  O: 
kan  den  reponeres  saaledes,  at  et  normalt,  funktions- 
dygtigt Hofteled  dannes?  Henset  til  Lidelsens  patho- 
logiske  Anatomie,  hvor  Acetabulum  som  Regel  findes 
i høj  Grad  forandret:  formindsket,  affladet  og  af 
uregelmæssig  Form,  medens  Caput  femoris  findes 
mere  eller  mindre  deformt,  maa  man  sikkert  stille 
sig  meget  tvivlende  overfor  Muligheden  af  en  Repo- 
sition  og  hvis  en  saadan  virkelig  kunde  opnaas, 
endnu  mere  tvivlende  til  en  Retention  af  det  repo- 
nerede  Laarhoved,  naar  henses  til,  at  Kapslen  er 
slap  og  Musklerne  delvis  ude  af  Funktion. 

Der  foreligger  imidlertid  i Literaturen  en  Række 
Tilfælde,  hvor  der  paastaas  at  være  opnaaet  fuld- 
stændig Helbredelse  ved  orthopædisk,  ublodig  Be- 
handling. De  fleste  af  disse  Tilfælde  taale  imidlertid 
ikke  en  kritisk  Bedømmelse,  saaledes  Pravaz’  bekjendte 
19  »Helbredede«,  hvor  Helbredelsen,  efter  Bouviers 
Undersøgelse,  indskrænkede  sig  til,  at  der  var  dannet 
en  Nearthrose  paa  et  mere  heldigt  beliggende  Sted. 

Den  anvendte  Behandling  er  oftest  permanent, 
Dag  og  Nat  gjennemført,  Vægtekstension  i meget  lang 

Tid.  Burkminster-Brown  holdt  et  Barn  1 1/2  Aar  i 
Sengen,  Adams  anvendte  i 6 Tilfælde  Methoden  i 
2 Aar. 

I Betragtning  af,  at  disse  Helbredelser  maa  hen- 
regnes til  de  allerstørste  Sjeldenheder,  kan  der  ikke 
noksom  advares  imod  disse  Forsøg,  hvor  kun  eet 
er  sikkert,  at  de,  bortset  fra  deres  Legemslyde,  iøvrigt 
saa  sunde  Børn,  maa  lide  meget  og  at  Resultatet  let 
bliver  Anæmie  og  en  Forværrelse  af  Deformiteten. 

Vi  tilføie,  at  Hoffa,  trods  alvorlige  Forsøg  ikke 
opnaaede  Reposition  hos  et  IT/2  Aar  gammelt  Barn, 
som  altsaa  var  kommet  under  Behandling  i en  ual- 
mindelig tidlig  Alder.*) 

Anderledes  stiller  Forholdet  sig  ved  nogle  ope- 
rative Indgreb,  hvorved  Misforholdet  imellem  Aceta- 
btdum  og  Caput  femoris  søges  rettet.  Ihvorvel  disse 
Operationer  udkræve  en  udviklet  operativ  Teknik  og 
Pleie  paa  et  velordnet  Sygehus,  skulle  vi  dog  i Korthed 
omtale  disse  geniale  Operationer. 

Ved  Hoffas  Operation  er  der  Tale  om  en  virkelig 
Helbredelse,  idet  Caput  føres  tilbage  i det  restaurerede 
Acetabulum.  Hoffa  beskriver  selv  Operationen  saa- 
ledes. 

Idealet  af  den  medfødte  Hofteluksations  Be- 
handling er:  Reposition  af  Caput  i det  ved  Meisel- 

resektion  tilstrækkeligt  uddybede  Acetabulum.  Defor- 


*)  Vi  have  een  Gang  konstateret  en  medfødt  Luksation 
hos  et  s/4  Aar  gammelt  Barn  — Diagnosen  viste  sig 
senere  rigtig. 

miteten  og  dens  Følger  ville  da  med  et  Slag  forsvinde. 
Lykkes  Repositionen,  kan  der  ligesaa  godt  her,  som 
høiere  oppe  paa  Os  ilei,  dannes  en  Nearthrose,  Trans- 
formationskraften vil  da  paavirke  Knoglernes  Arki- 
tektur og  gjengive  Caput  og  Collum  deres  oprindelige 
Form,  saaledes  at  en  anatomisk  Helbredelse  finder 
Sted.  Med  Langenbecks  Resektionssnit  aabnes  Leddet 
og  alle  Bløddele  løsnes  subkutant  fra  Trochanter, 
hvorefter  det  uden  Undtagelse,  hos  alle  Individer 
under  10  Aar,  ved  Fleksion  af  Laaret  og  direkte 
Tryk  paa  Caput,  lykkes  at  bringe  dette  ind  i det 
gamle  Acetabulum.  Repositionen  er  umulig,  saalænge 
Bløddelene  ikke  ere  løsnede.  Det  reponerede  Ben 
stiller  sig  imidlertid  i Fleksionsstilling  og  ved  Forsøg 
paa  Ekstension  smutter  Caput  straks  ud  igjen.  Caput 
trykkes  derfor  fast  ind  imod  Acetabulum,  medens  en 
Assistent  udfører  Bøining  og  Strækning  i Knæleddet, 
for  at  strække  Mm.  biceps,  semimenbranosus  og  se- 
mitendinosus.  Hos  smaa  Børn  lykkes  dette  efter  5 
Minutters  Forløb,  hos  Børn  over  6 Aar  maa  man 
hellere  straks  foretage  Tenotomie,  hos  ældre  tillige 
af  Fascia  lata  og  Musklerne,  som  udspringe  fra  Spina 
ilei  anterior  superior. 

Operationens  anden  Akt  er  Dannelsen  af  det 
nye  Acetabulum.  Med  en  bajonetformig  bøiet  Volk- 
mann’s  skarp  Ske,  omgaas  under  Ledelse  af  Pege- 
fingeren hele  Acetabulum  og  hele  dens  Indhold  af 
Bindevæv,  Fedtvæv  og  Brusk  fjernes.  Kanten  af 
Acetabulum  skaanes.  »Det  er  utrolig  saa  dybt  man 
kommer. « 

Tredie  Akt:  Repositionen,  sker  nu  let.  Saar- 

hulen  renses  ved  en  Vandstraale.  Det  overflødige  af 
Kapslen  ekstirperes  og  Saaret  fyldes  med  Jodoform- 
gaze.  Smaa  Børn  anbringes  i en  Phelps  Gouttiére,  større 
Børn  i en  Strækkebandage. 

Ved  Dobbelt-Luksation  opereres  begge  Ben  paa 
een  Gang  og  Patienten  faar  et,  efter  Gibsafstøbning 
formet,  Læderbælte  paa,  for  at  hindre  en  Opadglidning 
af  Capita. 

Senere  anvendes  ingen  Bandage.  Hoffa  omtaler 
et  Barn,  som  forlod  Kliniken  6 Uger  efter  Operati- 
onen uden  Bandage.  Jo  tidligere  Barnet  opereres, 
des  lettere  er  Operationen.  Hoffa  vil  kun  operere 
hos  Børn  under  10  Aars  Alderen,  hos  ældre  Børn 
foretrækker  han  Koenig’s,  nedenfor  omtalte,  Ope- 
ration. 

Medens  en  virkelig  anatomisk  Helbredelse  kun 
naas  ved  Hoffas  Operation,  have  forskj ellige  Kirurger 
søgt  at  forbedre  Deformiteten  ved  Dannelse  af  en 
Nearthrose  paa  et  mere  gunstigt  beliggende  Sted. 

Her  skal  først  nævnes  Koenig’s  Operation.  Et 
Snit  føres  i en  Bue  om  Trochanter,  5 — 6 Gtm. 
fjernet  fra  denne.  Ved  dette  Snit,  som  føres  helt 
ind  paa  Os  ilei,  gjennemskæres  Musklerne,  saavelsom 
Periost.  Indenfor  Periostlappen  sættes  en  bred 
Meisel,  hvormed  en  vifteformet  Lap  løsnes.  Lappen 
bliver  smallere,  men  tykkere  nedimod  Leddet.  Naar 
Undermineringen  er  udført  i tilstrækkelig  Udstrækning, 
klappes  Lappen  om,  saaledes,  at  den  som  en  Hul- 
skaal  kommer  til  at  omgive  Caput  og  forenes  ved 

Kagutsuturer  med  Kapslen.  Derefter  sutureres 
Musklerne  og  Saaret.  Hensigten  er  at  sætte  en 
Hindring  af  nydannet  Benvæv  imod  Forskydningen  af 
Caput.  Her  er  saaledes  kun  Tale  om  Dannelse  af 
en  solid  Pseudarthrose. 

Den  ovenfor  omtalte  aarelange  Anvendelse  af 
permanent  Ekstension,  hører  ogsaa  herhen,  men  bør 
som  nævnt  indstændigt  fraraades. 

Paci  søger  at  føre  Caput  saa  langt  ned  som 
muligt,  for  at  faa  dannet  en  Nearthrose  i Nærheden 
af  Acetabulum.  Paci  mener,  at  Reduktionshindringen 
ikke  skyldes  Knoglerne,  Kapslen  eller  Ligamenterne, 
men  Mm.  pelvi-trochanterici,  hvis  Retning  er  forandret. 
Han  søger  ved  en  Løftestangsbevægelse  at  lade  Benet 
gjennemløbe  en  Vej  modsat  den  det  tilbagelagte  ved 
Luksationens  Indtræden.  Disse  Reduktionsforsøg  falde 
i 4 Tempo  (Redard).  Første  Tempo:  Barnet  ligger 

i Rygleie  paa  en  faststoppet  Madrats,  medens  en 
Assistent  fikserer  Bækkenet.  Ekstremiteten  bøies  i 
Knæ-  og  Hofteled  i størst  mulig  Udstrækning,  medens 
der  samtidigt  udøves  et  Tryk  paa  Knæet  i Retning 
nedad.  Herved  slappes  de  Muskler,  som  fra  Bækkenet 
gaa  til  Laar  og  Læg.  Caput  femoris  nærmes  til 
Acetabulum  og  kan  i ekstreme  Tilfælde  komme  ned 
i Høide  med  og  lidt  bagved  Acetabulum.  Ved  andet 
Tempo  søges  Caput,  ved  Abduktion  af  Laaret,  ført 
fortil,  hvorefter  det,  — tredie  Tempo  — ved.  Udad- 
rotation  af  det  stadig  flekterede  Ben,  føres  nær  hen 
til  Acetabulum.  Endelig  udføres,  som  fjerde  Tempo, 
en  sindig  Ekstension. 

Bevægelsen  udføres  meget  roligt  og  sindigt,  uden 
Voldsomhed,  for  at  undgaa  Sønderrivninger.  Kloro- 
form er  som  Regel  ikke  nødvendig. 

Efter  »Reduktionen«  anlægges  en  Vandglasban- 
dage, som  bliver  liggende  i 1 Maaned.  Derefter  an- 
vendes i 3 Maaneder  Vægtekstension,  efter  Volkmanns 
Methode.  Medens  der  om  Natten  i et  Aar  fortsættes 
med  Vægtekstension,  tillades  nu  Gangøvelser,  i Be- 
gyndelsen med  Krykker,  senere  med  Stok.  »Hel- 
bredelse« efter  et  Aars  Forløb.  De  fleste  af  »Reduk- 
tionens« Resultater:  Ophør  af  Forkortning,  Aftagen 

af  Trochanters  Fremstaaenhed  og  af  Lordosen  siges  at 
holde  sig. 

Paci  og  Redard  anbefale  Methoden  navnlig  ved 
ensidig  Luksation. 

Andre  Behandlingsmaader  ere  anbefalede  for  at 
bedre  enkelte  Symptomer.  Af  disse  skulle  her  kun 
omtales  Volkmanns  særegne  Anvendelse  af  Vægt- 
ekstension, for  at  fjerne  Forkortningen.  Han  til- 
stræbte gjennem  aarelang  fortsat  Behandling  at  opnaa, 
at  Benet  af  sig  selv  indtager  en  abduceret  Stilling, 
hvoraf  følger  en  Sænkning  af  Bækkenet  paa  den  syge 
Side.  Resultatet  er  en  tilsyneladende  Forlængelse  af 
det  forkortede  Ben.  Den  anvendte  Vægt  maa  være 
saa  betydelig,  at  det  lukserede,  forkortede  Ben  i 
Rygleie  synes  længere  end  det  sunde  — der  maa 
indtræde  en  »Overkorrektion«.  Der  anvendes  Vægte 
paa  4 — 5,  hos  ældre  Børn  7 — 8 Kilo.  I Begyndelsen 
anvendes  Hefteplaster  til  Ekstensionen,  senere  an- 
vendes nøie  passende,  efter  Gibsafstøbning  formede 

Lædergamascher,  som  naa  helt  op  til  Hoften.  Eksten- 
sionen anvendes  kun  om  Natten,  om  Dagen  bevæge 
Børnene  sig  frit  om.  Volkmann  har  gjennemført 
denne  Behandlingsmaade  i 5 — 10 — 15  Aar.  Man 
skal  kunne  opnaa  en  tilsyneladende  Forlængelse  af 
3 — 5 Ctm.  Hoffa  advarer  imod  samtidig  Anvendelse 
af  høi  Saal  om  Dagen,  »da  der  herved  om  Dagen 
ødelægges,  hvad  der  opnaaes  om  Natten.«  Hertil  maa 
dog  indvendes,  at  Resultatet  i mange  Tilfælde  vistnok 
da  maa  blive  en  statisk  Skoliose  og  da  — ere  vi 
fra  Scylla  komne  i Carybdis. 

Tilbage  at  omtale  bliver  den  palliative  Behandling, 
hvorved  enhver  Tanke  om  Helbredelse  og  Bedring  er 
opgivet.  Ved  denne  Behandling  tilstræbes  at  hindre 
yderligere  Forskydning  af  Caput  femoris,  samtidigt 
med,  at  Luksationens  mest  fremtrædende  Symptomer, 
den  vraltende  Gang  ved  den  dobbelte,  den  haltende 
Gang  ved  den  ensidige  Luksation  søges  bedrede. 

Ved  ensidig  Luksation  med  ringe  Forskydelighed 
af  Caput,  er  det  tilstrækkeligt  at  anvende  en  høi 
Saal,  hvis  Høide  er  angivet  ved  Forkortningens 
Størrelse.  Er  der  betydelig  Løshed,  anvende  vi  i 
Forbindelse  hermed  et  Læderbælte  formet  over  en 
Gibsafstøbning.  Afstøbningen  tages  paa  sædvanlig 
Maade  af  den,  let  suspenderende,  i Olie  indsmurte, 
Patient.  Bæltet  har  en  skæv  Form,  idet  det  er  høiere 
paa  den  syge  end  paa  den  sunde  Side.  Paa  den 
sunde  Side  naar  Bæltet  nedad  til  et  Punkt  omtrent 
V2  Tomme  ovenfor  Trochanter,  medens  det  paa  den 
syge  Side  naar  1 — 2 Tommer  nedenfor  denne.  Opad- 

til  naar  Bæltet  paa  den  sunde  Side  til  c.  1 Tomme 
ovenfor  Crista  ilei,  paa  den  syge  Side  til  i Høide  med  11 
Ribben.  Gibsformen  maa  tages  med  Omhu,  navnlig 
bør  den  fremstaaende  Trochanter  modelleres  meget 
n'øie  ved  faste  Strygninger  om  dens  øverste  Del,  paa 
det  Tidspunkt  da  Gibsen  er  ved  at  stivne.  Der  op- 
naaes  herved,  at  der  i Læderbandagen  vil  findes  en 
efter  Trochanter  nøie  afpasset  Udhulning,  hvorigjennem 
der  kan  virkes  paa  Forskydningen.  Læderbæltet  for- 
synes foran  med  Snøreindretning.  For  at  forhindre, 
at  Læderbæltet  glider  opad,  forsynes  det  med  en 
Krykke  under  den  til  den  syge  Side  svarende  Arm. 

Armkrykken  bør  nøie  passe  til  Siddevæggen  af 
Thoraks.  Formen,  hvorefter  Smeden  fremstiller  den, 
kan  tages  med  en  bøielig  Metalstrimmel  (Zink  eller 
Bly).  Krykken  skal  være  af  Staal,  1 Ctm.  bred, 
lmm.  tyk,  forneden  findes  3 — 4 Huller,  for  at  Krykken 
alt  eftersom  Barnet  vokser  kan  gjøres  høiere.  Foroven 
bærer  Staalstangen  en,  af  Jern  smeddet,  Bøile,  som 
polstres  med  Flonel  og  betrækkes  med  Læder,  hvorpaa 
Aksillen  hviler.  Krykken  skal  have  en  saadan  Høide, 
at  den  ikke  trykker  i Aksillen,  naar  Patienten  staar 
naturligt  med  nedhængende  Arme  og  uden  at  skyde 
Skulderen  i Veiret.  Ved  en  Skrue  fastgjøres  Arm- 
krykken til  Læderbæltet  lidt  ovenfor  Trochanter. 
Med  Hensyn  til  høiere  Saal  tilraade  vi  at  anvende 
den  i Fig.  37  a,  angivne  Form  med  afrundet  forreste 
Del,  i Stedet  for  den  almindeligt  anvendte  Form  Fig. 
37  b.  Fordelene  ere,  at  Gangen,  paa  Grund  af  den 
lettere  »Afvikling«,  er  friere,  og,  at  der  udfordres 

færre  Reparationer,  idet  den  forreste  Del  af  Støvle  b 
hurtigt  slides  og  Korkindlægget  ødelægges. 

En  anden  Form  af  forhøiet  Støvle  er  Schedes 
» Gyngestøvle «.  Under  Saalen  paa  en  almindelig  Støvle 


anbringes  en  Staalplade  af  Saalens  Bredde  og  ca~ 
2mm.  tyk.  Pladen  bøies  efter  Fladen  saa  meget,  at 
Afstanden  fra  Støvlens  Saal  til  Buens  Toppunkt 
svarer  til  den  ønskede  Forhøjelse.  Gyngesaalen  fast- 
gjøres  til  Støvlens  forreste  og  bageste  Parti  og  be- 
klædes paa  den  nederste  Flade  med  tykt  Saalelæder. 
Paa  en  saadan  Vuggesaal  gaar  Patienten  let  og  be- 
hageligt. Vi  have  ofte  anvendt  den  og  været  tilfreds 
med  dens  Virkning. 

Ved  dobbeltsidig  Luxation  anvende  vi  et  Læder- 
bælte, som  for  at  hindre  Opadglidning  forsynes  med 
2 Armkrykker.  Nedadtil  gaar  dette  Bælte,  som  formes 
efter  en  Gibsafstøbning,  nogle  Tommer  nedenfor 
Trochanteres  og  formes  nøie  efter  disse,  opad  strækker 
det  sig  til  i Høide  med  11  Costa.  Armkrykkerne 
fremstilles  og  fastgjøres  som  ovenfor  omtalt.  Er  der 
stærkt  udtalt  Lordose,  kan  Bæltet  foran  gjøres  lavere 
og  en  bred  Elastik  fastgjøres  imellem  Armkrykkerne. 

Underlivet  holdes  herved  noget  tilbage.  Hos  voksne 
Kvinder  kunne  Armkrykkerne  i sjeldne  Tilfælde  und- 
væres, ved  at  forme  Læderbæltet  med  stærkt  udtalt 
»Taille«.  Stundom  er  Forskydningen  af  Caput  forskj ellig 
paa  de  to  Sider,  saaledes  at  Patienten  halter ; det  mest 
forkortede  Ben  maa  da  forsynes  med  en  høi  Saal. 

I Korthed  kunne  vi  resumere  Behandlingen  saa- 
ledes. Den  ideale  Behandling,  den  anatomiske  Hel- 
bredelse opnaas  kun  ved  Hoffas  Operation.  Det  er 
endnu  for  tidligt  at  anbefale  denne  Operation  som  en 
almengyldig  Kur;  Resultaterne  og  deres  senere  Forløb 
maa  først  slaas  fast  efter  længere  Tids  Forløb. 

Den  palliative  Behandling  bør  vælges  i de  fleste 
Tilfælde.  At  fordømme  de  iøvrigt  saa  sunde  og  livs- 
glade Børn  til  aarelangt  Sygeleie,  indlade  de  færreste 
Forældre  sig  paa,  især  da  Resultatet  er  mere  end 
tvivlsomt. 

Almindelig  Vægtekstension,  uden  Abduktion,  er 
at  anbefale  om  Natten. 

Hvis  der  optræder  »coxitiske«  Symptomer  anvendes 
først  i længere  Tid  permanent  Vægtekstension.  I 
fortvivlede  Tilfælde  anvendes  Resektion  af  Caput, 
hvilket  vel  er  den  eneste  berettigede  Indikation  for 
dette  operative  Indgreb  ved  denne  Deformitet. 


Genu  valgum. 

Ved  Behandlingen  af  Genu  valgum  maa  del- 
tages Hensyn  til  Ætiologien  og  Patientens  Alder. 

Hos  smaa  Børn  er  Lidelsen  næsten  udelukkende 
af  rakitisk  Oprindelse.  Saadanne  Børn  bør  ikke  op- 
muntres  for  tidligt  til  at  gaa,  ligesom  en  antirakitisk 
Behandling  med  passende  Medikamenter,  Ordning  af 
Levevis,  Kost  o.  s.  v.  nødvendigvis  maa  indledes. 

I lette  Tilfælde,  hvor  Deformiteten  ikke  er  for 
betydelig  og,  hvor  der  ikke  er  udtalt  Løshed  i Knæ- 
leddet, er  en  lokal  Behandling  oftest  overflødig,  da 
Spontanhelbredelse  i Reglen  indtræder  i Løbet  af 
nogle  Aar. 

For  at  have  et  Udgangspunkt  og  for  Kontrollens 
Skyld  bør  man  ved  Behandlingens  Begyndelse  skaffe 
sig  en  Gjengivelse  af  Deformitetens  Grad.  Dette  kan 
ske  paa  en  meget  simpel  Maade.  Patienten  lægges 
op  paa  et  Bord,  paa  hvilket  der  er  lagt  et  stort 
Stykke  Papir,  saasom  Indpakningspapir  e.  lign.  Ind- 
siderne  af  Patientens  Knæ  berøre  hinanden.  Et 
Blyant  føres  om  Kontouren  af  begge  Ben  fra  Troch- 
anter  til  Perinæum,  og  saaledes  faa  vi  en  tydelig 
Fremstilling  af  Deformiteten.  Tage  vi  med  nogle 

Maaneclers  Mellemrum  en  saadan  Kontourtegning, 
kunne  vi  paa  en  let,  iøinefalclende  Maade  følge  det 
enkelte  Tilfældes  Forløb. 

Findes  der  tillige  Platfod  paa  den  ene  eller  paa 
begge  Sider,  bør  ogsaa  denne  Deformitet  behandles. 

Hvis  Deformiteten  er  betydeligere,  maa  en  lokal 
Behandling  paabegyndes. 

Owen  anvender  en  meget  simpel  Fremgangsmaade. 
Findes  Deformiteten  kun  paa  den  ene  Side,  anvender 
han  en  lang  polstret,  udvendig  Skinne,  som  naar  fra 
Crista  ilei  til  nedenfor  Malleolus  externus.  Denne 
Skinne  fastgjøres  med  Remme,  Fig.  38, 
idet  en  Rem  spændes  om  Laaret,  en 
anden  om  Crus,  medens  Knæet  med  en 
tredie  søges  trukket  ud  imod  Skinnen. 
Findes  Genu  velgum  paa  begge  Knæ 
anbringes  en  Pude  imellem  Knæene, 
som  holdes  sammen  med  en  Rem, 
medens  to  andre  Remme,  en  om  Crus, 
og  en  om  Malleoli  søge  at  udrette  Defor- 
miteten. Puden  virker  som  et  Hypo- 
mokleon. 

En  ganske  lignende  Fremgangsmaade 
anvendes  af  Heine,  som  imellem  Knæene 
befæster  en  Kilepude,  medens  en  om 
Malleoli  spændt  kraftig  Elastik  søger  at  nærme  disse 
til  hinanden. 

Landerer  anbefaler  hos  smaa  Børn  følgende 
Bandage.  To  vifteformede  Stykker  Hefteplaster,  an- 
bringes paa  Indsiden  af  Femur  og  Crus  og  fæstnes 


Fig.  38. 

ved  et  Flonels  Bind.  Hefteplasterstykkernes  smalle 
Ender  forenes  derpaa  med  en  stærk  Elastik.  Ban- 
dagen skiftes  med  2 — 3 Ugers  Mellemrum.  Efter 
Tilfældets  Grad  medgaar  1 — 9 Maaneder  til  Hel- 
bredelsen. 

Disse  Methoder  kunne  med  Held  anvendes  hos 
smaa  Børn,  men  udkræve  indtil  J/2  Aars  Sengeleie. 

Hos  større  Børn  anvendes  portative  Bandager. 
Mikulicz’  Bandage,  ligner  i Princippet  Landerers 
Bandage.  En  Gibsbandage  anlægges  fra  Malleoli 
indtil  øverste  73  Femur.  Foran  og  bagved  Knæ- 
leddet indgibses  i Bandagen  to  smaa  Skinner,  for- 
synede med  Led,  som  tillade  Sidebevægelser.  Paa 
Indsiden,  noget  ovenfor  og  nedenfor  Knæleddet  er 
der  i Bandagen  fastgjort  2 Metalkroge.  Efter  at 
Gibsbandagen  er  fuldstændigt  tørret,  gjennemskæres 
den  paa  Udsiden  med  et  Tværsnit,  som  strækker  sig 
fra  Skinne  og  til  Skinne,  paa  Indsiden  bortskæres 
imellem  Skinnerne  en  Strimmel  af  1 — IV2"  Bredde. 
Der  findes  altsaa  nu  2 Gibsbandager,  en  om  Grus 
og  en  om  Femur,  forbundne  med  de  leddede  Skinner. 
Imellem  de  to  Kroge  spændes  en  kraftig  Elastik,  som 
altsaa  stadigt  søger  at  redressere  Deformiteten. 

Thomas  Skinne  Fig.  39  anbefales  varmt,  navnlig 
af  Hoffa.  Den  er  virksom  og  kan  under  Lægens 
Tilsyn  fremstilles  overalt.  Den  bestaar  af  en  ud- 
vendig, stiv  Skinne,  saa  stærk,  at  den  ikke  bøier  sig. 
Opad  tager  den  Støtte  paa  Bækkenet,  indad  er  den 
med  et  horizontalt  Stykke  fastgjort  i Støvlen.  Med 
den  udvendige  Skinne  er  forbundet  to  Bøiler,  hvoraf 

den  ene  omfatter  Laaret,  den  anden  Crus,  bagpaa 
ere  de  forbundne  med  en  lige  Skinne,  som  skal  gaa 
lige  midt  over  Poples.  Hovedsagen  ved  Konstruk- 
tionen er  (Hoffa)  Tværbøilernes  Udgangspunkt  fra  den 
udvendige  Skinne.  Den  øverste  Bøile  er  af  2 — 3 
Ctm.  bredt  Baandjern  og  saa  stiv,  at  Lægen  lige 
netop  kan  forme  den  om  Laaret.  Den 
udgaar  fra  den  udvendige  Skinne,  nøj- 
agtigt i Høide  med  Sulcus  infranatium 
og  slynger  sig  om  Laaret  indtil  midt 
paa  dets  Forside.  Dens  Hensigt  er  at 
forhindre  Skinnens  Forskydning  fortil 
og  indad.  Nederste  Bøile  anbringes  paa 
det  Sted,  »hvor  Fibula  ophører  at 
være  subcutan«  og  omfatter  bageste 
og  udvendige  Side  af  Grus.  Skinnen 
fikseres  ved  Bind,  Fig.  40,  og  bæres 
kun  om  Dagen. 

Slutteligen  skulle  vi  omtale  Wolffs 
»Etappenverband«,  en  Bandage,  der,  som  Hoffa  siger, 
sikkert  vil  fortrænge  alle  de  andre,  hos  Patienter 
under  18  Aar.  Den  er  let  anvendelig,  meget  virksom 
og  theoretisk  set  fuldt  ud  rationel,  idet  Patienten 
først  faar  Lov  til  at  gaa  paa  det  fuldstændig  re- 
dresserede Ben  saaledes,  at  Transformationskraften 
kan  bevirke  en  anatomisk  Helbredelse.  Princippet  er, 
at  der  kun  anlægges  een  Bandage,  hvorefter  der 
redresseres  med  korte  Mellemrum,  Etapper,  indtil 
Deformiteten  er  fuldstændig  udrettet,  hvorefter  Hel- 

bredelsen  overlades  til  .Naturen  selv,  medens  Patienten 
gaar  om  med  sin  Bandage. 

Bandagen  anlægges  saaledes.  Patienten  kloro- 
formeres, og  Benet  indvikles  i Vat,  som  fastholdes 
med  Gazebind.  Derefter  anlægges  en  Gibsbandage, 
som  strækker  sig  fra  Malleoli  og  opad  til  Trochanter 
udvendig,  til  Plica  inguinalis  indvendig. 

Bandagen  anlægges  uden  nogetsomhelst 
Forsøg  paa  Redressement,  hvilket  først 
udføres,  naar  Gibsen  begynder  at  stivne. 

I denne  Hensigt  fikseres  Bækkenet  af 
en  Assistent,  medens  en  anden  fast- 
holder Malleoli.  Lægen  lægger  sin  flade 
Haand  paa  Knæets  Indside  og  udøver 
et  kraftigt  Tryk  i Retningen  udad. 

Trykket  maa  vedblive  indtil  Gibsen  er 
fuldstændig  fast.  I de  nærmest  paa- 
følgende Dage  har  Patienten  i Reglen 
ret  stærke  Smerter.  Tredie  Dag  efter 
Anlæggelsen  deles  Bandagen,  ved  et  Snit  lige  svarende 
til  Leddelinien,  i to  Dele,  en  øverste  og  en  nederste. 
Snittet  gjennem  Bandagens  yderste  halve  Omkreds  er 
lineært,  medens  der  paa  Indsiden  bortskæres  et 
større  kileformigt  Stykke,  saaledes  at  der  bliver  Plads 
for  yderligere  Korrektion,  som  udføres  kraftigst 
muligt,  hvorefter  Knæet  ^tter  ved  ny  anlagte  Gibs- 
bind  fastholdes  i den  nye  Stilling.  Paa  denne  Maade 
vedblives,  med  3 Dages  Mellemrum,  indtil  Valgus- 
stillingen  i Knæleddet  er  fuldstændig  udrettet.  Hertil 
medgaar  som  Regel  1 — 2 Uger.  Naar  Udretningen 


Fig.  40. 

er  fuldendt,  fæstes,  med  Stivelsebind,  paa  hver  Side 
af  Knæleddet,  en  Skinne  af  den  i Fig.  41  angivne 
Form.  Skinnen  er  forsynet  med  et  Hængselled,  som 
anbringes  nøie  svarende  til  Leddeliniem 
Efter  nogle  Dages  Forløb,  naar  Bindene 
ere  fuldstændigt  tørrede,  bortskæres  et 
Stykke  af  Bandagen,  foran  et  smalt  Stykke, 
paa  tværs  mellem  Skinnerne,  bagpaa  et 
bredt  Tværstykke,  saaledes  at  Fleksion  og 
Ekstension  i Knæleddet  bliver  muligt.  Efter 
nogle  Dages  Forløb  faar  nu  Patienten  Til- 
ladelse til  at  gaa  oppe  som  sædvanligt,  Fig. 
42.  Naar  Bandagen  efter  3 — 4 Maaneders 
Forløb  aftages,  er  Patienten  helbredet. 

Bandagen  har  en  praktisk  Ulempe  - — 
Vanskeligheden  ved  at  skære  i den  efter- 
haanden  meget  tykke  Gibsmasse.  Besul- 
taterne  ere  efter  vor  Erfaring  overraskende  gode. 

Hos  unge,  især  mandlige  Individer  optræder  De- 
formiteten ofte  i Pubertetsalderen.  Umiddelbart  fra 
Skolebænken  sættes  de  til  fortrinsvis  staaende  Arbeide 
som  Handels-  og  Haandværkerlærlinge,  ofte  under 
ganske  forandrede  Livsvilkaar,  slette  hygieniske 
Forhold  og  med  slet  Kost.  1 sjeldne  Tilfælde  kan 
der  indtræde  en  Standsning  af  Deformitetens  Ud- 
vikling eller  endog  en  Spontanhelbredelse,  oftest  ud- 
vikles en  smertefuld  Lidelse.  Stundom  er  nogen 
Tids  Hvile,  under  gunstige  Livsvilkaar,  tilstrækkeligt 
til  Helbredelse  eller  Bedring,  men  ofte  er  det  nød- 
vendigt at  tilraade  en  Forandring  af  Livsgjerning, 


Fig.  41. 

saaledes  at  siddende  eller  i alt  Fald  gaaende  Be- 
skjæftigelse  vælges  i Stedet  for  den  staaende.  Er 
dette  umuligt  og  udvikler  Deformiteten  sig  videre, 
bør  man  straks  anvende  Wolffs  »Etappenverband«, 
som  her  giver  smukke  Resultater. 

Hos  Patienter  over  18  Aar  er  det  i Reglen  nød- 
vendigt at  tage  sin  Tilflugt  til  operative  Indgreb. 
Mange  ere  de  Operationer,  som  ere  foreslaaede  for 
at  rette  denne  Deformitet,  men  i Følge 
Middeldorpf  kritiske  Undersøgelse  kan 
især  to  anbefales : Macewens  supra- 

condylære  lineære  Osteotomie  og  Schedes 
Osteotomi  af  Tibia  og  Fibula.  Hoffa 
beskriver  disse  Operationer  saaledes. 

Macewens  Operation  udføres  paa 
følgende  Maade.  Patienten  kloro- 
formeres. Ekstremiteten  gjøres  blod- 
tom efter  Esmarchs  Methode,  og  lægges 
paa  en  aseptisk  Rullepude.  En  Assi- 
stent fikserer  Femur,  en  anden  Grus- 
Incisionspunktet  bestemmes  paa  følgende 
Maade:  en  Linie  drages  fra  et  Punkt 
omtrent  een  Fingersbred  ovenfor  øverste 
Rand  af  Condylus  externus  tværs  over  Laaret,  en 
anden  Linie  tænkes  ført  paa  langs  af  Laaret,  4 Ctm. 
foran  Senen  af  M.  adduktor  magnus.  Paa  det  Punkt, 
hvor  disse  to  Linier  skære  hinanden,  stikkes  Kniven 
ind  lige  til  Benet  og  en  Incision  gjøres,  i Retning 
nedad,  saa  stor,  at  Meislen  kan  føres  ind.  Først 
efter  at  denne  er  ført  ind,  trækkes  Kniven  ud  igjen. 


Fig.  42. 


126 


Meislen  stilles  paa  tværs  og  dens  Æg  føres  om  paa 
bageste  indre  Flade  af  Femur,  hvorefter  Knoglen 
gjennemmeisles  i Retning  udad.  For  at  Meislen  ikke 
skal  komme  i Klemme,  trækkes  den  efter  hvert  Slag 
lidt  tilbage.  Naar  der  er  gjennemmeislet  tilstrækkeligt, 
tages  Meislen  ud  og  en  Jodoformgazetampon  lægges 
ind,  hvorefter  de  resterende  Benlameller  brydes  med 
Haanden.  Nu  forbindes  Saaret,  uden  Sutur  eller 
Drain,  Blodet  indlades  og  Benet  korrigeres*)  og 
fikseres  med  en  udvendig  Skinne.  Den  første  Ban- 
dage ligger  i 4 Uger.  Derefter  anlægges  en  aftagelig 
Gibsbandage  og  det  af  Immobilisationen  stive  Knæled 
masseres  daglig.  Efter  2 — 3 Maaneders  Forløb  kan 
Patienten  atter  overtage  sine  Forretninger. 

Macewen  har  sammenstillet  1384  Tilfælde  af  sin 
Operation,  heriblandt  vare  2 Dødsfald.  Saavel  det 
kosmetiske,  som  det  funktionelle  Resultat  er  godt. 

I Følge  Middeldorpf  Undersøgelse  passer  Macewens 
Operation  i de  90  af  100  Tilfælde,  i de  resterende 
Tilfælde,  hvor  Deformiteten  skyldes  Tibia,  passer 
Schedes  Operation,  som  udføres  saaledes. 

Ved  et  2 — 3 Ctm.  langt  Snit  blottes  Fibula 
nedenfor  Capitulum,  Periostet  spaltes,  skydes  tilbage 
med  et  Raspatorium  og  Fibula  hugges  glat  igjennem 
med  en  Meisel.  Huden  paa  Tibia  aabnes  ved  et 
simpelt  Længdesnit,  Periostet  med  et  H Snit,  saa- 


*)  Der  advares  imod  at  anvende  for  stor  Kraft  ved  Ud- 
retningen, da  der  er  iagttaget  Peroneuslamhed  som 
Følge  heraf. 

ledes  at  der  dannes  to  rectangulære  Lapper.  Periostet 
løsnes  med  Varsomhed.  Efter  at  et  krumt  Raspato- 
lium  er  ført  ind  mellem  Ben  og  Periost  for  at  be- 
skytte Bløddelene,  deles  Benet  med  en  bred  Meisel. 
Kilens  Basis  maa  være  saa  stor,  at  Krumningen  kan 
korrigeres.  Snitfladerne  skal  være  glatte.  Benstumper 
fjernes  med  Omhu,  Periost  og  Hud  syes  sammen  og 
en  Forbinding,  uden  Dram,  anlægges.  Der  udføres 
straks  Korrektion  og  Benet  fikseres  ved  en  udvendig 
Skinne.  Der  medgaar  6 — 8 Uger  til  Heling,  5 — 6 
Maaneder  til  fuldstændig  Helbredelse.  Stundom  er 
det  kosmotiske  Resultat  ikke  tilfredsstillende,  hvorfor 
senere  udføres  Macewens  Operation.  Resumé:  hos 
Børn  forekommer  ofte  Spontanhelbredelse  ved  en 
antirakitisk  Behandling  alene.  Hos  større  Børn 
behandles  Almenbefmdendet,  der  anvendes  lette  porta- 
tive  corrigerende  Bandager  og  i sværere  Tilfælde 
Wolffs  Etappeforbinding.  I Pubertetsalderen  anvendes, 
hvis  nogen  Tids  Hvile  ikke  hjælper,  Wolffs  Bandage. 
Hos  Individer  over  18  Aar  anvendes  operative  Indgreb. 


Genu  varum. 


Denne  Lidelse  er  vel  næsten  altid  af  rakitisk 
Oprindelse,  hvorfor  en  antirakitisk  Behandling  altid 
straks  maa  indledes,  ligesom  rakitiske  Børn  under 
2 Aars  Alderen  saavidt  muligt  Kør  afholdes  fra  at 
gaa.  Ligesom  ved  Genu  valgum  ere  ogsaa  ved  denne 
Deformitet  Spontanhelbredelser  almindelige,  endog  be- 
tydelige Krumninger  kunne  spontant  udrettes  i Løbet 
af  nogle  Aar.  Kontroltegninger,  udførte  som  ved 

Genu  valgum  ere  at  anbefale.  Om  Natten  kan  an- 
vendes Owens  Skinne : en  lang  indvendig  Skinne, 

polstret  paa  den  udvendige  Side,  hvortil  Benet  trækkes 
ind  ved  Remme  Fig.  43.  Er  Lidelsen, 

som  sædvanligt,  dobbeltsidig  anvendes  en 
paa  begge  Sider  polstret  Skinne.  Hvis 
Lidelsen  er  betydelig,  kan  man  hos  smaa 
Børn  forsøge  manuel  Osteoclasie,  som  ud- 
føres paa  den  Maade,  at  man  hos  den 

kloroformerede  Patient,  med  Haanden 
fracturerer  Tibia  paa  det  mest  p rominerende 
Sted.  Der  udfordres  ofte  en  betydelig 

Kraftanvendelse  og  ofte  er  det  ikke  lykkedes 
os.  Efterat  Fractureringen  er  udført,  korri- 
Fig.  43.  geres  Stillingen  og  en  Gibsbandage  an- 

lægges.  Lykkes  Osteoclasien  ikke,  maa  man,  ligesom 
hos  større  Børn,  anvende  Wolffs  Etappeforbinding. 
Denne  Bandage  anlægges  paa  samme  Maade,  som 
ved  Genu  valgum,  men  for  Redressementets  Skyld 
bortskæres  her  udvendig  et  Stykke  af  Gibsbandagen, 
medens  denne  indvendig  deles  ved  et  lineært  Snit 
Resultaterne  ere  gode. 

Følgende  Bandage  kan  stundom  anvendes  med 
Held.  En  Gibsbandage  anlægges  om  Laaret  i hele 
dets  Længde  og  i denne  indgibses  en  stærk  Staal- 
fjeder.  Denne  er  saa  lang  som  Benet  og  i slap 
Tilstand  peger  dens  nederste  Del  stærkt  udad.  Derpaa 
anlægges  en  Gibsbandage  om  Crus  i hele  dets 
Længde  og  i denne  indgibses  nederste  Del  af  oven- 
nævnte Staalfjeder.  Da  Knæleddet  er  udenfor  Ban- 
dagen søger  Staalfjedren  at  udrette  Deformiteten. 
Bandagen  kan  udføres  i Læder,  saaledes  at  den  kan 
aftages  og  kun  anvendes  om  Natten.  For  at  undgaa 
Tryk  af  Fjedren,  bør  Knæets  Udside  beskyttes  med 
tyk  Filt. 

Er  Deformiteten  meget  betydelig,  bør  der  anvendes 
Osteotomie  af  Tibia. 

Stundom  iagttages  Genu  varum  paa  det  ene  Ben, 
medens  der  paa  det  andet  Findes  en  Genu  valgum. 
Denne  Deformitet  findes  kun  hos  Børn  og  er  en  direkte 
Følge  af,  at  det  rakitiske  Barn  stadig  er  blevet  baaret 
paa  samme  Arm.  Man  anvender  Wolffs  Etappefor- 
binding og  redresserer  det  ene  udad,  det  andet  indad. 

Pes  valgus. 


Pes  valgus  — Platfoden  — er  en  saare  almin- 
delig Deformitet,  saavel  hos  Børn  som  hos  Voksne. 
Men  medens  den  hos  Børn  saa  godt  som  aldrig,  eller 
yderst  sjelden,  er  smertefuld  og  kun  stundom  giver 
Anledning  til,  at  Patienterne  klage  over  Træthed,  op- 
træder den  hos  Voksne  oftest,  efter  nogen  Tids 
Forløb,  med  Smerte  som  — Pes  valgus  dolorosus. 

Alle  smaa  Børn,  som  endnu  ikke  ere  begyndte 
at  gaa,  have  Pedes  plani,  idet  Fodens  Hvælving  først 
dannes  ved  Musklernes  Virkning  under  Gangen. 
Begynde  smaa  Børn,  som  ere  mere  eller  mindre 
rakitiske,  at  støtte  paa  Fødderne,  ser  man  ofte,  at 
Foden  dreies  om  sin  Længdeakse,  saaledes,  at  de 
støtte  paa  den  indvendige  Fodrand.  Faa  de  Lov  til 
fremdeles  at  staa  eller  endog  gaa,  udvikler  der  sig 
en  udtalt  Pes  valgus,  hvor  indre  Fodrand  er  konveks, 
i Stedet  for,  at  den  hos  det  lille  Barn  er  lige. 

For  at  kontrollere  Forløbet  bør  man,  ved  Be- 
handlingens Begyndelse,  tage  et  Kontourrids  af  Foden, 
eller  et  Aftryk  paa  Papir  af  den  med  Kønrøg  ind- 
gnedne  Planta. 

Barnets  Rakitis  bør  omhyggeligt  behandles  og 

Barnet  bør,  saavidt  muligt,  afholdes  fra  at  gaa  og 
staa,  indtil  Rakitis  er  i afgjort  Bedring. 

Foden  og  Crus’  Muskulatur  bør  Morgen  og  Aften 
underkastes  en  omhyggelig  Massagebehandling.  Efter 
Indgnidning  med  Svinefedt  udføres  Effleurage  og 
Pétrissage  — Æltning  — af  alle  Musklerne,  ogsaa  i 
Planta.  Er  det  ikke  længere  muligt  at  forhindre 
Barnet  i at  gaa,  bør  der  anvendes  et  Par  Platfods- 
støvler, hvori  Foden,  saavidt  muligt,  holdes  korrigeret. 
Paavirkes  da  Fodens  Knogler  af  Legemets  Vægt  i 
den  rigtige  Retning,  vil  Transformationskraften  sørge 
for,  at  de  antage  den  normale  arkitektoniske  Bygning, 
og,  at  Helbredelse  indtræder.  Den  Støvle,  som  vi 
anvende,  er  en  høi  Snørestøvle  med  en  høi  stiv 
Kappe,  der  som  en  Fortsættelse  af  Hælekappen 
strækker  sig  fortil,  langs  Fodens  Indside,  indtil  Arti- 
culatio  metatarso-digitalis  I.  Saalen  er  dobbelt  saa 
tyk  indvendig  som  udvendig  og  for  yderligere  at 
hindre  Fodens  Udaddreining,  om  Længdeaksen,  rager 
den  indvendige  Rand  af  Saalen  omtrent  V2  Ctm. 
indenfor  Fodens  Kontour.  Hælen  er  ligeledes  høiere 
indvendig  og  er  bred.  Inde  i Støvlen  er  Saalen 
tykkest  paa  det  Sted,  som  skulde  svare  til  Plantar- 
hvælvingen  og  skraaner  derfra  fortil  og  udad.  Hælen  er 
inde  i Støvlen  noget  udhulet,  mest  i dens  udvendige  Del. 
I en  saadan  Støvle  holdes  Foden  i en  let  Varusstilling. 

Hvis  Løsheden  i Fodens  Led  er  betydelig,  er  det 
nødvendigt  yderligere  at  støtte  dem  ved  Anvendelsen 
af  en  enkelt  indvendig  eller  en  dobbelt  Crusskinne. 
En  saadan  bestaar  af  en  Hælebøile,  som  fastgjøres  i 

9* 

Støvlen  lige  foran  Hælen  og  af  den  egentlige  Crus- 
skinne.  Hælebøilen  bestaar  af  en  Jernplade,  som 
fastgjøres  mellem  Hælens  og  Saalens  øverste  Lag,  og 
to  fra  denne  Plade  lige  foran  Hælen  udgaaende  flade 
Bøder,  som  strække  sig  op  langs  Støvlens  Sider  til 
i Høide  med  Talo-cruralleddet.  Disse  Bøder  ere  af 
smeddet  Jern,  omtrent  1 Ctm.  brede  og  2 — 3 mm. 
tykke  og  bære  foroven  paa  deres  Udside  en  Tap  eller 
Skrue  til  Forbindelse  med  Crusskinnen.  Denne  naar 
fra  Talo-cruralleddet  op  til  lidt  nedenfor  Knæleddet, 
og  bestaar  af  en  eller  to  smalle  Staalskinner.  Opad- 

til  er  den,  eller  de,  forbundne 
med  en  Smedejernsbøde,  som  er 
afpasset  efter  bageste  Del  af 
Grus.  Denne  Bøde  er  beklædt 
med  Læder  og  fortsætter  sig 
fortil  i en  Lædermanchet,  som 
passer  om  forreste  Del  af  Grus 
og  lukkes  med  et  Spænde.  Ned- 
adtil findes  paa  Skinnen  flere 
Huller,  for  at  Skinnen  kan  for- 
længes efter  som  Barnet  vokser. 
Er  der  een  Skinne,  fastgjøres  den 
til  Hælebøilen  ved  en  Skrue,  er  den  dobbelt,  forbindes 
de  to  Skinner  lidt  ovenfor  Malleoli  med  en  Staalbøile 
bag  om  Crus.  En  saadan  dobbelt  Grusskinne  fæstes 
paa  den  Maade,  at  Hullerne  sættes  ind  i Hæleskinnens 
Tappe,  de  fastholdes  da  der  ved  nederste  Staal-Bøiles 
Elasticitet.  Fig.  44. 

Denne  Behandling  maa  med  Omhu  gjennemføres 

i aarevis.  Har  man  fra  Tid  til  anden  taget  de  om- 
talte Kontrolrids,  vil  man  se,  hvorledes  Fodens  Indre- 
rand, som  først  var  konveks,  lidt  efter  lidt  bliver 
først  lige,  saa  konkav. 

Platfødder  hos  Børn  under  8 Aar  ere  næsten 
altid  af  rakitisk  Oprindelse.  Ved  den  almindeligt 
forekommende,  ikke  smertefulde  Form  bærer  Pati- 
enten et  Par  af  de  omtalte  Støvler.  Desuden  anvendes 
Massage  og  forskj ellige  Øvelser,  som  kunne  styrke 
Fodens  Muskler. 

Massagen,  særlig  anbefalet  af  Landerer,  Mosen- 
geil  og  Roth,  anvendes  som  ovenfor  omtalt,  men 
tillige  anvendes  en  kraftig  Effleurage,  udført  med 
Knoerne,  af  hele  Planta.  Landerer  anvender  kun  kraftig 
Perkussion  af  Musklerne  paa  Crus,  samt  dyb  Pétris- 
sage  af  M.  tibialis  posticus,  triceps  suræ  samt  Musklerne 
i Planta.  Er  der  ømme  Punkter  masseres  disse  ikke. 

Roth  anbefaler  Taagang,  50  Skridt  3 Gange 
daglig,’  endvidere  Gang  paa  den  udvendige  Fodrand,  med 
indad  og  fortil  vendte  Plantæ,  samt  følgende  Øvelser. 
»Hæleløftning  og  Sænkning  med  indadvendte  Taa- 
spidser«;  Fødderne  danne  en  ret  Vinkel  med  hinanden. 
Øvelsen  gjentages  4 Gange,  og  udføres  med  eller  uden 
Sko.  »Fodkredsrulning« : Patienten  sidder  paa  en 

Stol,  Fødderne  hvile  paa  en  Tabouret,  en  lille  Pude 
er  anbragt  under  Tendo  Achilles,  medens  Knæet 
holdes  fuldt  udstrakt  og  Crus  ubevægelig,  fører  Pati- 
enten Fodspidserne  rundt  i saa  stor  en  Kreds  som 
muligt,  først  til  den  ene,  saa  til  den  anden  Side. 
»Fodindadføring«  : Patienten  sidder  i en  Lænestol 

foran  Lægen,  paa  hvis  Knæ  Foden  anbringes.  Idet 
Patienten  udfører  en  kraftig  Adduktion  gjør  Lægen 
Modstand,  hvorefter  Lægen  søger  at  trænge  Foden  i 
Abduktion,  medens  Patienten  gjør  Modstand. 

Med  nogle  Ord  skulle  vi  tale  om  »Platfodsstøv- 
len«. Thomas  og  Roth  anbringe  inde  i Støvlen, 
langs  indre  Fodrand,  tykke  Stykker  Filt,  saaledes  at 
Foden  holdes  i Adduktion  og  Legemets  Vægt  falder 
paa  den  udvendige  Rand  af  T arsus.  Lorenz  lægger  inde 
i Støvlen  en  til  hele  Planta  svarende  Saal,  som  er 
indvendig  tyk  og  skraaner  indefra-udefter.  Hælen 
er  ret  høi  og  bred  og  strækker  sig  fortil  indtil 
Articulatio  calcaneo-cuboidea;  tillige  skraaner  Hælen 
forfra  bagtil,  saaledes,  at  Processus  posterior  calcanei 
staar  lavere  end  samme  Knogles  forreste  Del.  H. 
v.  Meyer  anvender  en  Støvle,  hvis  Hæl  er  3 — 4 
Ctm.  høj,  meget  bred  og  strækker  sig  »saa  langt 
frem  som  muligt«.  Talus  og  Calcaneus  ere  saaledes 
løftede,  medens  Forfoden  nødsages  til  at  sænke  sig 
for  at  naa  Jorden.  Saalen  er  tykkere  indad.  I 
Hælen  er  der  udvendig  udgravet  en  c.  1 Ctm.  dyb 
Udhuling,  dybere  udad  end  indad,  herved  modvirkes 
Calcaneus'  Adduktionsstilling. 

Wolfermanns  Støvler  anbefales  fra  forskj ellig  Side. 
Inde  i Støvlen  anbringes  en  Staalfjeder,  hos  Voksne 
omtrent  20  Ctm.  lang  og  2 Ctm.  bred,  den  er  konveks 
opad  og  indesluttes  fortil  og  bagtil  i Coulisser,  hvori 
den  glider.  Staalfjederen  er  dækket  af  en  Læder- 
og  en  Filtsaal. 

Walsham  anvender  en  Støvle,  hvori  der  er  an- 

bragt  en  opad  konveks  Staalfjeder,  som  er  fastgjort 
i Hælen,  medens  dens  forreste  Ende  er  fri. 

Sidney  Roberts  anbefaler  Staalsaaler,  af  Størrelse 
som  hele  Planta,  de  ere  fjedrende  og  opad  let  kon- 
vekse. De  lægges  indeni  et  almindeligt  Par  Støvler. 
Hoffa  anbefaler  dem  som  Efterbehandling. 

Vi  anvende  den  ovenfor  omtalte  Støvle,  som  i 
de  fleste  Tilfælde  gjør  god  Fyldest. 

Gaa  vi  over  til  Omtale  af  Sygdommens  andet 
Stadium,  da  er  dette  karakteriseret  ved  Smerter  og 
Muskelkontrakturer. 

I Begyndelsen  ere  Smerterne  forbigaaende  og 
optræde  kun,  efter  at  Patienten  i længere  Tid  har 
gaaet  eller  staaet.  Lidt  efter  lidt  blive  Smerterne 
konstante,  eller  optræde  ved  ethvert  Forsøg  paa  at 
gaa.  Ligesaa  Kontrakturerne,  medens  de  ofte  først 
optræde  længere  Tid  efter,  at  Platfoden  er  blevet 
dolorosus  og  tabe  sig  efter  kort  Tids  Hvile,  blive  de 
efterhaanden  permanente,  saaledes  at  Foden  fuldstæn- 
digt fikseres  i den  deforme  Stilling.  Denne  Form  af 
Platfod  optræder  kun  meget  sjeldent  hos  Børn,  og  da 
hos  Børn,  som  trods  deres  rakitiske  Platfødder  have 
maattet  forrette  et  i Forhold  til  deres  Alder  strængt 
Arbejde,  i staaende  Stilling  f.  Eks.  som  Barnepiger. 

Det  almindelige  Tidspunkt  for  denne  Forms  Op- 
træden er  Konfirmationsalderen,  idet  den  unge 
Tjenestepige,  Handels-  eller  Haandværkslærling,  ved 
den  uvante  stadige  Staaen,  erhverver  sig  en  statisk 
Platfod.  Forsømmes  ovennævnte  Behandling  og  ved- 
bliver Patienten  med  sit  staaende  Arbejde,  udvikler 

Deformiteteten  sig  til  en  Pes  valgtfs  dolorosus  og 
snart  følge  Kontrakturerne.  Vi  hidsætte  nogle  Køn- 
røgsaftryk af  en  normal  Fod  og  af  tre  Platfødder 
paa  forskjelligt  Trin,  Fig.  45.  Er  det  muligt,  bør 


a 


h 


Fig.  45. 


en  anden  Livsgjerning  vælges.  Et  godt  Middel  imod 
Smerterne  og  Kontrakturerne  er  Sengeleie  i nogle 
Uger,  i Forbindelse  med  Vandomslag  om  Fødderne. 
Smerterne  ophøre,  Fødderne  blive  bløde  og  kunne  re- 
dresseres, men  saasnart  det  sædvanlige  Arbejde  gjenop- 
tages,  er  Lidelsen  der  igjen. 

I alle  sværere  Tilfælde  bør  Foden  korrigeres 
eller  overkorrigeres  og  i længere  Tid  fikseres  i denne 
Stilling. 

Korrektionen  sker  i Kloroformnarkose.  Lorenz 
anbefaler  Indsprøjtning  i Artikulatio  talo-navicularis 
af  en  5 % Kokai'nopløsning.  Efter  10  Minutters 
Forløb  hæves  da  de  lettere  Kontrakturer.  Redard  op- 

naar  det  Samme  ved  en  Douche  af  Klormethyl 
paa  de  ømme  Steder. 

I saadanne  Tilfælde  have  vi  med  Held  anvendt 
Landerers  Gibsstøvle,  som  anlægges  paa  følgende 
Maade.  Patienten  kloroformeres.  Foden  mobiliseres 
ved  kraftige  Redressements,  og  beklædes  med  en  lang, 
tyk  Uldstrømpe.  Af  stivt  Pap  udskæres  en  Saal  af 
Planta’  Størrelse.  Endvidere  maa  man  have  et  fast- 
rullet  Flonelsbind  af  5 — 6 Alens  Længde  og  af  en 
Bredde,  som  svarer  til  den  Længde,  som  Fodhvæl- 
vingen skulde  have  paa  vedkommende  Fod.  Ved 
Anlæggelsen  anbringes  Flonelsbindet  under  indre  Fod- 
rand og  holdes  fast  ved  Papsaalen.  Ved  Gibsbind 
konstrueres  nu  en  Støvle,  som  naar  op  til  en  Haands- 
bred ovenfor  Malleoli. 

Særligt  fast  lægges  Tourene  om  indre  Fodrand, 
herved  trykker  Papsaalen  Flonelsbindet  op  imod 
indre  Del  af  Planta,  saaledes  at  Fodhvælvingen  re- 
produceres. Foden  maa  under  Anlæggelsen  holdes  i 
en  ret  Vinket  til  Crus.  En  Skomager  laver  en  Over- 
træksstøvle, med  indvendig  tyk  Saal  og  Hæl,  og,  efter 
en  Hvile  af  henved  en  Uge  i Sengen,  faar  Patienten 
Tilladelse  til  at  gaa  og  passe  sit  Arbejde.  Gibs- 
støvlen  fornyes  efter  3 — 4 Ugers  Forløb.  Idet  Ban- 
dagen aftages,  forbauses  man  over  den  Forandring, 
der  er  foregaaet,  Platfoden  er  forsvundet  og  man 
ser  en  velskabt  Fod,  med  en  smuk  Hvælving.  Af- 
brydes Behandlingen  paa  dette  Tidspunkt,  vil  Resul- 
tatet hurtigt  være  ødelagt,  men  anlægges  endnu  2 — 3 
Bandager  al  samme  Art,  kan  ved  Transformationens 

Virkning  fuld  Helbredelse  opnaaes.  Er  Bandagen 
skiftet  1 — 2 Gange,  kan  den  efter  fuldstændig  Tør- 
ring aftages  og  monteres  som  en  Snørestøvle.  Her- 
ved er  der  den  Fordel,  at  den  daglig  kan  aftages, 
for  at  Patienten  kan  masseres  og  udføre  Øvelser 
med  Fodens  Muskler. 

Hoffa  anbefaler  Anvendelsen  af  Wolffs  Etappe- 
forbinding,  anlagt  ganske  som  ved  Klumpfoden,  kun 
bør  Kilen  for  Udretningens  Skyld  skæres  ud  paa 
Bandagens  Indreside.  Hoffa  anvender  mest  en  Ban- 
dage anlagt  paa  følgende  Maade.  For  at  lette 
Redressement  af  Talus,  udføres  først  Tenotomie  af 
Achillessenen.  Uden  nogetsomhelst  Forsøg  paa  Kor- 
rektion anlægges  derpaa  en  Gibsbandage.  Naar  denne 
er  ved  at  stivne,  foretages  Udretningen  efter  Heinekes 
Methode,  idet  Operatøren  sætter  sin  Vola  manus, 
omtrent  svarende  til  Choparts  Led,  imod  Gibsban- 
dagen  og  trykker  Talus  opad,  samtidig  holdes  Foden 
stærkt  dorsalflekteret  og  suppineret.  En  Assistent 
holder  forreste  Del  af  Foden  nedad.  Patienten  skal 
træde  paa  ydre  Fodrand.  Efter  3 — 4 Ugers  Forløb 
aftager  Hoffa  Gibsstøvlen,  fylder  den  med  Gibsgrød 
og  over  denne  Form  dannes  en  Spaanstøvle,  som 
forsynes  med  Snøreindretning.  Der  anvendes  daglig 
Massage  og  gymnastiske  Øvelser  med  Fødderne. 

I enkelte  Tilfælde  tilraades  Tenotomie  af  Mm. 
peroneus  brevis  og  tibialis  posticus. 

I Deformitetens  tredie  Stadium,  hvor  der  findes 
Ankylose  og  permanente  Kontrakturer,  forsøges  Re- 
dressement for<?é  i Narkose,  med  efterfølgende  Gibs- 

bandage.  I dette  Stadium  kan  operative  Indgreb 
stundom  være  indicerede.  Af  de  mange  Operationer, 
som  have  været  foreslaaede,  er  Ogstons  Operation 
vel  den,  som  med  det  mindste  Indgreb  giver  Udsigt 
til  det  bedste  Resultat,  og,  som  det  synes  mest  ra- 
tionel. Operationen  er  bleven  kaldet  en  Arthrodese, 
men  er  en  Resektion.  Udførelsen  sker  saaledes. 
Patienten  kloroformeres,  hvorefter  Talus  blottes  og 
reseceres.  Den  tilsvarende  Flade  af  Os  naviculare 
berøves  ved  Afskrabning  sin  Bruskbeklædning,  hvor- 
efter de  to  Benflader  forenes  med  Metalsuturer.  Ope- 
rationssaaret  tamponeres  med  Jodoformgaze  og  en 
Forbinding  anlægges.  Derefter  anlægges  en  Gibsbandage, 
hvori  Foden  holdes  i stærk  Adduktion.  Efter  Helingen 
beholder  Foden  den  redresserede  Stilling  og  Afflad- 
ningen af  Plantarhvælvingen  reproduceres  ikke. 


Pes  varus. 

Vi  omtale  her  kun  Klumpfodens  to  almindeligste 
Former,  den  medfødte  og  den  paralytiske. 

Med  Hensyn  til  den  medfødte  Klumpfods  Be- 
handling maa  først  afgjøres  Spørgsmaalet:  hvor  tidligt 
skal  denne  begynde?  Wolff,  Beely,  Hoffa,  Sayre  og 
vistnok  de  fleste  af  Nutidens  Orthopæder  tilraade  at 
paabegynde  Behandlingen  hurtigst  mulig,  som  Sayre 
udtrykker  sig:  »Fødselshjælperen  bør  begynde  Be- 

handlingen, førend  han  forlader  Huset.«  Hoffa  vil 
dog  vente,  indtil  det  har  vist  sig,  at  Barnet  er  leve- 
dygtigt. Krauss,  Ogston,  Bilhaut  o.  Fl.  vente  indtil 
Barnet  er  1 — 2 Maaneder  gammelt,  St.  Germain  endog 
til  det  er  3 — 4 Maaneder  gammelt.  For  at  Foden 
kan  blive  tilstrækkeligt  udviklet  og  Huden  have  Mod- 
standsevne, tilraader  Drachmann  at  vente,  indtil  Barnet 
bliver  8 — 9 Maaneder  gammelt.  Hueter  og  Bardeleben 
opsætte  en  energisk  Behandling,  indtil  Barnet  er 
fyldt  eet  Aar,  Martin  indtil  Barnet  kan  gaa.  Som 
man  seer  meget  fra  hinanden  afvigende  Anskuelser. 

Vi  tiltraade  at  begynde  Behandlingen  straks  efter 
Barnets  Fødsel,  er  man  forsigtig  sker  der  ingen  Skade 
— vi  have  gjenlagne  Gange  begyndt  Behandlingen 
Dagen  efter  Fødslen. 

For  Kontrollens  Skyld  bør  man,  førend  Behand- 
lingen begynder,  tage  en  Gibsafstøbning  af  Foden. 

Det  Første  man  søger  at  opnaa,  er  at  føre  Foden 
tilbage  i den  normale  Stilling  ved  at  søge  at  mobi- 
lisere Fodens  Led  i modsat  Retning  af  Deformiteten 
og  ved  at  blødgjøre  Baand  og  Sener.  Dette  sker  ved 
daglige,  1 — 2 Gange  gjentagne,  Manipulationer.  Disse 
ere  af  henved  10  Minutters  Varighed  og  udføres  med 
afmaalt,  stigende  Kraft,  dog  uden  for  stor  Voldsomhed. 

Manipulationerne  kunne  begynde  hurtigst  mulig 
øfter  Fødslen,  vi  have  ingen  Ulempe  set  deraf.  I 
den  første  Tid  bør  de,  om  muligt,  udføres  af  Lægen 
selv,  senere  af  en  forstandig,  nøje  instrueret,  ikke 
for  blødhjertet  Slægtning,  hvem  man  forklarer,  at 
Barnets  Skrig  er  af  underordnet  Betydning  i Sammen- 
ligning med  den  Tjeneste,  der  ydes  Barnet  for  hele 
dets  fremtidige  Liv. 

Manipulationerne  udføres  saaledes.  Barnet  ligger 
paa  Skjødet  af  en,  helst  kvindelig  Medhjælper,  som 
med  sin  ene  Haand  fatter  fast  om  Benet  i Nærheden 
af  Knæet,  medens  den  anden  holder  det  andet,  spræl- 
dende  Ben.  Lægen  fatter  med  sin  ene  Haand  om 
Malleoli,  med  den  anden  om  Fodens  forreste  Del, 
saaledes  at  Tommelen  hviler  imod  Planta,  medens  de 
andre  fire  Fingre  hvile  paa  Dorsum  pedis.  Ved  en 
Række,  langsomt  udførte,  ret  kraftige  Hængselbevæ- 
gelser søges  nu  Ekvinustillingen  udrettet.  Derefter 
skal  Varusstillingen  og  »Randkrumningen«  — den 
indre  Fodrands  Vinkelbøjning,  med  Konkaviteten  indad 
— udrettes.  Dette  sker  saaledes,  at  Lægens  ene 

Haand  fastholder  Hælen,  medens  den  anden  fatter 
Forfoden  saaledes,  at  Planta  hviler  imod  Vola,  de 
fire  Fingre  gribe  om  indre  Fodrand  og  tilstødende 
Del  af  Dorsum  pedis,  medens  Tommelfingerens  Spids 
sættes  imod  G aput  tali,  imod  hvilket  der  udøves  et 
stærkt  Tryk,  samtidig  med,  at  Varusstillingen  og  Rand- 
krumningen udrettes. 

Disse  Manipulationer  følges  af  en  let  Massage, 
i Form  af  en  Pétrissage  af  Læggens  Muskulatur. 

St.  Germain  har  Ret,  naar  han  siger,  at  »Lægens 
Haand  er  mere  værd  end  Alverdens  Maskiner,  fordi 
den  kan  afpasses  efter  ethvert  enkelt  Tilfældes  Ejen- 
dommelighed. Styrke  har  den  nok  af  — men  den 
har  een  Fejl:  Indvirkningens  korte  Varighed.«  Naar 
Manipulationerne  ophøre,  indtager  Foden  atter  den 
forkerte  Stilling  for  et  længere  Tidsrum,  indtil  de 
udføres  næste  Gang. 

Man  har  paa  forskjellig  Maade  søgt  at  fastholde 
det  ved  Manipulationerne  opnaaede  Resultat.  Volk- 
mann  vilde  i første  Leveaar  indskrænke  Behandlingen 
til  at  lade  Moderen  redressere  Foden,  hver  Gang 
Barnet  »faar  tørt  paa«  og  lader,  naar  Barnet  er 
nogle  Maaneder  gammelt,  i Mellemrummene  imellem 
Korrektionsforsøgene,  anlægge  en  Skinne  for  at  holde 
Foden  i den  forbedrede  Stilling.  Denne  Skinne  af- 
tages henimod  Slutningen  af  første  Leveaar  kun,  naar 
Barnet  klædes  af  og  paa. 

Af  simple  Fiksationsmidler  skulle  nogle  omtales. 

Hoffa  anlægger  med  et  stærkt  Lærredsbind,  der 
omtrent  er  saa  bredt  som  Foden,  en  Bandage  saa- 

Fig.  46. 


ledes.  Fra  Fodryggens  Ydreside  lægges  et  Par  Toure 
om  Foden  i Retning  ind  ad,  hvorefter  Bindet  fra  ydre 
Rand  af  Planta  føres  op  langs  Fodens  og  Grus’  Ud- 
side, helt  op  til  Inguen.  Naar  denne  paalangs  gaaende 
Bindende  strammes,  udøves  nogen  Korrektion.  Der- 
efter anlægges  faste,  cirkulære  Toure  ned  om  Laar 
og  Læg,  og  med  en  Sikkerhedsnaal 
fæstes  Korrektionsbindets  øverste  Ende 
til  disse.  Indre  Fodrand  maa  ved  Vat 
beskyttes  mod  Tryk.  I Stedet  for  Bind 
kan  anvendes  Hefteplasterstrimler  til 
Korrektionen.  Men  medens  Hoffas  Bind- 
bandage kan  anvendes  sammen  med 
daglige  Manipulationer  og  Massagebe- 
handling, er  Hefteplasterbandagen  kun 
anvendelig,  naar  Foden  allerede  er  blød  og  den  dag- 
lige Behandling  af  en  eller  anden  Grund  ikke  kan 
gjennemføres. 

Adams  anvender  en  Skinne  af  Jernblik,  som 
opadtil  naar  til  lidt  nedenfor  Knæet,  nedadtil  rager 
nedenfor  Foden.  Fod  og  Crus  bevikles 
med  et  Bind,  Skinnen  anbringes  paa  Ud- 
siden og  med  fast  anlagte  Bindtoure 
trækkes  Foden  ud  til  Skinnen.  Koenig 
anvender  en  Skinne,  fremstillet  af  Pap, 
plastisk  Pap,  poroplastisk  Filt  eller  Gutta- 
percha.  Et  Stykke  udskæres  af  den  i 
Fig.  46  angivne  Form.  Efter  at  være 
blødgjort  modelleres  det  om  Indsiden  af  Crus  og  Fod. 
Skinnens  Form  bliver  da  som  i Fig.  47  angivet.  Et 


Fig.  47. 

Bind  lægges  om  Foden  og  Grus  og  Skinnen  anlægges. 
Er  Foden  nogenlunde  blødgjort,  holdes  den  ved  denne 
Skinne  godt  redresseret. 

Anvendes  disse  forskjellige  Skinner  hos  Nyfødte, 
hør  de  belægges  med  Vat  for  at  undgaa  Tryk. 

Efter  at  Manipulationerne  og  Massagebehandlingen 
har  været  anvendt  henved  een  Uge,  anlægges  i Mellem- 
rummene en  lille  Skinne  af  en  af  de  ovenangivne 
Former  — vi  kunne  anbefale  Koenigs  Skinne.  Ofte 
kan  man  i lettere  Tilfælde  hjælpe  sig  igjennem  her- 
med. Det  er  overraskende  at  se,  hvor  hurtigt  selv 
ret  stive  Klumpfødder  kunne  blødgjøres  ved  energisk 
gjennemført  Manipulation,  Massage  og  samtidig  An- 
vendelse af  Skinner.  Modstaar  Foden  imidlertid  efter 
nogle  Ugers  Behandling,  bør  man  ikke  vige  tilbage 
for  kraftigere  Midler.  Det  gjælder  om  snarest  at 
omforme  Foden  saaledes,  at  den  kan  være  forberedt, 
naar  Barnet  begynder  paa  at  »sætte  imod«  med 
Fødderne. 

Skal  man  anvende  Tenotomie  hos  ganske  smaa 
Børn  og  i det  Hele  hos  Børn,  som  endnu  ikke  ere 
begyndte  at  gaa?  Bradford  og  Graser  forkaste  aldeles 
Tenotomie  i denne  Aldersklasse.  Drachmann  teno- 
tomerede  først  8 — 9 Maaneder  gamle  Børn,  medens 
Wolff  opererer  meget  tidligt.  St.  Germain  vil  paa 
Grund  af  Vanskeligheden  ved  Bandageringen  vente  til 
3 — 4 Maaneders  Alderen.  Alle  Forfattere  ere  enige 
om,  at  Resultaterne  af  en  gjennemført  ren  orthopæ- 
disk  Behandling  ere  smukkere  end  de,  som  opnaaes 
ved  at  tage  Tenotomien  til  Hjælp.  Som  Regel  kan 


145 


man  sige,  at  Tenotomien  hos  spæde  Børn  sjeldent, 
behøves,  efter  en  energisk  gjennemført  og  vel  udført 
manuel  Redressement,  idet  Senen  efterhaanden  strækker 
sig.  Hos  ganske  smaa  Børn  med  Klumpfod  kan  Teno- 
tomien af  Achillessenen  desuden  være  ret  vanskelig, 
idet  Senen  i Reglen  neppe  er  til  at  føle,  men  lidt 
efter  lidt,  naar  Foden  bliver  blødgjort,  træder  den 
tydeligere  frem.  Hos  smaa  Børn  bliver  der  vel  aldrig 
Tale  om  andre  Tenotomier  end  af  Tendo  Achilles. 

Tenotomien  udføres  i eller  uden  Narkose,  eller 
med  lokal  Anæsthesie.  Operationen  er  saa  lidet  ind- 
gribende og  vistnok  i saa  ringe  Grad  smertefuld,  at 
den  Risiko,  som  der  dog  altid  er  til  Stede  ved  en 
Narkose,  helst  bør  undgaaes.  Vi  udføre  den  da  som 
Regel  uden  Narkose  eller  anæsthesere  med  en  Klor- 
æthyl-Douche.  Udføres  Tenotomien  hurtigt  og  Barnet 
i Forvejen  er  roligt,  synes  det  ikke  at  føle  Smerte. 
Kokainindsprøjtninger  bør  ikke  anvendes  hos  smaa 
Børn.  Tenotomien  udføre  vi  saaledes:  Foden  og 

Grus  desinficeres  med  5 % Karbolvand  og  slutteligen 
med  Æther.  Vi  anvende  to  Tenotomer,  en  spids  og 
en  stump.  Barnet  lægges  »paa  Maven«.  En  Assi- 
stent fatter  om  øverste  Del  af  Crus,  og  Operatøren 
stiller  sig  ved  Tenotomie  af  venstre  Fod  nedenfor, 
ved  Tenotomie  af  højre  Fod  ovenfor  Foden,  som  han 
fatter  med  fuld  Haand.  Ved  at  plantarflektere  Foden 
slappes  Senen  saameget  som  muligt,  og  den  spidse 
Tenotom  stikkes,  idet  Huden  forskydes,  ind  ved  Senens 
indre  Rand  og  føres  mellem  Hud  og  Sene  frem  til 
dennes  udvendige  Rand.  Den  spidse  Tenotom  om- 

byttes  nu  med  den  stumpe,  som  føres  fladt  ind.  Der- 
paa  drejes  den  saaledes,  at  Æggen  vender  imod  Senen, 
som  strammes  stærkt  ved  at  dorsalflektere  Foden. 
Idet  der  nu  udføres  vuggende  Bevægelser  med  Teno- 
tomen,  høres  en  Kragen,  derpaa  et  Smæld,  al  Mod- 
stand ophører,  og  der  føles  en  tydelig  Diastase  mellem 
de  overskaarne  Seneender.  Tenotomien  er  fuldendt  — 
hvorfor  Tenotomen  drejes  og  føres  fladt  ud.  Saaret 
forbindes  med  Jodoformgaze  eller  sterilt  Vat  og  Bind. 

Af  Uheld  ved  Tenotomien  kan  forekomme  Blød- 
ning. Venøs  Blødning  staar  for  Kompression,  arteriel 
Blødning  er  meget  sjelden.  Vi  have  kun  oplevet  det 
een  Gang  hos  en  Patient,  som  flere  Gange  tidligere 
var  blevet  tenotomeret.  Som  man  plejer  hos  slige 
Patienter,  føltes  ingen  skarp  afgrændset  Sene,  men 
en  utydelig  afgrændset  strammende  Masse.  Den  ind- 
førte Tenotom  kom  ind  i et  meget  tykt  og  fast  Binde- 
vævslag, og  da  dette  var  gjennemskaaret  viste  det  sig, 
at  Arteria  tibialis  postica  var  overskaaret.  Den  maatte 
underbindes  højere  oppe  paa  Crus.  Den  værste  ved 
Tenotomien  forekommende  Komplikation  er  Suppura- 
tionen,  den  ødelægger  Resultatet,  idet  der  dannes 
udbredte  Fortykkelser.  Antiseptisk  Behandling  bør 
derfor  omhyggeligt  gjennemføres. 

Stundom  høres  det  omtalte  Smæld  ikke , og 
skjøndt.  der  føles  en  delvis  Diastase,  er  der  Modstand 
mod  Udretningen.  Grunden  er  den,  at  nogle  Fibre 
ikke  ere  kouperede.  Ved  kraftige  Udretningsforsøg 
briste  de  i Reglen,  ellers  maa  Tenotomen  føres  ind 
en  Gang  endnu. 

Tenotomien  er  kun  et  Adj uvans,  i og  for  sig  er 
den  ikke  i Stand  til  at  helbredre  eller  bedre  Deformi- 
teten. Ofte  træffes  Patienter,  paa  hvilke  Achillessenen 
gjentagne  Gange  er  blevet  overskaaret,  medens  Defor- 
miteten er  forblevet  upaavirket,  fordi  Efterbehandlingen 
er  forsømt  eller  slet  ledet,  ofte  fordi  den  er  lagt  i 
Hænderne  paa  uvidende  og  uefterrettelige  Slægtninge. 

Skal  Deformitetens  Udretning  foregaa  straks  efter, 
at  Tenotomien  er  udført,  eller  skal  man  lade  nogen 
Tid  hengaa  imellem  dem?  St.  Germain,  Redard, 

Hoffa  o.  Fl.  anbefale  straks  at  redressere,  medens 
Andre,  saasom  Drachmann  og  Wolff  lade  3 — 4 Dage 
hengaa  efter  Tenotomien,  inden  de  foretage  Korrek- 
tionen. Vi  have  prøvet  begge  Methoder,  uden  at 
kunne  se  kj endelig  Forskjel. 

Som  omtalt  er  Tenotomie  sjeldent  nødvendig  hos 
Børn,  som  have  været  under  Behandling  lige  fra 
eller  kort  efter  Fødslen.  Anderledes  med  Børn,  som 
i det  første  — J/ 2 Leveaar  have  været  uden  Be- 

handling, og  hvor  en  daglig  eller  jevnlig  Kontrol  med 
Manipulationerne  ikke  er  mulig,  saasom  paa  Grund 
af  lange  Afstande. 

Vi  vende  tilbage  til  Behandlingen  af  det  nyfødte 
Barns  Klumpfod.  Have  vi  i 2 — 3 Uger,  uden  at  op- 
naa  et  tilfredsstillende  Resultat,  anvendt  Manipula- 
tioner, Massage  og  Skinner,  anlægge  vi  efter  eller 
uden  foregaaende  Tenotomie  en  Gibsstøvle  saaledes, 
som  nedenfor  nærmere  vil  blive  angivet.  Gibsstøvlen 
bør  hos  spæde  Børn  anlægges  med  ganske  særlig 
Omhu,  da  den  sarte  Hud  er  meget  tilbøjelig  tilDeku- 

10* 


148 


bitus.  Paa  den  anden  Side  bør  man  vogte  sig  for 
at  bruge  for  tykt  et  Vatpolster,  da  Foden  derved  faar 
større  Spillerum  og  Bandagen  lettere  sparkes  af  — 
i den  Retning  præstere  Smaabørn  noget  virkeligt  For- 
bausende.  For  at  undgaa  Kompression  af  Planta, 
tilraadede  Ipsen  at  anvende  Fodplader.  Fodpladen 
har  Form  som  Planta,  men  lidt  bredere,  den  gibses 
med  ind  og  dens  udvendige  Rand  danner  et  Hypo- 
mokleon,  hvorom  Udretningen  foregaar.  Efter  vor 
Erfaring  forskydes  de  og  øve  ikke  den  ønskede  Virk- 
ning. Cibsstøvlen  ferniseres  med  Kopalfernis.  De 
nærmest  paafølgende  Dage  maa  man  tilsee  Patienten 
for  at  overbevise  sig  om,  at  Bandagen  ikke  trykker. 
Med  nogle  Ugers  Mellemrum  fornyes  Gibsbandagen, 
indtil  Foden,  efter  nogle  Maaneders  Forløb  er  saa 
blød,  at  den  med  stor  Lethed  kan  holdes  redresseret. 
Nu  faar  Barnet  en  »Natskinne«  (s.  nedenfor)  eller  en 
af  ovenomtalte  Skinner  paa,  medens  man  fortsætter 
med  Manipulationer  og  Massage,  indtil  Barnet  ved  et 
Aars  Alderen  kan  forsynes  med  et  Par  Støvler. 

Hvor  et  jevnligt,  tildels  dagligt  Lægetilsyn  ikke 
kan  gjennemføres,  og  hvor  derfor  den  daglige  Be- 
handling maa  overlades  til  Patientens  Nærmeste,  gjør 
man  ofte  bedst  i at  tenotomere,  naar  Barnet  er  3 — 4 
Maaneder  gammelt,  og  derefter  anvende  Gibsstøvler 
eller  Wolffs  nedenfor  omtalte  Etappeforbinding. 

Gjennemføres  denne  Behandling  hos  spæde  Børn, 
vil  Deformiteten  som  Regel,  naar  Barnet  begynder  at 
gaa,  være  saavidt  hævet,  at  Transformationen  kan 
øve  sin  Virkning.  »Forudsat,  at  man  har  opnaaet, 

at  Barnet  med  abduceret  Fod  kan  træde  paa  Plantar 
trænger  Legemets  Vægt  for  hvert  Skridt  Foden  over 
i den  rette  Stilling«  (Hoffa). 

Kan  Gibsstøvlebehandlingen  af  en  eller  anden 
Grund  ikke  gjennemføres,  kan  man  forsøge  Sayre’s 
Hefteplasterbandage,  som  anlægges  paa  følgende  Maade 
En  tynd  Træplade,  af  Form  som  den  udrettede  Planta,, 
indhylles  i Hefteplaster  paa  den  Maade,  at  en  Strim- 
mel af  Fodpladens  Bredde  fastklæbes  paa  nederste 
Flades  forreste  Del  og  derpaa  føres  over  øverste  Flade- 
hen til  Hælepartiet,  og  ned  over  nederste  Flade  i hele 
dets  Længde.  Der  skal  nu  være  saa  lang  en  Hefte- 
plasterstrimmel til  Rest,  at  den  kan  føres  langs  hele 
Dorsum  pedis  og  Forfladen  af  Crus  op  til  Knæet. 
Den  saaledes  beklædte  Fodplade  fæstes  til  Fodens 
bageste  Del  med  et  Bind.  Den  lange  Hefteplaster- 
strimmel strammes  derpaa  stærkt  og  fæstes  til  Fod- 
ryggen og  Grus  ved  Bind.  Strimmelens  øverste  Ende 
slaas  ned  og  fæstes  ved  endnu  nogle  Bindtoure.  Her- 
ved korrigeres  Ekvinusstillingen.  En  anden  Hefte- 
plasterstrimmel lægges  fra  Malleolus  externus  paaskraa 
over  Fodryggen,  om  indre  Fodrand,  om  Planta  og  op 
langs  Grus,  den  strammes  godt  og  fæstes  ved  Bind. 
Herved  korrigeres  Varusstillingen.  Denne  Bandage 
skal  virke  ret  kraftigt,  men  maa  ofte  fornyes. 

Jo  ældre  Barnet  bliver,  specielt  efter  at  det  er 
begyndt  at  gaa,  desto  vanskeligere  bliver  Behand- 
lingen, idet  Deformiteten  Dag  for  Dag  tiltager  og 
Koden  mere  og  mere  fæstnes  i sin  abnorme  Stilling. 
Medens  i den  tidlige  Alder  manuel  Redressement 

alene  var  tilstrækkelig  til  at  blød gj øre  og  omforme 
Foden,  maa  der  nu  som  Regel  Tenotomi  til,  i alt 
Fald  af  Akillessenen,  stundom  tillige  af  Fascia  plan- 
taris  og  M.  tibialis  posticus.  Redressementet  ud- 
kræver nu  langt  større  Kraft  og  bør  altid  udføres  i 
Narkose.  Medens  Nogle  (f.  Eks.  Koenig)  udfører  for- 
ceret Redressement,  søge  Andre  ved  mindre  vold- 
somme, men,  med  Dage  eller  Ugers  Mellemrum,  gjen- 
tagne  Korrektionsforsøg,  lidt  efter  lidt  at  naa  det 
samme  Resultat.  I Mellemrummene  fikseres  Foden  i 
en  Gibsstøvle.  Nogle,  f.  Eks.  Wolff,  anvende  kun 
Haandens  Kraft,  Andre  anvende  tillige  mekaniske 
Hjælpemidler  enten  i Form  af  Instrumenter  (Thomas, 
Bradford,  Shaffer)  eller  forskjellige,  ret  simple  Appa- 
rater, for  at  kunne  redressere  med  større  Kraft. 
Koenig  anbringer  Fodens  mest  konvekse  Parti  paa 
den  noget  polstrede  Kant  af  et  tresidet  Træprisme, 
og  idet  han  med  den  ene  Haand  fatter  om  Bagfoden, 
med  den  anden  om  Fodens  forreste  Del,  søges  Defor- 
miteten udrettet  med  Prismets  Kant  som  Hypomo- 
kleon.  Ifølge  Koemgs  egne  Udtalelser  skal  man,  naar 
Methoden  anvendes  paa  rette  Maade,  høre  Knagen, 
Ligamenter  skulle  briste,  Knogler  helt  eller  delvis 
brydes,  stundom  sønderrives  Huden  langs  indre  Fod- 
rand. Methoden  synes  os  kun  lidet  tiltalende  og  ud- 
kræver enorm  Kraft,  vore  Forsøg  paa  at  korrigere 
Klumpfødder  paa  denne  Maade  vare  ikke  tilfredsstil- 
lende. DeschamPs  anvender  en  Træsaal,  hvortil  er 
fastgjort  en  15 — 20  Ctm.  lang,  stærk  Stok.  Foden, 
der  som  sædvanlig  er  indviklet  i Vat,  fæstes  med 


151 


nogle  Gibsbindtoure  til  Fodpladen,  og  medens  en  Assi- 
stent ved  at  fatte  om  Stokken  udfører  Korrektionen, 
anlægges  Gibsbandagen  paa  sædvanlig  Maade.  Assi- 
stenten maa  vedblive  at  holde  Foden  i den  udrettede 
Stilling,  indtil  Gibsen  er  fuldstændig  stivnet.  Hahn 
anvender  en  X formet  Skinne,  som  indgibses  saaledes, 
at  T'ets  horizontale  Parti  kommer  til  at  ligge  langs 
indre  Fodrand,  medens  den  vertikale  Del  strækker 
sig  over  Planta  og  rager  frem  udenfor  ydre  Fodrand. 
Ved  Indvirkning  paa  Skinnernes  frit  fremragende  Par- 
tier paavirkes  saavel  Ekvinusstillingen  som  Varusstil- 
lingen. 

Disse  Methoder  ere  anvendelige,  men  dels  ud- 
kræve de  særligt  Apparat,  dels  muliggjøre  de  Tryk 
og  derved  Dekubitus.  En  besindig,  kraftig  og  ud- 
holdende manuel  Korrektion  er  sikkert  at  foretrække 
i alle  Tilfælde. 

Den  simpleste  Maade  at  anlægge  Gibsbandagen 
paa  er  følgende  (Heineke).  Efter  at  Foden  er  ind- 
hyllet i Vat,  som  fæstes  med  Gazebind,  anlægges 
Gibsbindene  temmelig  løst,  og  uden  at  der  tilstræbes 
den  allermindste  Korrektion,  først  idet  Gibsen  be- 
gynder at  stivne,  udføres  Retningen,  idet  en  Haand 
fatter  om  Foden  og  med  Vola  udøver  et  Tryk  imod 
Planta.  Denne  Methode  har  den  Fare,  som  vi  flere 
Gange  have  iagttaget,  at  Bandagen  paa  Dorsum  pedis 
slaar  Folder,  hvilket  giver  Anledning  til  Cirkulations- 
forstyrrelse, idet  Arteria  dorsalis  pedis  komprimeres. 
Korrektionen  kan  ogsaa  paa  forskjellig  Maade  opnaas 
samtidigt  med  Bandagens  Anlæggelse.  Den  alminde- 

ligst  anvendte  Maade  er,  at  Gibsbindene,  medens  en 
Assistent  holder  Foden  saavidt  mulig  korrigeret,  lægges 
i 8 Tal-Toure,  som  føres  om  indre  Fodrand,  under 
Planta  og  op  om  ydre  Fodrand,  og  derefter  op  om 
Crus,  saaledes  at  Tourene  krydses  paa  Dorsum  pedis. 
Ved  hver  stramt  anlagt  Bindtour  rettes  Foden  lidt, 
idet  ydre  Fodrand  løftes.  Der  opstaar  imidlertid 
herved  paa  Grund  af  Tryk  paa  Dorsum  pedis  let 
Cirkulationsforstyrrelser,  ligesom  Planta  paa  en  mindre 
heldig  Maade  komprimeres  fra  Side  til  Side. 

Vi  anvende  nu  følgende  Fremgangsmaade,  hvor- 
ved der  udøves  en  stærk  Korrektion,  samtidig  med 
at  ingen  Cirkulationsforstyrrelser  kunne  opstaa.  Foden 
og  Crus  indsvøbes  paa  sædvanlig  Maade  i Vat,  som 
fastholdes  ved  Gazebind.  Crus  indvikl  es  nu  nogen- 
lunde fast  i Gibsbind,  hvorefter  der  føres  slyngefor- 
mede  Gibsbindtoure  fra  Knæets  Indside  ned  om  Planta 
og  op  langs  Crus  til  Knæets  Udside.  Slyngens  ind- 
vendige Del,  fra  Knæet  til  Malleolus  internus,  fæstes 
med  Gibstoure.  Nu  bøies  Knæleddet,  og  en  Assistent 
udøver,  idet  han  fatter  om  den  ydre,  frie  Del  af 
Slyngen,  en  stærk  Traktion  i denne,  hvorved  ydre 
Fodrand  løftes  stærkt,  og  Slyngen  spænder  sig  som 
en  Bro  fra  ydre  Fodrand  til  Crus.  Naar  nu  dette 
Parti  af  Slyngen,  ved  stramt  anlagte  Gibsbind,  tvinges 
ind  til  Crus,  udøves  der  en  meget  kraftig  Korrektion, 
idet  Foden  tvinges  om  i en  saa  udtalt  Valgusstilling, 
som  det  er  muligt.  Ved  hver  Bandage  anlægges  to 
saadanne  Slynger,  en  bageste  og  en  forreste,  som 
naar  frem  helt  hen  til  Articulato  melatarso  — 

phalangea.  Sidstnævnte  Slynge  har  stor  Betydning 
med  Hensyn  til  Udretningen  af  Ekvinusstillingen.  Man 
bør  agte  paa,  at  ydre  Fodrand  er  godt  »polstret«. 
Ved  denne  Bandage  have  vi  aldrig  iagttaget  Cirkula- 
tionsforstyrrelser. For  at  sikre  sig  imod  Tryk-Deku- 
bitus  kan  man  anvende  et  tykt  Underlag  af  Vat  eller 
paa  de  mest  truede  Partier  indlægge  Filtstykker, 
som  senere  fjernes,  eller,  for  at  være  ganske  sikker, 
2 — 3 Dage  efter  Anlæggelsen  udskære  et  »Fenestrum« 
paa  hvert  af  de  farlige  Steder. 

Den  fikserende  Gibsbandage  bliver  nu  liggende 
1 — 2 Maaneder,  hvorefter  den  aftages,  og  efter  at 
der  er  gjort  kraftige  Redressementsforsøg,  anlægges 
straks  en  ny  Bandage,  med  yderligere  Forbedring  af 
Stillingen.  Hoffa  lader  hengaa  en  Uge  imellem 

Bandagens  Aftagelse  og  Fornyelsen  og  anvender 
i denne  Uge  Massage  af  Musklerne  paa  Fod  og  Crus. 
Wolffs  Behandling,  som  med  Rette  har  vakt  saa  stor 
Opsigt,  er  forskj ellig,  eftersom  Tilfældene  ere  lettere 
eller  sværere.  I lettere  Tilfælde  anlægges  3 — 4 Dage, 
efter  at  Tenotomien  er  udført,  en  Gibsbandage.  Kor- 
rektionen, manuel,  udføres  meget  kraftigt,  saavel  før 
som  under  og  efter  Anlæggelsen  af  Gibsbindene, 
indtil  disse  ere  helt  stivnede.  Er,  i lette  Tilfælde, 
Stillingen  blevet  fuldt  udrettet,  faar  Patienten  Støvle 
uden  paa  Bandagen  og  gaar  omkring  med  denne  i 
4 — 5 Maaneder  og  er  da  helbredet.  I sværere  Til- 
fælde anvender  Wolff  sin  »Etappenverband«,  hvis 
Anlæggelse  udføres  paa  følgende  Maade  (Hoffa).  Op- 
rindelig anvendte  Wolff  en  Vandglasbandage,  nu 

forfærcliges  Bandagen  af  Pap  og  Appereturbind. 
Tenotomien  er  som  sædvanlig  udført  3 — 4 Dage  i 
Forveien.  Tenotomisaaret  har  været  strængt  anti- 
septisk behandlet.  Efter  at  Patienten  er  dybt  kloro- 
formeret, udføres  meget  kraftige  manuelle  Redresse- 
ments,  hvorved  Foden  bliver  betydelig  blødgjort. 
Den  indvikles  nu  i rigelig  Vat  og  Gazebind.  En 

Assistent  holder  Foden  i den  bedst  mulige  Stilling, 
hvorpaa  Foden  og  Crus  bevikles  med  vaade  Appre- 
turbind,  mellem  hvis  enkelte  Ture  der  stadig  ind- 
lægges opblødte  Papstrimler,  som  række  fra  Knæet 
til  Articulatio  metatarso-phalangea.  For  at  hindre 
Dekubitus  er  der  i Forveien  paa  Indsiden  af  den 
store  Taa  og  paa  det  mest  prominerende  Parti  af 
Dorsum  pedis  anbragt  tykke  Filtstykker,  som  med 
Forlængelser  rage  uden  for  Bandagen  for  senere  at 
at  kunne  fjernes.  Efter  at  alle  Papstrimlerne  ere 

anbragte,  begynder  det  egentlige  Redressement,  som 
udføres  med  stærke  Bomuldsgazebind,  hvoraf  der, 
efter  Tilfældets  Grad,  anvendes  30 — 60  Toure.  Hver 
Tour  retter  Foden  lidt,  »ligesom  hvert  Fald  af  Vægten 
paa  Rambukken  driver  Pælen  et  lille  Stykke  dybere 
ned  i Grunden.«  Bandagen  faar  herved  et  meget 

klodset  Udseende.  Naar  Fodens  Stilling  er  saa  vidt 
forbedret,  som  det  er  muligt,  fjernes  Filtstykkerne, 
og  efter  2 Dages  Forløb  fjernes  Gazebindene,  Pap- 
Stivelsebandagen  er  nu  fast  og  tør.  Paa  de  Steder, 
som  have  været  beskyttede  ved  Filtstykkerne,  ud- 

skæres nu  et  Fenestrum  for  at  konstatere,  at  der 
ingen  Dekubitus  er  opstaaet.  Paa  tredje  Dag  be- 

gynder  den  saakaldte  »Etappe«-Behandling.  Paa 
Bandagens  Yderside,  lidt  foran  Malleolus  externus, 
udskæres  en  Kile,  medens  Snittet,  som  føres  helt 
rundt  om  Foden,  i øvrigt  er  lineært.  I Kilesnittet 
fjernes  Papstumper  og  Vat,  og  Bandagen  er  nu  delt 
i to  Partier,  et  bageste,  hvori  Hælen  er  fikseret,  og 
et  bevægeligt  forreste,  som  er  tilgængeligt  for  yder- 
ligere Korrektion.  Udsnittet  bedækkes  nu  atter  med 
Vat,  Gazebind,  Appreturbind  og  lange  Papstrimler,  og 
Korrektionen  udføres  nu  som  første  Gang  med  Bom- 
uldsgazebind, som  atter  fjernes  2 Dage  senere.  Den 
tredie  Dag  derefter  udføres  ganske  paa  samme  Maade 
en  ny  »Etappe«,  og  saaledes  fortsættes  indtil  Foden 
er  fuldstændigt  udrettet.  Naar  dette  er  naaet,  glattes 
Bandagen  med  en  Kniv,  overtrækkes  med  et  Lag 
Vandglas,  og  Patienten  faar  da  uden  paa  sin,  nu 
meget  uformelige  Bandage,  en  Støvle,  hvormed  han 
gaar  omkring  i 6—9  Maaneder  og  er  da  som  Regel 
helbredet. 

At  der  med  denne  Behandling  kan  opnaaes  gode 
Resultater,  er  utvivlsomt,  men  der  udkræves,  at  Pa- 
tienten i længere  Tid,  i alt  Fald  i nogle  Uger,  kan 
være  under  dagligt  Lægetilsyn.  Endelig  bør  det  ved 
denne  Behandlings  Bedømmelse  ikke  lades  ude  af 
Betragtning,  at  Wolff  er  i Besiddelse  af  en  næsten 
herkulisk  Haandkraft. 

Den  af  os  som  Regel  anvendte  Behandling  har 
været:  Tenotomi,  Redressement  og  Gibsstøvle,  som 

blev  skiftet  med  3 — 4 Ugers  Mellemrum,  indtil  Fodens 
Stilling  var  saa  vidt  mulig  rettet.  Derefter  anlægges 

Drachmanns  Natskinne  Fig.  48  eller  en  Modifi- 
kation af  denne,  Fig.  49  hvor  Fodpladen  og  Crus- 
skinnen  ere  forbundne  med  et  Led.  Om  Dagen 

bæres  Støvler  med  stive  Kapper  og  med  en  Saal, 
som  er  tykkere  udvendig  end  indvendig,  og,  som  for 
yderligere  at  hindre  Indadrulning  om  Fodens  Længde- 


akse, rager  1/2  Ctm.  udenfor  Fodens  Yderkanter. 
Grusskinnen  anvendes  kun  i enkelte  særligt  vanskelige 
Tilfælde.  Kunstige  Muskler  anvende  vi  næsten  aldrig. 
Af  de  talrige  andre  Klumpfodstøvler  skulle  vi  her 
kun  omtale  Rosers.  Paa  en  høi  fastsiddende  Snøre- 
støvle anbringes  paa  Saalens  Yderkant  en  1 — 2 Ctm. 
høi  Jernbøile  af  u Form,  den  er  fastgjort  til  Hælen 
og  til  Saalen,  svarende  til  Thenar  digiti  V.  Naar  Pati- 
enten sætter  Foden  til  Jorden,  løftes  ydre  Fodrand 
og  Foden  redresseres  saaledes  ved  ethvert  Skridt. 

Denne  vor  Behandling  kan  give  tilfredsstillende 


Fig.  48. 

Resultater,  men  udkræver,  at  Patienten,  navnlig  under 
den  aarelange  Efterbehandling,  kan  være  under  virksomt 
Lægetilsyn.  Skal  Efterbehandlingen  med  de  besværlige 
og  pinlige  daglige  Redressements  overlades  til  Pati- 
entens Paarørende,  da  svigter  det  som  oftest  paa 
Udholdenhed  og  Energi,  og  det  saa  møisommeligt  op- 
naaede  Resultat  ødelægges  i Løbet  af  ganske  kort 
Tid  atter. 

Af  Operationer,  bortset  fra  Tenotomi,  som  have 


været  anvendte  ved  Klumpfodens  Behandling,  staar 
paa  den  ene  Side  Phelps  Operation,  hvor  som  Regel 
kun  Bløddele  angribes,  paa  den  anden  Side  Opera- 
tioner paa  selve  Skelettet : kileformig  Talusresektion, 
Talusekstirpation  (Bessel  Hagen),  Osteotomi  af  Os 
naviculare  m.  fl . Resultaterne  af  sidstnævnte  Gruppe 
af  Operationer  ere  i det  hele  kun  lidet  tilfredsstillende, 


Fig.  49. 

og  næsten  alle  Orthopæder  ere  enige  om,  at  de  ikke 
bør  anvendes  hos  Børn  og  Personer,  hvis  Skelet  ikke 
er  fuldt  udviklet. 

Ved  Phelps  Operation  gjennemskæres  Bløddelene 
paa  Fodens  Indside  Lag  for  Lag,  indtil  al  Stramning 
er  fjernet.  Redressementet  udføres  fuldt  ud  i een 
Seance.  Operationen  har  vundet  mange  Tilhængere 
og  har  utvivlsomt  store  Fordele,  specielt  i alle  Til- 
fælde, hvor  Lægen  ikke  hyppigt  kan  tilse  Patienten. 
Operationen  er  som  Regel  indiceret  hos  Patienter 
mellem  1 — 15  Aars  Alderen.  Yngre  Børn  kunne  som 
Regel  helbredes  ved  ovennævnte  Midler,  dog  bør  man 
i meget  svære  Tilfælde  og  i mellemsvære  Tilfælde, 
hvor  Forholdene  ikke  tillade  jevnligt  Lægetilsyn 
hellere  straks  operere  ad  modum  Phelps.  Hos  Voksne 
er  det  vistnok  kun  Undtagelse,  at  Operationen  lykkes 
paa  Grund  af  Deformitetens  Stivhed  og  Knoglernes 
betydelige  Formforandringer.  Vi  have  dog  i eet  Til- 
fælde med  Held  opereret  en  20  aarig  Kvinde.  Alle 
vore,  27,  med  Phelps  Operation  behandlede  medfødte 
Klumpfødder  svarede  til  Dieffenbachs  3 — 4 Grad 
eller  til  Koenigs  »svære  Tilfælde«.  Ved  den  10de  in- 
ternationale Lægekongres  i Berlin  1890  omtalte  Phelps, 
at  en  Statistik,  omfattende  400  Tilfælde  af  hans  Ope- 
ration, godtgjorde  dennes  fuldstændig  Fareløshed.  Rid- 
lon,  Kirmisson,  Kapteyn  og  Bessel  Hagen  anbefa- 
lede Operationen  som  god,  medens  Bradford,  Redard,  Bil- 
haut,  Jones  og  særlig  Wolff,  som  altid  udtaler,  at  det 
er  hans  »Mission«  at  bekæmpe  denne  Behandling, 
talte  imod  den. 

Vi  skulle  nu  i Korthed  omtale  selve  Operationen. 


159 


Efter  at  Ben  og  Fod  ere  vel  desinficerede  og  Pati- 
enten kloroformeret,  bliver  Fod  og  Crus  gjorte  »blod- 
løse« ved  Hjælp  af  Esmarchs  elastiske  Bind.  Op- 
rindelig angav  Phelps,  at  Incisionen  burde  omfatte 
*/s  af  Planta,  senere  har  han  udtalt,  at  den  aldrig 
behøvede  at  overskride  Midten  af  Planta.  Paa  Kon- 
gressen i Berlin,  anbefaledes  forskj ellige  Incisions- 
maader.  Ridlon  anbefalede  2 Snit,  et  Længdesnit, 
langs  indre  Fodrand  og  et  andet,  som  møder  først- 
nævnte Snit  under  en  mere  eller  mindre  spids  Vinkel, 
i Hudfolden  under  og  foran  Malleolus  internus. 
Kapteyn  udfører  som  Regel  Operationen  som  af  Phelps 
angivet,  men  har  i enkelte  Tilfælde  desuden  lagt  et 
semilunært  Snit  langs  Malleolus  internus,  for  at 
gjennemskære  Ligamentum  deltoideum.  Bessel  Hagen 
anbefaler  et  Længdesnit  i Stedet  for  et  Tværsnit. 
Han  indrømmer,  at  Operationen  derved  vanskeliggjøres, 
men  Fordelen  skulde  være,  at  man  undgik  Gaben  af 
Operationssaaret,  som  da  kunde  sutureres.  Helingen 
vilde  da  kunne  være  fuldendt  i Dage,  i Stedet  for 
i Uger.  Endelig  have  enkelte  Forfattere  anbefalet  at 
begynde  med  en  lille  Incision,  som  efterhaanden  ud- 
vides, efter  som  det  viser  sig  nødvendigt  at  trænge 
mere  i Dybden.  Phelps  Snitføring  forekommer  os  at 
have  Fortrinnet,  hvorfor  vi  have  anvendt  den  i alle 
vore  Tilfælde.  Ved  denne  Methode  er  Operationsfeltet 
let  overskueligt  og  tilgængeligt.  Føres  Snittet  høit 
nok  op  foran  Malleolus  internus,  vil  man  med  Lethed 
kunne  koupere  Ligamentum  deltoideum,  saaledes  at 
Kapteyns  semilunære  Snit  bliver  overflødigt,  medens 

dette  Ligament  vistnok  meget  vanskeligt  kan  naas 
gj  énnem  Bessel  Hagens  Snit. 

Efter  at  Snittet,  som  altsaa  begynder  lige  foran 
Malleolus  internus  er  ført  ned  til  Midten  af  Planta 
pedis,  gjennemskæres  Bløddelene  Lag  for  Lag.  Hver 
Gang  et  strammende  Parti  er  kouperet,  udføres  kraftige 
Redressementsforsøg.  Stadig  afbrudt  ved  disse, 
gjennemskæres  efterhaanden,  Hud  subkutant  Binde- 
væv, Fascia  plantaris,  M.  abduktor  hallucis,  M.  tibi- 
alis  posticus,  M.  flexor  hallucis  longus  og  ofte  M. 
flexor  digitorum  communis.  Operationen  standses, 
naar  der  ikke  føles  flere  strammende  Partier  og  naar 
Foden  kan  korrigeres  fuldstændigt,  men  i alle  svære 
Tilfælde  naar  man  ind  til  selve  Skelettet,  men  selv 
da  er  Udretning  i Reglen  ikke  mulig  paa  Grund  af 
de  stramme  og  ved  Klumpfødder  i Reglen  meget 
udviklede  Ligamenta  deltoideum  og  calcaneo-navi- 
culare.  Ligametum  deltoideum  overskæres,  idet  Saar- 
randene  holdes  godt  ud  fra  hinanden,  ved  et  Snit, 
som  føres  tæt  om  Randen  af  Malleolus  internus. 
Ved  at  overskære  Ligamentum  calcaneo-naviculare 
aabnes  Leddet  imellem  Caput  tali  og  Os  naviculare  og 
i Bunden  ses  da  den  bruskklædte  Flade  af  førstnævnte 
Ben.  Parker  og  Shattock  have  nemlig  paavist,  at 
Leddefladen  paa  Caput  tali  ved  Klumpfod  er  for- 
længet om  paa  den  indvendige  Side  til  Leddefor- 
bindelse  med  Os  naviculare,  et  Moment,  som  forklarer 
Randkrumningens  Opstaaen  og  er  af  stor  Betydning 
. for  senere  Recidiv.  Efter  nogle  afsluttende  stærke 
Korrektionsforsøg  kan  Fodens  forreste  Del  med  Lethed 

føres  over  i Valgusstilling.  Nu  skal  Bagfodens 
Stilling  rettes,  hvorfor  Akillessenen  maa  overskæres. 
Efter  at  Akillessenen  er  kouperet,  kan  Foden  i Reglen 
med  Lethed  føres  helt  over  i Valgusstilling.  Der  fore- 
tages endnu  en  Række  kraftige  Redressementsforsøg, 
indtil,  som  Phelps  har  udtalt,  »Foden  saa  let  lader 
sig  fuldstændigt  redressere,  at  der  kun  udkræves  en 
Kraft  saa  stor  som  Vægten  af  en  Unze  til  at  ved- 
ligeholde den  opnaaede  Stillingsforbedring.«  Phelps 
anbefaler  at  begynde  Operationen  med  at  overskære 
Akillessenen,  vi  foretrække  at  udsætte  dette  til  Slut- 
ningen, da  man  har  langt  bedre  »Hold«  paa  Foden, 
saa  længe  dens  bageste  Del  er  fikseret  af  den  stam- 
mende Sene.  Det  har  været  foreslaaet  at  dele  Ope- 
rationen i 2 Afsnit,  idet  man  først  skulde  udføre 
Phelps  Snit  og  rette  Fodens  forreste  Del  og  nogen 
Tid  efter  foretage  Tenotomi  af  Akillessenen  og  korri- 
gere Bagfoden.  Hvilke  Fordele  denne  Methode  frem- 
byder,  synes  os  ikke  klart:  ved  Operationens  første 
Afsnit  bringes  Fodens  forreste  Del  i Equino-valgus 
Stilling,  medens  Bagfoden  paa  Grund  af  Akillessenens 
Tilhæftningsmaade  forbliver  i Equino-varus ; ved 
Operationens  andet  Afsnit  rettes  Bagfodens  Stilling  til 
Grus,  men  tillige  maa  atter  For-  og  Bagfodens  ind- 
byrdes Stilling  forandres.  Det  mest  Tiltalende  ved 
Phelps  Operation:  Udretningen  i een  Seance,  er  ved 
denne  Fremgangsmaade  ganske  opgivet. 

Phelps  angiver,  at  man  ved  Operationen  med 
Lethed  kan  skaane  saavel  Arterier  som  Nerver.  O ver- 
skæres  de  imidlertid  ikke,  vilde  de  sikkert  i de  fleste 

11 

Tilfælde  enten  overrives  ved  de  stærke  Redressements, 
eller  sættes  ud  af  Funktion  ved  at  komprimeres  imod 
Skelettet.  Da  det  sikkert  kun  har  ringe  Betydning 
at  skaane  Arteria  plantaris  interna  ved  Operationen, 
have  vi  ikke  bestræbt  os  derfor;  et  Tilfælde  hvor 
Arterien  tilfældigt  blev  skaanet,  forløb  aldeles  som  de 
andre.  A.  plantaris  externa  og  dorsalis  pedis  kunne 
fuldtud  bestride  Blodtilførslen.  Underbinding  af 
Arterier  have  vi  kun  udført  hos  vor  20  aarige  Patient, 
i de  øvrige  Tilfælde  have  vi  tamponeret  Saaret  meget 
fast  med  Jodoformgaze,  dyppet  i 5 pCt.  Karbolvand. 
Foruden  at  standse  Blødningen  har  Tamponaden  en 
meget  væsentlig  Betydning,  idet  den  i høi  Grad 
hjælper  med  til  at  holde  den  bløde  Fod  i den  korri- 
gerede Stilling.  Tamponaden  og  Saarforbindingen, 
bestaaende  af  Sublimatvat  og  et  sterilt  Gazebind  an- 
lægges, førend  Esmarchs  Bind  fjernes.  Derpaa  an- 
lægges en  Gibsbandage,  hvori  Foden  saa  vidt  muligt 
overkorrigeres.  Af  Hensyn  til  Korrektionen  og  Cir- 
kulationen anlægges  Bandagen,  som  ovenfor  angivet, 
med  to  slyngeformige  Toure.  Cirkulationens  Forhold 
iagttages  som  sædvanligt  paa  de  af  Bandagen  ube- 
dækkede  Tæer.  I Reglen  have  disse  antaget  et 

naturligt  Udseende,  ere  bievne  røde  og  varme,  førend 
Gibsbandagen  er  færdig.  Stundom  beholde  de  et 
blegt,  blaaligt  Udseende  og  ere  kølige  i nogle  Timer, 
men  antage  da  et  naturligt  Udseende.  Kun  i et  Til- 
fælde saa  vi  en  alvorligere  Kredsløbsforstyrrelse,  hos 
vor  20  aarige  Patient,  hvor  der,  skjønt  Bandagen, 
da  Tæerne  vedbleve  at  være  blaalige  og  ødematøse. 

hurtigt  blev  skiftet,  udviklede  sig  nogle  ærtestorer 
ganske  overfladiske  gangrænøse  Partier  paa  Dorsum 
pedis  og  fjerde  Taas  Dorsalside.  Rimeligvis  har 
Bandagen,  som  var  anlagt  med  8-Tal-Toure  kompri- 
meret Arteria  dorsalis  pedis,  ligesom  Trykket  af 
Fingrene  ved  de  i dette  Tilfælde  meget  voldsomme 
og  vedholdende  Redressementsforsøg,  muligen  have 
været  medvirkende.  Siden  vi  anvende  den  omtalte 
Maade  at  anlægge  Gibsbandagen  paa,  have  vi  ikke 
set  Cirkulationsforstyrrelser  af  nogen  Betydning. 

Foden  bør  i Løbet  af  den  første  Uge  efter  Ope- 
rationen anbringes  høit.  Senere  er  det  heldigt,  at 
anbringe  hele  Underekstremiteten  i en  stærk  udad- 
roteret  Stilling  for  at  modarbeide  den  Tilbøielighed 
til  Indadrotation,  som  er  til  Stede  hos  Patienter  med 
Klumpfod,  hvilket  skyldes  Forhold  ikke  alene  i Foden, 
men  ogsaa  i Knæ-  og  Hofteled.  De  første  2 — 3 Dage 
efter  Operationen  ere  Patienterne  urolige,  klage  over 
Smerter,  have  ingen  Madlyst,  og  henad  Aften  er 
Temperaturen  lidt  forhøiet.  I intet  Tilfælde  have  vi 
været  nødsagede  til  ad  skride  ind  med  Narkotika 
eller  paa  anden  Maade. 

Første  Dags  Aften  eller  næste  Dags  Morgen 
findes  som  oftest  paa  Bandagens  lavest  liggende  Parti 
en  rødlig  Farvning  paa  Grund  af  nogen  Blodgjennem- 
sivning ; vi  pleie  at  pensle  lidt  Gibsvælling  over  dette 
Parti. 

Efter  at  de  første  Dage  ere  overstaaede,  pleie 
Patienterne  i alle  Maader  at  belinde  sig  vel.  Ban- 

dagen skiftes  som  Regel  først  10 — 12  Dage  efter 

Operationen,  og  senere  fornyes  den  hver  Uge.  De 
første  to  Gange  pleie  vi  at  skifte  Bandagen  i Kloro- 
formnarkose. Gibsbandagen  fjernes  lettest  ved  et 
Snit  langs  Udsiden  af  Grus  og  Fod.  Den  nye  Ban- 
dage anlægges  i enhver  Henseende  som  den  straks 
efter  Operationen  anlagte.  Vi  bibeholde  Tamponaden, 
dels  fordi  den  meget  hjælper  til  at  holde  Foden  i en 
god  Stilling,  dels  fordi  vi  tilstræbe  en  langtsomst  mulig 
Saarheling,  da  herved  Faren  for  Recidiv,  paa  Grund 
af  Arretraktion  bliver  væsentligt  formindsket.  For 
yderligere  at  virke  i denne  Retning,  foretage  vi  ved 
hver  Bandageskiftning  en  Udskrabning  af  Saaret  med 
skarp  Ske.  Arret  bliver  da  meget  fast,  blodfattigt  og 
lidet  indtrukket.  Den  Tid,  som  paa  denne  Maade 
medgaar  til  Saarhelingen,  er  ret  betydelig,  30 — 70 
Dage,  i Gjennemsnit  omtrent  40  Dage.  Schede,  som 
tilstræber  en  hurtig  Heling,  angiver  3 — 4 Uger  som 
Gjennemsnitstiden,  i et  Tilfælde  opnaaedes  endog 
Heling  i 19  Dage.  Schede  undlader  da  ogsaa  Tam- 
ponade og  dækker  kun  Saaret  med  et  Stykke  Gutta- 
perchapapir. 

Hver  Gang  Bandagen  skiftes,  udføres  kraftige 
Redressemenls,  at  man  herved  skulde  kunne  »rive 
Saaret  op  igjen«  have  vi  aldrig  iagttaget,  skjønt  vi 
ikke  skaane  vore  Kræfter.  Saa  snart  Saaret  omtrent 
er  helet,  forsynes  Patienten  med  en  »Natskinne«. 
Skinnen  anlægges  bedst  paa  den  Maade,  at  Foden 
først  i Equinusstilling  fikseres  til  Crusskinnen  og 
Fodpladen,  derefter  føres  den  ved  Bandagens  Kryds- 
remme over  i stærk  Dorsaltlektion.  Af  største  Be- 

tydning  er  det,  at  Hælen  hviler  fast  imod  Fodpladen, 
hvilket  ogsaa  fra  Tid  til  anden  bør  efterses.  Nat- 
skinnen bæres  Dag  og  Nat,  indtil  Saaret  er  sikkert 
helet.  Patienten  kan  gaa  om  iStuen  med  sin  Skinne, 
som  kun  aftages  et  Øjeblik  Morgen  og  Aften,  for  at 
der  kan  udføres  passive  Bevægelser. 

Tilstedeværende  Kallositeter  og  Bursæ  svinde 
under  Efterbehandlingen,  selv  om  de  ere  meget  be- 
tydelige; saaledes  bos  vor  20  aarige  Patient,  hvor 
der  langs  den  ydre  Fodrand  fandtes  enorme  Kallosi- 
teter og  lige  neden  for  Malleolus  en  Kallositet,  med 
underliggende  stramt  fyldt  Bursa,  af  Form  og  Stør- 
relse som  et  voksent  Menneskes  Hæl.  Da  Patienten 
blev  udskrevet,  var  Huden  paa  dette  Sted  endnu 
noget  tyk  og  foldet,  nu  er  ethvert  Spor  af  den 
svundet. 

Anvendelse  af  Massage,  efter  fuldstændig  opnaaet 
Heling,  vil  utvivlsomt  fremme  Bevægeligbeden  og  styrke 
Musklerne.  Af  Mangel  paa  Tid  og  Kræfter  have  vi 
kun  anvendt  den  i enkelte  Tilfælde.  Massagebe- 
handlingen er  som  sagt  god,  men  kan  undværes.  Vi 
lade  Patienterne  gaa  saa  snart  som  muligt.  Passive 
Bevægelser  kunne  ikke  undværes. 

Er  Saaret  fuldstændigt  helet,  faar  Patienten  en 
Støvle,  konstrueret  som  ovenfor  omtalt.  Crusskinner 
behøves  ikke. 

Naar  Patienten  udskrives  gives  følgende  Forskrifter, 
som  maa  følges  i benved  2 Aar: 

Om  Natten  bør  Natskinnen  altid  benyttes.  Pa- 
tienten maa  ikke  gaa  uden  Støvler.  Morgen  og  Aften 


udføres  kraftige  passive  Bevægelser.  En  god  Øvelse 
er  at  gaa  op  ad  Trapper.  Opmærksomheden  bør 
være  henvendt  paa  Taaspidsernes  Stilling.  Indadro- 
tationen  hæves  i Reglen  ved  Phelps  Operation  og 
ved,  som  omtalt,  saalænge  Helingen  varer  at  holde 
Benet  i stærk  udadroteret  Stilling. 

Med  Hensyn  til  Resultatet  kan  man  opstille  3 
Grupper : 

1)  Godt  maa  Resultatet  kaldes,  naar  den  opererede 
Pes  varus  er  omdannet  til  en  Pes  valgus , naar 
»Randkrumningen«  er  helt  udrettet,  og  naar  Fod- 
spidsen ved  Gangen  føres  udad  eller  lige  frem. 

2)  Ret  godt  maa  Resultatet  siges  at  være,  naar 
Patienten  ved  Gangen  hviler  paa  hele  Planta,  selv 
om  der  er  nogen  Indaddreining  af  Fodspidsen. 

3)  Træder  Patienten  væsentligt  paa  den  ydre 
Fodrand,  er  Fodspidsen  rettet  indefter  og  »Rand- 
krumningen« ikke  udrettet,  da  maa  Resultatet 
kaldes  slet. 

Vore  Resultater  efter  Udførelsen  af  Phelps  Ope- 
ration er  gjennemgaaende  meget  tilfredsstillende  og 
vi  anbefale  at  udføre  denne  Operation  indenfor  oven- 
nævnte Aldersgrændse  hos  Patienter  med  »svære« 
Klumpfødder,  naar  en  energisk  gjennemført  Behandling 
med  Redressements  og  Gibsbandage,  eventuelt  Wolffs 
»Etappeforbinding«,  ikke  har  ført  til  et  tilfredsstillende 
Resultat. 

Vi  komme  nu  til  Behandlingen  af  Klumpfoden 
hos  Voksne  og  Halvvoksne  over  15  Aar. 

Hos  saadanne  Patienter,  som  ikke  tidligere  liave 

været  under  Behandling,  har  Deformiteten,  selv  om 
den  fra  Begyndelsen  ikke  var  betydelig,  i Reglen  ud- 
viklet sig  til  betydelige  Grader. 

Vi  udføre  da  i Narkose  forceret  Redressement, 
med  Tenotomi  af  de  strammede  Sener  og  anlægge 
paa  ovenomtalte  Maade  en  Gibsbandage,  som  skiftes 
med  4 Ugers  Mellemrum.  Wolffs  Behandling  kan 
ogsaa  give  gode  Resultater  endog  hos  24,  29  og  32 
Aar  gamle  Patienter.  Phelps  Operation  giver  i denne 
Aldersklasse  mindre  Udsigt  til  gunstigt  Resultat  og 
bør  efter  Phelps  Raad  i Reglen  kombineres  med  en 
Gjennemmeisling  af  Gaput  tali. 

Skeletoperation  bør  aldrig  udføres  hos  Børn,  og 
hos  Voksne  kun  i de  allerværste  Tilfælde. 

Af  alle  de  foreslaaede,  13,  Operationer  have  kun 
2 : Kileresektionen  af  Tarsus  og  Talusekstirpationen 

almindelig  Betydning  (Hoffa).  Kileresektionen  passer 
ikke,  naar  Bøiningen  i Choparts  Led  er  særligt  stærk. 
Talusekstirpation  passer  i de  fleste  Tilfælde,  fordi 
Krumningen  som  Regel  ligger  i bageste  Del  af  Foden 
og  fordi  derved  den  mest  deforme  Knogle  fjernes. 

Kileresektionen  udføres  ved  gamle  kongenite 
Klumpfødder  med  et  Tværsnit,  ved  paralytiske  Klump- 
fødder,  af  Frygt  for  Gangræn,  med  et  Længdesnit 
(Koenig).  Tværsnittet  lægges  fra  Tuberculum  naviculare 
over  Klumpfodens  største  Konveksitet  til  ydre  Fodrand. 
Huden  præpareres  tilbage  til  begge  Sider,  Fascien 
spaltes,  Ekstensorerne  og  Mm.  peronei  lægges  til 
Side  med  et  Elevatorium,  indtil  Choparts  Leds  er 
blottet.  En  Kile  med  Basis  i Calcaneus,  Talus  og 

Os  Cuboideum,  og  med  Spidsen  i Os  naviculare  ud- 
meisles.  Benfladerne  passes  til  hinanden,  om  nødigt 
fjernes  Skive  efter  Skive,  indtil  Foden  fuldstændigt  kan 
korrigeres.  Vogt  tilraader,  for  at  lette  Korrektionen,  at 
overskære  M.  tib.  posticus.  Saaret  sutureres,  for- 
bindes antiseptisk  og  en  Gibsbandage  anlægges. 

Talusekstirpationen  virker  først,  som  Bessel 
Hagen  har  paavist,  fuldt  ud  og  varigt  korrigerende, 
naar  den  kombineres  med  en  Gjennemskæring  af 
Ligamentum  calcaneo-fibulare  og  Resektion  af  Pro- 
cessus anterior  calcanei.  Operationen  udføres  saa- 

ledes.  Et  let  buet  Snit  føres  fra  Malleolus  externus 
over  den  prominerende  Talus  til  Udsiden  af  Eksten- 
sorsenerne.  De  ofte  dislocerede  Peroneussener  løftes 
til  Side  og  Ligamenta  talo-fibulare  samt  calcaneo- 
fibulare  gjennemskæres.  Malleolus  externus  bør 

ikke  receseres,  da  dette  let  kan  have  Løshed  i Leddet 
til  Følge.  Talus  fattes  derpaa  med  en  Hagetang,  løftes 
frem,  og  løsnes  fra  sine  Forbindelser.  Hvis  Udretningen 
af  Deformiteten  ikke  fuldstændigt  lykkes  efter  at  Talus 
er  fjernet,  maa  der  foretages  Resektion  af  Processus 
anterior  calcanei.  Udsiden  af  Malleolus  externus  kan 
afflades  noget  for  at  formindske  Trykket  paa  Huden. 
Efter  at  Stillingen  er  korrigeret,  anlægges  en  anti- 
septisk Forbinding  samt  en  Gibsbandage. 

Som  Efterbehandling,  ved  saavel  Kileresektionen 
som  Talusekstirpationen,  maa  anvendes  Bade,  Massage, 
Gymnastik,  og  Elektricitet  for  at  styrke  Musklerne. 
Tillige  bør  Patienten  bære  stive  Støvler  og  ikke  anses 
for  »udskrevet«  førend  efter  et  Aars  Forløb. 

Udsigt  til  Recidiv  er  kun  ringe,  naar  Korrek- 
tionen har  været  fuldstændig,  eller  naar  der  endog 
liar  fundet  en  Overkorrektion  Sted,  saa  at  Foden  er 
kommet  om  i V algusstilling,  idet  ethvert  Skridt,  som 
Patienten  gjør,  da  redresserer  Foden.  Den  omtalte 
Halsdeformitet  med  Bruskflade  helt  om  paa  Indre- 
siden af  Caput  tal  i spiller  sikkert  en  betydelig  Rolle, 
særligt  med  Hensyn  til  Randkrumningens  Gjenopstaaen. 
I Tilfælde,  hvor  denne  Formation  ved  Operationen 
findes  særligt  stærk  udtalt,  kunde  den  af  Phelps  an- 
befalede Gjennemmejsling  af  Collum,  muligen  i For- 
bindelse med  en  Afskrabning  af  Bruskbeklædningen, 
være  paa  sin  Plads.  Det  Moment,  som  imidlertid  i 
højeste  Grad  modvirker  Recidivet,  er  Indvirkningen 
af  Transformationskraften.  Naar  Klumpfoden  ved 
Behandlingen  er  blevet  omformet,  kommer  Fodens 
Bendele  til  at  fungere  under  ganske  nye  Forhold,  og 
Følgen  vil  da  blive  en  arkitektonisk  Ombygning  ind- 
vendig og  udvendig. 

Tilbage  bliver  nu  i Korthed  at  omtale  de  ekstreme 
Tilfælde  af  den  medfødte  Klumpfod,  som  ere  sjeldne 
lios  Børn,  men  meget  almindelige  hos  Voksne,  som 
aldrig  have  været  under  Behandling.  Hos  disse  Pa- 
tienter fungerer  Dorsum  pedis  med  en  stor  hæle- 
formet Kallositet  som  Trædeflade,  Fodspidsen  vender 
indad  og  bagtil,  Planta,  som  aldrig  har  fungeret,  er 
foldet  sammen  om  en  Længdefure.  Skulde  her  være 
Tale  om  virksom  Behandling,  kunde  der  som  Regel 
kun  tænkes  paa  en  indgribende  Skeletoperation.  Ser 
man  imidlertid  hen  til,  at  paa  den  ene  Side  Resul- 

taterne  af  disse  Indgreb  kun  ere  lidet  tillokkende,  og 
at  paa  den  anden  Side  mange  af  disse  Patienter  gaa 
forbausende  godt  og  let,  bør  man  vistnok  hellere  op- 
give al  Behandling  og  forsyne  Patienten  med  en  efter 
Gibsafstøbning  syet  Støvle.  Trædesaalen  i en  saadan 
Støvle  bør  være  af  Kork,  nøje  tildannet  efter  Fodens 
Form.  Støvlen  maa  være  en  meget  høj  Snørestøvle, 
som  naar  op  til  øverste  Trediedel  af  Grus.  Stive 
Læderskinner,  som  nøje  ere  formede  efter  Fod  og 
Grus,  strække  sig  paa  Ind-  og  Udsiden  fra  Saalen 
op  til  Støvlens  øverste  Rand. 

Bliver  Gangen  smertefuld  og  umulig  paa  Grund 
af  stadigt  tiltagende  Bursiter  og  Arthroiter,  er  en 
Amputation  (Pirogoff,  Syrne)  den  sidste  Tilflugt. 

Den  paralytiske  Klumpfod  behandles  efter  de 
samme  Principer  som  den  medfødte. 

Hos  smaa  Børn,  som  nyligt  ere  angrebne  af  den 
infantile  Paralyse,  maa  man  arbejde  hen  paa  at  for- 
hindre Dannelsen  af  en  paralytisk  Klumpfod,  ved  Dag 
og  Nat  at  holde  Foden  i den  normale  Stilling.  Sker 
dette  ikke,  opstaar  der  Kontraktur  af  M.  triceps  suræ 
og  de  andre  Muskler  bag  paa  Læggen,  og  saa  er 
Klumpfoden  dannet.  Om  Dagen  bør  Barnet  bære  et 
Par  velpassende  Snørestøvler  med  stive  Kapper.  Da 
den  angrebne  Underekstremitet  altid  bliver  tilbage  i 
Væksten,  bør  Maalingen  af  Benenes  Længde  jævnlig 
foretages,  for  at  den  forkortede  Ekstremitet  stadigt 
kan  faa  en  tilstrækkelig  Forhøjning.  Undlades  dette, 
vænner  Barnet  sig  til  at  gaa  paa  den  forkortede 
Ekstremitets  Taa.  og  der  opstaar  da  en  Ekvinusstilling, 

som  oftest  følges  af  en  Varusstilling.  Om  Natten  bør 
Foden  holdes  i den  normale  Stilling  ved  en  Natskinne 
eller  en  anden  Bandage.  Simple  Bandager  kan  laves 
af  en  Gibs-  eller  Pap-Appretivbandage,  som  efter 
Tørring  forsynes  med  Snøreindretning.  En  Læder- 
eller Spaanstøvle  efter  Gibsafstøbning  kan  ogsaa 
anvendes. 

For  at  modvirke  Muskelatrophie  anvendes  Mas- 
sage af  Fod  og  Crus.  Aktive  Muskeløvelser  anvendes 
i samme  Øjemed.  Manipulationer  anvendes  navnlig 
for  at  strække  Musklerne  bag  paa  Crus.  Elektricitet 
er  anbefalet,  Duchenne  anvender  Faradisation,  Redard 
en  svag  konstant  Strøm : den  positive  Pol  anbringes 
paa  Plexus  cervicalis  eller  lumbalis,  den  negative  paa 
den  angrebne  Muskel. 

Anvendes  disse  Midler  i Tide,  kan  Klumpfodens 
Opstaaen  i Reglen  forhindres. 

Er  Deformiteten  imidlertid  allerede  opstaaet,  naar 
Barnet  fremstilles,  maa  Foden  redresseres  og  fikseres 
i den  normale,  eller  forbedrede  Stilling. 

Redressementet  foregaar  saaledes  som  omtalt 
ved  den  medfødte  Klumpfod,  manuelt,  med  eller  uden 
Tenotomi.  En  paralytisk  Klumpfod  er  som  Regel 
lettere  tilgængelig  for  Udretning  med  Haanden  end 
den  medfødte.  Ved  sværere  Tilfælde,  navnlig  naar 
en  paalidelig  daglig  Behandling  ikke  kan  gjennem- 
føres,  bør  der  udføres  Tenotomi  af  Akillessenen, 
stundom  tillige  af  Fascia  plantaris  og  M.  tibialis 
posticus.  1 svære  Tilfælde  bør  disse  Tenotomier 
straks  eller  efter  nogle  Dages  Forløb  følges  af  Re- 

dressement  foi%'é  i Narkose.  Det  opnaaede  Resultat 
fastholdes  i en  Gibsstøvle,  som  aftages  efter  3 — 4? 
Ugers  Forløb  og  eventuelt  fornyes  efter  yderligere 
foretagen  Udretning.  Wolffs  Etappeforbinding  giver 
navnlig  ved  den  paralytiske  Klumpfod  glimrende  Re- 
sultater. 

Phelps  Operation  er  efter  vor  Erfaring  absolut 
kontraindiceret  ved  den  paralytiske  Klumpfod. 

Skeletoperationer  bør  kun  udføres  i meget  gamle 
Tilfælde  hos  Voksne.  Kileresektion  har  været  ud- 
ført i Forbindelse  med  Arthrodese  i Talo-cruralleddet. 

Er  Foden  udrettet,  faar  Patienten  en  Støvle 
ganske  som  vor  ovenomtalte  Klumpfodsstøvle,  even- 
tuelt med  passende  Forhøjelse  af  Saalen.  Stundom 
er  her  Anvendelse  for  kunstige  Muskler.  Disse  kunne 
ganske  simpelt  fremstilles  ved  en  stærk  Elastik,  som 
er  fastgjort  til  Støvlen  ved  en  stærk  Hægte  el.  lign., 
medens  den  anden  Ende  fastgjøres  til  en  Grusskinne. 

Patienten  maa  ikke  forsømme  at  vedblive  at 
ligge  med  Natskinne  hver  Nat. 

Resumé : 

1)  Den  medfødte  Klumpfod  behandles: 

Hos  Nyfødte  med  Manipulationer  og  Massage  i 
den  første  Uge,  derefter  anlægges  i Mellemrummene 
en  Skinne.  Efter  2 — 3 Ugers  Forløb  Gibssløvle,  som 
skiftes  med  Ugers  Mellemrum,  indtil  Foden  er  helt 
udrettet  og  blød.  Derefter  Natskinne,  Manipulation 
og  Massage.  Naar  Barnet  er  et  Aar  gammelt,  faar 
det  Støvler  af  den  omtalte  Form. 

Hos  Børn  under  et  Aar,  som  ikke  have  været 
under  Behandling  lige  fra  Fødslen,  anvendes  Mani- 
pulationer, Massage  og  Skinner.  Tenotomi  er  stun- 
dom nødvendig.  Derefter  Gibsstøvle,  som  skiftes  til 
Udretningen  er  fuldstændig.  Wolffs  Etappeforbinding 
er  god.  Efter  fuldendt  Udretning:  Natskinne  og  Støvle. 

Hos  Børn,  som  ere  begyndte  at  gaa:  Redresse- 
ment  i Narkose  og  Tenotomi.  Derefter  Gibsstøvle,  som 
skiftes,  hver  1 — 2 Maaned,  indtil  opnaaet  Udretning. 
Wolffs  Etappeforbinding  kan  anvendes.  I svære  Til- 
fælde Phelps  Operation.  Efter  opnaaet  Udretning 
Natskinner  og  Støvler. 

Hos  Patienter  over  15  Aars  Alderen: 

Redressement  forcé  i Narkose  med  Tenotomi  og 
efterfølgende  Gibsbandage,  som  skiftes  til  fuldstændig 
Udretning  er  opnaaet.  Derefter  Natskinne  og  Klump- 
fodsstøvler. Wolffs  Etappeforbinding  kan  her  give 
gode  Resultater.  I sjeldne  Tilfælde  udføres  Skelet- 
operationer. 

Hos  Patienter  med  gamle  Klumpfødder  i ekstreme 
Grader : Støvle  efter  Afstøbning  — stundom  Ampu- 
tation. 

2)  Den  paralytiske  Klumpfod : 

Ved  friske  Tilfælde  af  infantil  Paralyse  prophy- 
laktisk  Behandling: 

Natskinne,  Støvle,  Massage,  Manipulationer  og 
Elektricitet. 

Er  Klumpfoden  ved  Behandlingens  Begyndelse 
allerede  til  Stede: 

Redressements,  eventuelt  Redressement  for^é  med 
Tenotomi.  Derefter  Gibsstøvler,  som  skiftes  saa  ofte 
som  fornødent,  indtil  fuld  Udretning  er  opnaaet. 
Wolffs  Etappeforbinding  giver  meget  gode  Resultater. 
Senere  anvendes  stadigen  Natskinner  og  Støvler  med 
Forhøjelse.  Skeletoperationer  — Kileresektion  — kun 
hos  Voksne  i meget  svære  Tilfælde. 

H.  HAGERUPS  FORLAG. 


Ammentor p , L.  Den  operative  Behandling  af  Cancer  Recti. 
Afhandling  for  Doktorgraden  i Medicin.  Pris  4,00. 

Arkiv,  nordiskt , medicinskt,  udgivet  og  redigeret  af  Pro- 
fessor Dr.  Axel  Key.  pr.  Aargang.  6 Hefter.  16,00. 

Buren,  vctn  W.  H.  Forelæsninger  over  Sygdommene  i 
Intestinum  Rectum,  holdte  ved  Bellevue  Hospitalets 
medicinske  Fakultet  i New-York.  2,50. 

Dispensatorium,  Danicum.  Nyere  og  ældre,  ikke  officinelle 
Formler,  samlede  af  S.  Riitzou.  (Supplement  til  Phar- 
nracopoea  Danica.  1893.)  2,75,  ind.  3,35. 

Gibier,  Paul , Dr.  Spiritismen.  En  historisk,  kritisk  og 
experimental  Undersøgelse.  Med  Figurer  i Texten. 

3.00. 

Gram,  Chr.,  H.  J.  Møller , og  Chr.  Steenbuch.  Prøverne 
i Pharmacopoea  Danica  1893.  Vejledende  Bemærk- 
ninger. 1,75. 

Israel- Rosenthai,  E .,  Dr.  med.  Studier  over  Pleuritis  hos 
Børn.  Afhandling  for  den  medicinske  Doktorgrad. 

4.00. 

— Om  Nauheimkur.  (Balneologisk-gvmnastisk  Behand- 
ling efter  Schott)  ved  kronisk  Hjertesygdom.  1,25. 

Møller,  H.  J.  .Kortfattet  praktisk  Vejledning  til  Under- 
søgelse af  pathologisk  Urin  og  Urinconcrementer. 
Udarbejdet  til  Brug  for  Læger  og  Pharmaceuter. 
1892.  Med  Figurer  i Texten  og  2 lith.  Tavler.  1,50. 

— Nogle  Bemærkninger  om  den  nuværende  pharmaceu- 

tiske  Uddannelse  i Danmark  og  Udlandet  samt  et 
Forsøg  til  en  forbedret  Uddannelse  af  Pharmaceuterne 
i Danmark.  1881.  2,00. 

Panum , P.  L.,  Prof.,  Dr.  med.  De  naturvidenskabelige  og 
de  lægevidenskabelige  Anstalters  Udvikling  i den 
nyere  og  nyeste  Tid  i Udlandet  og  her  hjemme. 

65  Øre. 


H.  HAGERUPS  FORLAG. 


Panuin , P L.,  Prof.,  Dr.  med.  Nye  Meddelelser  om  de 
naturvidenskabelige  og  lægevidenskabelige  Anstalter 
i den  nveste  Tid  i Udlandet.  Tilegnet  Danmarks 
lovgivende  Magt.  1879.  50  Øre. 

— Bidrag  til  Kundskab  om  vort  medicinske  Fakultets 

Historie  med  Hensyn  til  dets  Betydning  for  Natur- 
videnskabernes og  Lægevidenskabens  Udvikling  i 
Danmark  fra  Frederik  den  3 dies  Tronbestigelse  indtil 
Frederik  den  5 tes  Død.  1,00. 

— Om  de  væsentligste  Hindringer  for  Naturviden- 

skabernes og  Lægevidenskabens  Reformation  i For- 
tid og  Nutid.  (En  Tale  holdt  ved  Universitetets 
Reformationsfest  d 18.  Nov.  1880.)  25  Øre. 

Petersen,  E.  A.,  Redacteur.  Pepsin  og  Pepton.  50  Øre. 

— Folkenavne  paa  Lægemidler.  85  Øre,  indb.  200. 

Pharmacopoea  Danica  1893.  Udgiven  med  allerhøjeste 
Bemyndigelse.  Pris  heftet  2,25,  indb.  300,  indb.  med 
Læderryg  3,50,  indb.  med  hvidt  Blad  mellem  hvert 
trykt  Blad.  2,25. 

Schmiegelow , Dr.  med.  Asthma.  Særlig  med  Hensyn  til 
dens  Forhold  til  Næsesygdomme.  2,50. 

— Studier  over  Testis  og  Epidedvmis  Udviklingshistorie. 

4,00. 

— Betændelsesagtige  Sygdomme  i Processus  Mastoideus. 
Deres  Symptomatologia,  Diagnose  og  Behandling. 

75  Øre. 

Thor  up , Soph J.  Christmas  Dirckinck-Holnifeld.  Hvor- 
ledes skaffes  god,  daglig  Kost  for  den  billigste  Pris. 
Med  et  Forord  af  Professor  Panum.  Andet  gjennem- 
sete  Oplag.  50  Øre. 

